Rape Case Ge Mauloomaath Dhinumah Fuluhun Adhives Dhekolhu Hadhanee - Vaguthu\nރޭޕް ކޭސްގެ މައުލޫމާތު ދިނުމަށް ފުލުހުން އަދިވެސް ދެކޮޅު ހަދަނީ\nހުޅުމާލެ ފަޅުތެރޭގައި އޮތް ސަފާރީއެއްގައި ބިދޭސީ އަންހެނަކު ރޭޕް ކުރި މައްސަލައިގެ މައުލޫމާތު ދިނުމަށް ފުލުހުން ދެކޮޅު ހަދައިފިއެވެ. މީގެކުރިންވެސް މި މައުލޫމާތުތައް ދިނުމަށް ފުލުހުން ވަނީ ދެކޮޅު ހަދައިފައެވެ.\nނަމަވެސް ފުލުހުން މި މައްސަލާގައި ދެކޮޅު ހަދަނީ މައްސަލާގައި ކޮން ކަންތައްތަކެއް ހުރެގެން ކަމެއް ނޭނގެއެވެ. މީސް މީޑިއާގައި ތަފާތު އެކި ވާހަކަތައް ދެކެވެމުން އަންނައިރު އެ ވާހަކަތަކާއި ފުލުހުން އެ މައްސަލައާ ގުޅިގެން މައުލޫމާތު ދިނުމަށް ދެކޮޅު ހެދުމާއި ގުޅުމެއްވާ ކަމެއް ނުވަތަ ނޫން ކަމެއްވެސް ނޭނގެއެވެ.\nފުލުހުން މި މައްސަލާގައި ބަޔަކު ހައްޔަރުކުރިއެވެ. އެއީ ދެ ފިރިހެނުންނެވެ. ނަމަވެސް ފުލުހުން އެ ދެ މީހުން ކޯޓަށް މުއްދަތު ޖަހަންވެސް ނުގެންގޮސް ވަނީ ދޫކޮށްލާފައެވެ. މިދިޔަ ބުރާސްފަތި ދުވަހުގެ ރޭ ފަތިހު ފުލުހުންނަށް ލިބުނު މައުލޫމާތަކާ ގުޅިގެން، ހިންގި އޮަޕަރޭޝަނެއްގައި ހައްޔަރު ކުރީ ދިވެހި ދެ ފިރިހެނުންނެވެ. ފުލުހުން ބުނީ އެ ދެ މީހުން ހައްޔަރު ކުރީ ކުށުގެ ވެށިން ކަމަށެވެ. އެ ދެ މީހުންގެ އުމުރަކީ ވެސް 39 އަހަރެވެ.\nދެފިރިހެނުން ހައްޔަރުކުރީ ކުށުގެ ވެށިން ކަމަށް ފުލުހުން ވިދާޅުވި ނަމަވެސް އެއީ ދޮގެއްކަމަށް "ވަގުތު" އަށް މައުލޫމާތު ލިބިފައި ވެއެވެ. ފުލުހުން ސަފާރީއަށް ދިޔައިރު ސަފާރީގެ ތެރޭގައި ކުށުގެ އެއްވެސް އަމަލެއް ނުހިނގައެވެ. ނަމަވެސް ދެފިރިހެނުން އޭރު ތިބީ މަސްތުވެގެންނެވެ.\nކޮންމެއަކަސް މި ދެ މީހުން ދޫކޮށްލި މައްސަލަ ބޮޑުވެފައި މިވަނީ އެ މައްސަލާގައި ހިމެނޭ ދެ މީހުންނަކީ ސަރުކާރުގެ ނުފޫޒުގަދަ މީހަކާއި ގުޅުން އޮންނަ މީހުން ކަމަށް ބުނާ އަޑުތަކެއް ފެންމަތިވެފައިވާ ވަގުތެއްގައެވެ. ފުލުހުން ބުނި ގޮތުގައި އެމީހުން ދޫކޮށްލީ ތަހުގީގަށް ހައްޔަރުކޮށްފައި ބެހެއްޓޭނެ އެކަށީގެންވާ ސަބަބެއް ނެތުމުން ކަމަށެވެ.\nމިކަމާއި ގުޅިގެން ފުލުހުންގެ ވަޓްސްއަޕް ގްރޫޕުގައި ނޫސްވެރިން އަންނަނީ ތަކުރާރުކޮށް ފުލުހުންނަށް އެ މައްސަލައިގެ މައުލޫމާތުތައް ހާމަކޮށް ދިނުމަށް އެދެމުންނެވެ. އަދި އެ މައްސަލައާ ގުޅޭ އެތަކެއް ސުވާލުތަކެއް ވަނީ ކޮށްފައެވެ.\nއެކަމާއި ގުޅިގެން ފުލުހުން މިއަދުވެސް ބުނީ ފުލުހުންނަށް ހުށަހެޅޭ ހުރިހާ މައްސަލައެއްގައި ވެސް ބަލަނީ ޖިނާއީ މިންގަނޑުން ހެއްކާއި ގަރީނާ ހުރިތޯ ކަމަށެވެ. އަދި އެއީ ތަހުގީގު ކުރާ ފަރާތްތައް ތަހުގީގުގެ އަލީގައި ނިންމާ ނިންމުންތަކެއް ކަމަށް ފުލުހުން ބުންޏެވެ. ތަހުގީގު ކުރުމުގައި ހިމެނެނީ ތަފްސީލް ކަންކަމާއި ގުޅިގެން ނޫސްވެރިން ސުވާލު ކުރަމުން ގެންދާތީ ފުލުހުން ބުނީ އެކަންކަން ހާމަކުރެވެން އޮތް މިންވަރަކުން ހާމަ ކުރަމުން ގެންދާނެ ކަމަށެވެ. އެފަދަ މައުލޫމާތުތައް ތަހުގީގުގެ އެހާ ކުރީކޮޅުގައި ހާމަކުރުމަކީ ތަހުގީގަށް ހުރަސް އެޅޭނެ ކަމެއް ކަމަށެވެ. ފުލުހުން ބުނީ މައްސަލައިގެ މައުލޫމާތު ހާމަ ކުރުމަށް ވަކި ތަފާތެއް ނުގެން ގުޅޭނެ ކަމުގެ ޔަގީންކަން އަރުވާ ކަމަށެވެ.\nމި މައްސަލަ މިހާރު އަންނަނީ ހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރްސީއެމް) އިން ވެސް ބަލަމުންނެވެ. އެޗްއާރްސީއެމްގެ އޮފިޝަލަކު "ވަގުުތު"އަށް ވިދާޅުވީ، އެ މައްސަލަ ބަލަމުންދާ ކަމަށާއި، ތަފްސީލް ލިބުނުހާ އަވަހަކަށް ހިއްސާ ކުރާނެ ކަމަށެވެ.\nޖޫން 28, 2020 15:44\nމީގެ ތަންކޮޅޅެއްކުރިން ތިޕޮލިހުން ބެލިމައްްްސަލަ އެއްގައި\nއެކުއްކުރި ކަމައް ތުހުމަތު ކުރިމީހާ ޕޮލިހައް ހާޘިރު ކުރި\nއިރުހުރީ އޭނަގެހުރިހާ ވަނަވަރެއް ނޫސްތަކުގެ ފަލަސުރުހީގަ\nޖޫން 28, 2020 15:58\nއެެކަމަކު އެއްކަލަ އަހުމަދު ހިސާނުގެ އަބުރު ކަތިލައިލެވިއްޖެ ދޯ؟\nޖޫން 28, 2020 15:59\nޢިހްތިޖާޖަށް ނިކުންނަންވީ ......\nޖޫން 28, 2020 16:17\nދެން މާ އަވަހަކަށް ކުށުގެ ވެށިންނޭ، ރޭޕޭ، ފަތިހޭ، ހައްޔަރޭ، ފަޅޮލޭ ކާންތިބީ ކިޔާ ހުރިހާ ނޫހެއްގަ ލިޔުނުފަހުން މިބުނަނީ، ތަހުގީގަށް ހުރަސްއެޅިދާނެތީ، ހާމަކުރެވޭކަށް ނެތޭ. މިކަހަލަ ކިތައް ކަންތައް މިކުރަނީ މިމީހުން. ދެން މަޖިލީހުގެ 250ގެ ކޮމެޓީން ތަހުގީގުކޮށްފަ ބުނީމަ ޕީޖީވެސް ހޭލާނީ. އޭރުއްސުރެ އެންމެން ނިދައިފަ، ހޭލެވޭއިރު ވީ އެެއްވެސް ކަމެއް ހަނދާންވެސް ނުހުންނާނެ. މިކަހަލަ ކަންކަން ބަލަންވެގެން 250ނަންބަރު ކޮމެޓީއށް ބާރުތައް މި ޖަމާކުރަނީ. ހޭއަރާ ރައްޔިތުންނޭ. ނިދިން ހޭލާ ރައްޔިތުންނޭ\nޖޫން 28, 2020 16:18\nދެން މާ އަވަހަކަށް ކުށުގެ ވެށިންނޭ، ރޭޕޭ، ފަތިހޭ، ހައްޔަރޭ، ފަޅޮލޭ ކާންތިބީ ކިޔާ ހުރިހާ ނޫހެއްގަ ލިޔުނުފަހުން މިބުނަނީ، ތަހުގީގަށް ހުރަސްއެޅިދާނެތީ، ހާމަކުރެވޭކަށް ނެތޭ. މިކަހަލަ ކިތައް ކަންތައް މިކުރަނީ މިމީހުން. ދެން މަޖިލީހުގެ 250ގެ ކޮމެޓީން ތަހުގީގުކޮށްފަ ބުނީމަ ޕީޖީވެސް ހޭލާނީ. އޭރުއްސުރެ އެންމެން ނިދައިފަ، ހޭލެވޭއިރު ވީ އެެއްވެސް ކަމެއް ހަނދާންވެސް ނުހުންނާނެ. މިކަހަލަ ކަންކަން ބަލަންވެގެން 250ނަންބަރު ކޮމެޓީއށް ބާރުތައް ޖަމާކުރަނީ. ހޭއަރާ ރައްޔިތުންނޭ.\nރާއްޖެ މިއީ ޤާނޫނު ނުހިނގާ ޤައުމަކަށްވީތޯ...ޕޮރޮސިކިއުޓަރ ޖެނެރަލް އަށް މަށްސަލަ ތަހުގީގު ކުރަން އެންގޭނެ.. އަދި ފުލުހުން ތަހުގީގު ނުކުރާނަމަ މިކަންވެސް ކުރެވޭނެ .މިއީ އެންމެ ލާއިންސާނީ އަމަލް...މިކަމުގެ ސަބަބުން ރާއްޖެ ބަދުނާމުވެ ޓުއަރިޒަމަށް ބޮޑް އަސަރުކުރާނެ ..އަންހެނަކު ހަމަ ރޭޕްކޮށްލީކީ ނޫންދޯ..ޗޯލްކް ހޯލްޑް ނުވަތަ ކަރުގައިހިފާ އަދަބުވެސް ދިނީދޯ .ބަލަ އެންމެ ފުލުހަކަށްވެސް ނުކެރުނީތަ ވަޒީފާ ދޫކޮށްލާ ހަގީގަތް ހާމަކުރަން... މިކަން ތަހުގީގުކޮށް ބައިވެރިވި އެންމެނަށް އަދަބުދޭނެ ދުވަސް މިޤައުމުގަ ފެންނާނެކަން ޔަގީން... މިހާރު ސަރ ބުނީމަ ޤާނޫނު އެއްކިބާކޮށް ތިބެވިދާނެ...\nޖޫން 28, 2020 18:21\nޕޮލިހުން ކިހިނެއް އެމައުލޫމާތު ދޭނީ އެކަން ކުރެއްވީ މޑޕގެ ރޯޔަލް ސަރަފުގެ ބޭފުޅުން ކޮޅެކޭ.\nޖޫން 28, 2020 20:00\nސަރީއަތްތަކާއި ތަހުގީގުތަކުގާ .. ޙަމަހަމަކަން ނެތުމީ އަދުލްއިންސާފު ކަސްތޮޅު އެޅުވުން ފަދަ އަމަލެއް...\nއޭރުންބެލެނީ ނުވަތަ ބަލާނީ ކުށުގެ ބޮޑު ކުޑަމިނަކައްނޫން..\nއޭރުން އޮންނާނީ މީސްމީހުންނާއި\nމީސްމީހުން ނުފޫޒާ މަގާމައް ބަލާގެން ހުކުމް ކުރުމުގެ ސަގާފަތެއް.. މޮޅުމީހާއައް ހަމްދަރުދީއާ ލޫގޮތް .. ދެރަމީހާއައް އަނިޔާވެރިކަމާއި ނިކަމެތިކަން..\nއިސްލާމްދީން ﷲ ސުބުހާނަހޫ ވަތައާލާ ބާވާލެއްވީ މީސްތަކުންނައް އެބަމީހުން އުޅެންވީ ރަގަޅުގޮތް އަންގާދިނުމައް.. އަދި އެކަލާނގެ ރުހިވެޓިގެންވާ ގޮތާއި ގޮތްތަކާއި (ނުވަތަ އެކަލާނގެ ރުއްސަވާ ހެޔޮއަމަލްތަކާއި)\nއަދި އެކަލާނގެ ރުހިވެޓިގެން ނުވާގޮތްތަކާއި ކަންކަމާއި ކަންތައްތައް (ނުވަތަ އެކަލާނގެ ނުރުއްސަވާ އަމަލްތައް) ބަޔާން ކޮއްދޭ ރަހުމަތުގެ ދީނެއް ގޮތުގަ..\nޢަދި މިދީނުގާވާ އިސްލާމީ ސަރީއަތް ބާވާލެއްވުނީ މީސްތަކުންގެ މެދުގާ އަދުލްއިންސާފާ ހަމަހަމަކަމާއި އަމާންކަމާއި ސުލްހަމަސަލަސްކަން ލިބިގެންދާ ރަހުމަތެެއް ކަމުގަ.. އަދި މީސްތަކުންގެ އަބުރާ އިއްޒަތާ ފުރާނައާއި ލެއާ އި މުދަލާ އަނބިދަރީންނައްވާ ހުރުމަތާއި ރައްކާތެރި ކަމެއްކަމުގަ..\nއަހަރެމެން މި އިސްލާމް ދީނުގާ މިވާ ފުރިހަމަ ސަރީއަތުގެ ނިޒާމު ދޫކޮއް އަމިއްލަގޮތްތަކެއް އިސްކުރަން ފަސާފިނަމަ އަހަރެމެންނައް އެދެވެނީ އަދުލް އިންސާފާ ހަމަހަމަ ކަމާ ދުރައް.. އޭރުން ދެންދާނީ އާމާންކަން ނެތެމުން އަދި ސުލްހަ މަސްލަހަތު ނެތެމުން (ސުލްހަމަސަލަސްކަން ނެތެމުން..) .. ދެން ފެތުރެމުން ދާނީ ނާމާންކަމާއި ބިރުވެރިކަން..\nހަމަޖެހުންގެއްލި އަރާރުމާއި ރުޅިވެރިކަމާއި ނަފުރަތު\nބާބާ ވުންތަކާއި ދެކޮޅުވެރިކަން..\n( ވިސްނާ ފިކުރު ހިނގާ.. އިސްލާމީ މަތިވެރި އުސޫލުތަކައް ރުޖޫއަވޭ...\nނާމާންކަމުން ދުރުވެ އަމާންކަމާއި ސުލްހަމަސަލަސްކަމާއި އަދުލް އިންސާފާ ހަމަހަމަކަން ބޭނުންވަންޏާ.. އެއްބާވަންތަކަމާއި އެކުވެރިކަމާއި ހިތްހަމަޖެހުން ބޭނުންވަންނާ.. )\nޖޫން 28, 2020 21:29\nއެމްޑީއެން ހަމީދު ގެއަށްދޭ. ލަދުކޮބާ؟\nޖޫން 28, 2020 22:55\nމަގުމައްޗައް ނުކުންނަންވީ ސައިޒް ދައްކާލަންވީ މީމާބާރުގަދަ ބަޔެކޯލަ\nމަގުމަތިން ވެރިކަން ވެއްޓޭ ބައިގަނޑެއް މިވެރިކަމުކައި މިއުޅެނީ


Maruge adhab nudheynekan haamakuri tweet delete koffi | Mihaaru\n28 ނޮވެމްބަރ 2018 - 00:03\nފޮރިން މިނިސްޓްރީން މިއަދު ކުރި ޓްވީޓްގައި ބުނީ މަރުގެ އަދަބު ދިނުން ތަންފީޒު ނުކުރުމަށް އދ. ގެ އާއްމު މަޖިލީހުން އެކުލަވައިލާފައިވާ ގަރާރުގެ ދެލި ކޮޕީ އަށް ރާއްޖޭން އާނބަސް ބުނެ ވޯޓު ދޭން ނިންމާފައިވާ ކަމަށެވެ. "މޮރެޓޯރިއަމް އޮން ދަ ޔޫޒް އޮފް ޑެތު ޕެނަލްޓީ"ގެ ނަމުގައި އެކުލަވާލާފައިވާ އެ ދެލިކޮޕީ އަށް ރާއްޖޭން ވޯޓު ދޭން ނިންމިކަން އިއުލާންކުރީ ސްވިޒަލެންޑްގެ ޖެނީވާގައި މިހާރު ކުރި އަށް ދާ އދ.ގެ އިންސާނީ ހައްގުތަކުގެ ކޮމިޝަންގެ ސެޝަންގަ އެވެ.\nRaajjegygai maruge adhabeh nudheyne: Foreign ministry\nއެ ޚަބަރު ފެތުރުމާ އެކު ބައެއް ދީނީ އިލްމުވެރިންނާއި އާއްމުން ވެސް ދަނީ ސޯޝަލް މީޑިއާގައި މި ސަރުކާރަށް ވަރަށް ބޮޑަށް ފާޑުކިޔަމުންނެވެ. އަދި އޭގެ ފަހުން އެ ޓްވީޓް ޑިލީޓް ކުރުމުން އެ މައްސަލައިގެ ނުރުހުން މާބޮޑަށް ވަނީ އަމާޒުވެފަ އެވެ. ޓުވީޓް ޑިލީޓްކުރި ގޮތަށް ރައީސް އިބްރާހިމް މުހައްމަދު ސޯލިހްގެ ސަރުކާރުގެ ނިންމުން ވެސް ބަދަލުކުރަން އަންނަނީ ގޮވައިލަމުންނެވެ.\nTweet delete kurevvi fadhain, kureege nimmevun ves “DELETE” kuravvaane kamugai ummeedhu kuran.@MDVForeign\n— Mohamed Riyaz (@QariRiyaz) November 27, 2018\nމި ސަރުކާރު ހިންގާ ކޯލިޝަންގައި ހިމެނޭ އަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އަދި އަދި ރައީސް އިބްރާހިމް މުހައްމަދު ސޯލިހް ވެރިކަމަށް ގެނައުމަށް އެންމެ ބޮޑަށް މަސައްކަތް ކުރެއްވި ބޭފުޅުންގެ ތެރޭގައި ހިމެނިވަޑައިގަންނަވާ ޝޭހް އިލްޔާސް ހުސެއިން މިރޭ ވިދާޅުވީ، އިސްލާމްދީނުގެ ހައްދުތަކާ ދެކޮޅަށް ކަންކަން ނިންމުމަކީ އިސްލާމްދީނަށް ގޮންޖެހުން ކަމަށެވެ.\nރާއްޖޭގައި އެންމެ ފަހުން މީހަކަށް މަރުގެ އަދަބު ދީފައި ވަނީ މީގެ 65 އަހަރު ކުރިންނެވެ. ނަމަވެސް ކުރީގެ ރައީސް އަބްދުﷲ ޔާމީނުގެ ވެރިކަމުގައި އެ އަދަބު އަލުން ތަންފީޒުކުރަން ފަށާނެ ކަމަށް ބުނަމުން ދިޔަ އެވެ. ނަމަވެސް އެ ސަރުކާރުގެ ފަސް އަހަރު ނިމިގެން ދިޔަ ވެސް މަރުގެ ހުކުމް ތަންފީޒެއް ނުކުރެ އެވެ.\nރާއްޖޭގައި މަރުގެ އަދަބު އަލުން ދޭން ފަށަން އޭރު ނިންމުމުން، ދުނިޔޭގެ ބައެއް ގައުމުތަކާއި އދ. އާއި ޔޫރަޕިއަން ޔޫނިއަނުން ކަންބޮޑުވުން ފާޅުކުރި އެވެ. މަރުގެ އަދަބު ދިނުމަށް ޝަރުއީ ހުރިހާ މަރުހަލާތަކުން ހުކުމް އިއްވާފައިވާ ތިން މީހަކު މި ވަގުތު ވެސް ޖަލުގައި އެބަތިއްބެވެ. އެއީ ޑރ. އަފްރާޝީމް އަލީގެ ގާތިލް ހުސައިން ހުމާމް އަހްމަދާއި ވަކީލު އަހްމަދު ނަޖީބްގެ ގާތިލް އަހްމަދުގެ މުއްރަތާއި ސ. ހުޅުދޫ ލިލީމާގޭ އަބްދުﷲ ފަރުހާދުގެ ގާތިލު މުހައްމަދު ނަބީލެވެ.\nއެމްޑީޕީ ދިވެހި ސަރުކާރު އަދާލަތު ޕާޓީ މަރުގެ އަދަބު ޖުމްހޫރީ ޕާޓީ ފޮރިން މިނިސްޓްރީ ރައީސް އިބްރާހިމް މުހައްމަދު ސޯލިހް ރާއްޖެ-އ.ދ ޝައިޚު އިލްޔާސް ހުސައިން\n100 ކޮމެންޓް, 105 ރިއެކްޝަންސް\nޔާމީނުވެސް ނޫޅޭ މިކަން ކުރާކަށް. އެއީ ކުޑަކޮށް ގަޅި ކުދިންތައް ހައްދާލަން ދެއްކިވާހަކައެއް. ލޮލް.\nކަންކަމުގައި މާ އަނގަގަދަވެގެން ދައްކަން ނުޖެހޭވާހަކަ ދައްކާ ހަދަންޏާ ވާނެގޮތް މިހިރަގެން ވަނީއެވެ، އަދި މިވީ 10 ދުވަހަވެ، މިތިބީ ބަލާށެވެ. ދެންގޯސްވާނީ ފޮރިންމިނިސްޓަރ އެވެ.\nޓްވީޓަށް މަރުގެ އަދަބުދީ ހައްދު ގާއިމްކުރީ...ލޮލް\nކަމުގެދެކޮޅުނުބަލައި ކުރާކަންތަކުންވާނީ ފަޟީޙަތްކަން ނުވިސްނައިކުރާ މޮޔަކަންތަކުގެ ނަތީޖާ! ލަދުގަންނަންޖެހެނީ އަހަރުމެން!\n3 ކޯޓުން ތާއީދުކޮށްފައި އޮންނަ ހުކުމެއް މާ ފަހުން އަލުން ރިވިއުކޮށް ހުކުމް ގޯސްކަމަށް ކަޑައަޅާ ތަނެއްގައި އެއްގޮތަކަށް މަރުގެ އަދަބު ތަންފީޒުކުރާކަށް ނުވާނެ. ރައީސް ތިޔަކަން ނުކުރައްވާތި. ކުށެއް ނެތް އެންމެ މީހަކު މެރުމަކީ މުޅި އިންސާނިއްޔަތު މެރުމާ އެއްވަރުގެ ކަމެއް ކަމަށް އިސްލާމްދީން ބުނޭ.\nއޭ ކަލޯހެއާ... އެއްމެ ބާރަށް އޭރު ހަޅޭ ލަވަމުން ދުވީ ލާދީނީ އޭ ގޮވަމުން. އަނެއްކާ ކަލޯއަށް އެވަރު ބަޔަކު ނެތިގެން ހަމަ އެލާދީނީ މީހުން ވެރިކަމަށް ގެނެއްސަ މިހާރު ކޯޗެކޭތޯ ތިކިޔަޔަނީ. މިހެން ވީމަ ކަލޯމެނަށް މީހުން އިތުބާރު ނުކޮށް ގަދަރުވެސް ނުކުރަނީ.\nމީހުން މެރުން ގޯހެއްކަމަށްވަންޏާ އަދަބުން މަރަންވޭހޭ! މީހުން މަރާމީހުން އުމުރަށް ޖަލަށްލުމަކުން ކުށަށްވޭހޭ!\nއޭގޭނީ އަމިއްލަ އާއިލާ މީހެއް މަރާލީމަ އޭރުން މިތުރުން ހަތުރުންނަށްވާނެ\nމިއީ ހަމަ އެމްޑީޕީގެ ސްޓައިލް ކުރީގަ ވެރިކަމުގަ އޮތް އިރުވެސް. މިކަހަލަ ކިތައް ކަންތައް ހިނގީ. މީހުން ދިރިއުޅޭ ރަށްރަށުގަ ރާ ވިއްކުން ހުއްދަކުރަން އޭރު އުޅެފަ އެކަމާ ރައްޔިތުން ރަތަށް އެރީމަ އެއީ ދޮގު ޚަބަރެއްކަމަށް ހަދާލުން އެއީ އެއް މިސާލު.\nއިބްރާހީމް ބިން މުޙައްމަދު\nلسّلام عليكم ވަންކަން ކުރާ މީހުން އެ ކުރި ވައްކަމެއް އެމީހެއްގެ މައްޗަށް ސާބިތު ވެފަ ތިބި އެންމެން ގެ އަތް ތައް ކަޑަން ދީނީ ޢިލްމް ވެރިން ނުގޮވާ ހަމަ އެކަނި މަރަށް މަރު ނޫނީ މަރުގެ ހުކުމް ގެ ވާހަކަ ދައްކަނީ ކީއްވެތޯ؟ ވަކި ކަމެއް މަނާ ވެފަ ވަކި ކަމެއް ހުއްދަވުން ދީނު ގަ އޮވޭތޯ؟ ވަކި ސަރުކާރެއް ވީމަ އެންމެން ގެ އަގަ ތައް ހުޅުވި ދީން ހަތިޔާރަކަށް ވަނީ ކީއްވެތޯ؟\nމަ އަބަދުވެސް އެމްޑީޕީގެ އިސްސަފުގައި އުޅޭ ބައެއްމީހުންގެ ވިސްނުން ހުންނަގޮތުން ބިރުގަނޭ. މިމީހުން ހަމަ ބާރެއް ލިބޭއިރަށް އަހަރެމެންގެ އެންމެ ނާޒުކު ދީނާ ކުޅެގަންނާނެ.


Cigarette Haraameve. Dhaleel Beynunfulhu Tho eve. | Dhiislam\nސިނގިރޭޓް ޙަރާމެވެ! ދަލީލު ބޭނުންފުޅުތޯއެވެ؟\nއައްޝައިޚް ޝަފީޢު އަބްދުﷲ އޯގަސްޓް 22, 2010\nبسم الله , الحمد لله و الصلاة و السلام على من لا نبي بعده , و بعد....\nހަމަކަށަވަރުން، މި ދީނުގައި ޙަރާމާއި ޙަލާލުވަނީ ކަނޑައެޅި ބަޔާންވެގެންނެވެ. ނަމަވެސް، އެދެމެދު ޝުބުހަ ކަންތައްތަކެއްވެސް އެބަހުއްޓެވެ. އެއީ ޙަރާމް ކަމެއްތޯ ނުވަތަ ޙަލާލުކަމެއްތޯ ކަނޑައަޅަން އުދަނގޫ ކަންތައްތަކެވެ. ޞަރީޙަ ދަލީލެއް ފެންނަން ނުހުންނަ ކަންތައްތަކެވެ. އެކަހަލަ މައްސަލަތަކަށް ވާހަކަދައްކާ އުޅޭނީ އިޖްތިހާދީ ފެންވަރުގެ ދަންނަބޭކަލުންނެވެ.\nނަމަވެސް، މި ލިޔުމުގައި އަޅުގަނޑު ބަލާލަން ބޭނުންވަނީ ބައެއް ޙަރާމް ކަންތައްތަކަށެވެ. އެކަންތައްތަކަކީ އިރު ފެންނަ ފަދައިން ސާފު ކަންތައްތަކެއްވެސް މެއެވެ. އެހެނީ، ޤުރުއާނާއި ޞައްޙަ ޙަދީޡްތަކުން ގިނަ ދަލީލުތަކެއް ވާރިދުވެފައިވާ ކަންތައްތަކަކަށް ވުމުންނެވެ. ބޭނުމަކީ އެންމެ ކަމަކަށް ވާޞިލްވުމެވެ. އެއީ އަޅުގަނޑުމެންގެ ތެރޭގައި ބޮޑު ވަބާއަކަށްވެފައިވާ މިވާ ސިގިރޭޓްގެ ނުބައިކަމާއި ޙަރާމްކަން ހާމަކޮށްދިނުމެވެ. އެކަމުން ދުރުވުމަށް ލޮބުވެތި އަޙުންނާއި އުޚުތުންނަށް ގޮވާލުމަށެވެ.\nއާދެ، ސިނގިރޭޓްގައި ހިމެނޭ ޙަރާމް ކަންތައްތަކުގެ ތެރެއިން ބައެއް ކަންތައްތައް ފާހަގަކޮށްލާނަމެވެ. އެގޮތުން؛\n1- އަމިއްލަ ނަފްސަށް ގެއްލުންދިނުން ނުވަތަ އަނިޔާވެރިވުން؛\nމިއީ އެއްވެސް ވަހުމެއްނެތި އެންމެންނަށްވެސް އެނގޭކަމެކެވެ. ކަނޑައެޅިގެން ޙަރާމް ކަމެކެވެ. އެހެނީ މާތް ﷲ ކީރިތި ޤުރުއާނުގައި (ބަޤަރާ ސޫރަތުގެ 195) ވާޙީކުރައްވާފައިވެއެވެ. " و لا تلقوا بأيديكم الى التهلكة " މާނައީ: ( ތިޔަބައިމީހުންގެ އަމިއްލަ އަތްތަކުން ތިޔަބައިމީހުންގެ ނަފްސުތައް ހަލާކުގެ ތެރެއަށް އެއްލާނުލާށެވެ). ދެން މާތް ނަބިއްޔާ صلى الله عليه و سلم މިކަމަށް ޢިޝާރާތްކުރައްވާ ޙަދީޡްކުރައްވާފައިވެއެވެ. " لا ضرر و لا ضرار " މާނައި: ( ގެއްލުން ދިނުމެއްވެސް ނެތެވެ. އަދި ގެއްލުން ލިބިގަތުމެއްވެސް ނެތެވެ). މިކަމާ ބެހޭ ދަލީލުތައް ވަރަށްވެސް ގިނައެވެ. ޤުރުއަނާއި ސުންނަތުންނެވެ. ނަމަވެސް އިސްވެ ބަޔާންވެދިޔަ ދެ ދަލީލު މިތަނުގައި ފުދެއެވެ.\nމިއަދު ސައިންޓިފިކަލީ ގޮތުން ސިނގިރެޓްއާއި ބެހޭގޮތުން ވަރަށް ގިނަ ހޯދުންތަކެއް ހޯދިފައިވެއެވެ. އޭގެ ނުރައްކާތެރިކަން އިންތިހާއަށް ބޮޑެވެ. ކެންސަރު ފަދަ ނުރައްކާތެރި ބަލިތަކަށް ވާރުތަކޮށްދޭ ކަމެކެވެ. އެހެންކަމުން އޭގެ ނުރައްކަލުގެ ވާހަކައަކީ އަބަދުމެ ދެކެވޭ ވާހަކަތަކެކެވެ. ނަމަވެސް، އެހުރިހާ ވާހަކަތަކަކީ މިތާ ޒިކުރުކުރެވޭ ވަރަށް ވުރެ މާ ދިގު އަދި ގިނަ ވާހަކަތަކެކެވެ. އެގޮތުން ކުރުކޮށްލީއެވެ.\n2 - ތިމަންނަގެ މުސްލިމް އަޙާއަށް ގެއްލުން ދިނުން ނުވަތަ އަނިޔާވެރިވުން:\nމިއީވެސް ވަރަށް ސާފު މަޢުޞޫއެކެވެ. ގިނަބަޔަކަށް އެކަމުގެ ނުބައިކަމާއި ޙަރާމްކަން އެނގޭކަމެކެވެ. ނަމަވެސް ހަނދާން އާކޮށްދިނުމުގެ ގޮތުން، ދެ ދަލީލުވަރު ގެނެސްދޭނަމެވެ. މާތްﷲ ޤުދުސީ ޙަދީޡްފުޅެއްގަ ވަޙީކުރައްވާފައިވެއެވެ. " اني حرمت الظلم على نفسي وجعلته بينكم محرمة فلا تظالموا " މާނައީ: ( ހަމަކަށަވަރުން ތިމަންﷲ ވަނީ، ތިމަން ﷲ ގެ އަމިއްލަ ނަފްސުގެ މައްޗަށް އަނިޔާވެރިކަން ޙަރާމްކުރައްވާފައެވެ. އެދި އެކަން އެއީ ތިޔަބައިމީހުންގެ މެދުގައިވެސް ޙަރާމްކަމެއްގެ ގޮތުގައި ލެއްވީމެވެ. އެހެންކަމުން، އެކަކު އަނެކަކަށް ތިޔަބައިމީހުން އަނިޔާވެރި ނުވާށެވެ). ދެން ބުޚާރީގައި ވާރިދުވެގެން އަންނަ މާތް ނަބިއްޔާ صلى الله عليه و سلم- ގެ ޙަދީޡެއްވަނީ މިފަދައިންނެވެ. " المسلم من سلم المسلمين من لسانه و يده " މާނައީ: ( މުސްލިމަކީ ތިމަންނާގެ އަތުންނާއި ދުލުން އެހެން މުސްލިމުން ސަލާމަތްވެގެންވާ މިހާއެވެ). ދަލީލުތައް ވަރަށްވެސް ގިނަގުނައެވެ. ނަމަވެސް މިވަރުން ފުއްދާލާނަމެވެ.\nދެން ސިނގިރޭޓަށް ބައްލަވާށެވެ. ޞިއްޙީ ދިރާސާތަކުން ދައްކާގޮތުން ސިގިރޭޓް ނުބޯ މީހުންނަށް (ނުވަތަ ޕެސިވް ސްމޯކަރސް އަށް) ނަމަވެސް ބޯމީހާގެ ދުމުގެ އަސަރުކުރާ މީހުންނަށް މިކަމުގެ ނުރައްކާތެރިކަން ބޯމީހާއަށްވުރެން ބޮޑުކަމަށްވަނީ ހާމަވެ ކަށަވަރުވެފައެވެ. އެހެންކަމުން، މިއީ ތިމާގެ މުސްލިމް އަޙާއަށް ވެވޭ ކިހާ ބޮޑު އަނިޔާއެއްތޯއެވެ؟. މިއީ ވަރަށްވެސް ބޮޑު ނުބައި ފާފައެއްކަން ކަށަވަރެވެ. އެއްވެސް ޙާލެއްގައި ކޮށްގެންވާނެ ވަރުގެ ކަމެއްނޫނެވެ.\nމިއީވެސް އިރުފެންނަ ފަދައިން ސާފު މައްސަލައެކެވެ. މާތް ﷲ ވަޙީކުރައްވާފައިވެއެވެ. " و لا تسرفوا ان الله لا يحب المسرفين " الأعراف : 31 މާނައީ: ( އަދި ތިޔަބައިމީހުން އިސްރާފުނުކުރާށެވެ. ހަމަކަށަވަރުން އިސްރާފުކުރާ މީހުންދެކެ މާތް ﷲ ލޯބި ނުކުރައްވައެވެ).\nދެން ސިނގިރޭޓްގެެ އިސްރާފަކީ، އެބޭނުންކުރާ މީހުންވެސް އެއަށް އިޢްތިރާފުވާ ކަމެކެވެ. ދުވާލެއްގެ މައްޗަށް އެތަކެއް ސިނގިރޭޓެއް މިބައިމީހުންގެ އަތުން އަނދާ ހުލިވެގެންދެއެވެ. އެއީ ދުވާލެއްގެ މައްޗަށް ބޭކާރުވެގެންދާ ކިހާ ފައިސާއެއްތޯއެވެ؟. ދެން އޭގެ ހިސާބު މަހަކަށް ކޮށްލައްވާށެވެ. ދެން އަހަރަކަށް ކޮށްލައްވާށެވެ. ކިހާވަރެއް ހިސާބުން ދައްކާތޯއެވެ؟. އޭގެ ބަދަލުގައި އެފައިސާއިން ކިހާ ގިނަ ރަގަޅުކަންތަކެއް ކުރެވުނީތޯއެވެ؟. މިއަށް އިސްރާފުނޫން ކިޔާނެ އެހެން ނަމެއް ނެތެވެ.\n4- ޚަބާއިޡުތައް ( ރަނގަޅު ނޫން ތަކެތި) ކެއުން؛\nހަމަކަށަވަރުން ރަނގަޅު ތަކެތި ކެއުމަށް މާތްﷲ ވަނީ އެއިލާހުގެ ނަބީންނަށް އަމުރުކުރައްވާފައެވެ. އަދި ހުރިހާ ނުރަނގަޅު ކެއުމާއި ބުއިންތަކުން ދުރުވުމަށްވެސް ވަނީ އަމުރުކުރައްވާފައެވެ. ޙަރާމް ކުރައްވާފައެވެ. މާތް ﷲ (އަލް އަޢްރާފު ސޫރަތުގެ 157 އާޔަތުގައި) ވަޙީކުރައްވާފައިވެއެވެ. " ويحل لهم الطيبات ويحرم عليهم الخبائث " މާނައީ: ( އެބައިމީހުންނަށް ހުރިހާ ރަނގަޅު އެއްޗެހި ޙަލާލުކުރެވުނެވެ. އަދި ހުރިހާ ޚަބާއިޡުތަކެއް ޙަރާމްކުރެވުނެވެ).\nދެން ސިނގިރޭޓް، އެއީ ރަގަނޅު އެއްޗެކޭ ބުނާނެ މީހަކު ހުންނާނެއޭ އަޅުގަނޑުގެ ހިތެއް ނުބުނެއެވެ. ހުރިނަމަ، ކޮށްލަން ބޭނުންވަނީ އެންމެ ސުވާލެކެވެ. ތިބާގެ ކުޑަ ދަރިފުޅަކު ސިނގިރޭޓް ބޯތަން ފެނުނީމަ، އެކަން މަނާ ނުކުރާނަންތޯއެވެ؟. އެހެނީ، ރަގަނޅު އެއްޗެއްނަމަ، މަނާކުރުމުގެ އެއްވެސް މާނައެއްނެތެވެ.\nއިސްވެ ބަޔާންވެގެން އެ ދިޔައީ ކަނޑައެޅިގެން ކުރުން ޙަރާމް ކަންތައްތަކެއް ކަމާމެދު ދެބަސްވާނެ މުސްލިމެއް ނުހުންނާނެވެ. އެންމެންވެސް އިއްތިފާޤުވާ މައްސަލަތަކެކެވެ. ޢިލްމުވެރީން އެކަންތައްތަކުގެ ޙަރާމް ކަމާމެދު އިޖްމާޢުވެފައިވާ ކަންތައްތަކެކެވެ. މި ހުރިހާ ކަންތައްތަކެއް އެއްކަމެއް ކުރުމުން ޙާޞިލްވާނަމަ، ނުވަތަ އެއްކަމެއްގައި ފުނިޖެހުމުން، އެކަމުގެ ޙަރާމް ކަން ކިހާ ބޮޑުވާނެތޯއެވެ؟.\nاللهم جنبنا من هذه المصيبة العظيمة و صلى اللهم و سلم على نبينا محمد و الحمد لله رب العالمين , آمين...


ހދ. އަތޮޅުގައި އޮތް ހަމައެކަނި ރިސޯޓްކަމުގައިވާ ހޮނޑާފުށީގައި މަސައްކަތް ކުރަމުން އަންނަ އެއްވެސް މުވައްޒަފަކަށް ސާވިސްޗާޖް ނުދޭތާ6މަހަށްވުރެ ގިނަދުވަސް ފާއިތުވެގެން ގޮސްފައިވާތީ އެ ރިސޯޓުގައި މަސައްކަތް ކުރަމުން އަންނަ މުވައްޒަފުންގެ މެދުގައި ޝަކުވާ ބޮޑުވެއްޖެއެވެ.\nމިކަމާއި ގުޅިގެން އިތުރު މަޢުލޫމާތު ހޯދުމުގެ ގޮތުން "ތިލަދުން" އިން ވަނީ ރަސްމީ ސިފައެއްގައި އެ ރިސޯޓްގެ މެނޭޖްމެންޓަށް ގުޅައިގެން މަޢުލޫމާތު ހޯދުމަށް މަސައްކަތްތަކެއް ކުރެވިފައެވެ. އެގޮތުން މިމަހުގެ 19 ވަނަ ދުވަހު އެރިސޯޓުގެ ޖެނެރަލް މެނޭޖަރަށް ގުޅައި މިކަމުގެ ސުވާލު ކުރުމުން އެދިފައިވަނީ ޖަވާބު ހޯދަން ބޭންވާ ސުވާލުތަކާއި ނޫހުގެ ރެޖިސްޓްރޭޝަން ކޮޕީއާއި އެކު މެއިލްކުރުމަށެވެ. އެގޮތުން ސުވާލުތައް ފޮނުވި ފަހުން ޖަވާބެއް ނުލިބި3ދުވަސް ފާއިތުވުމުން ޖީއެމްއާއި ގުޅުމުން ވިދާޅުވީ މިވަގުތު ހުންނެވީ މާލޭގައިކަމުން އަދި 10 ދުވަސްވަރު ނަގާނެކަމަށެވެ.\nމިއަދާއި ހަމައަށް އައިއިރުވެސް މިނޫހުން ކުރި އެއްވެސް ސުވާލެއް ދޮގުކޮށްފައިނުވާއިރު ސުވާލުތަކުގެ ޖަވާބެއް ނުދެއެވެ.\nރިސޯޓުގެ މެނޭޖްމަންޓްއިން ދޭނެ ޖަވާބެއް ނެތް!\nމިދިޔަ މަހު މިނޫހުން ކުރި ބައެއް ސުވާލުތަކުގެ ތެރޭގައި ހިމެނެނީ އެ ރިސޯޓްގެ މުވައްޒަފުންނަށް ސާވިސްޗާޖް ނުދޭތާ ފަސްމަސްދުވަސް ވެފައިވޭތޯއާއި، އަދި އެންމެ ފަހުން ސާވިސްޗާޖް ދިންއިރު ދީފައިވާ އަދަދަކީ ކިހާވަރެއްތޯ އެވެ. އެ ރިސޯޓުން އެންމެ ފަހުން ސާވިސްޗާޖް ދިން އިރު ދީފައިވަނީ 30 ޑޮލަރުތޯ އާއި، މިވަގުތު 78 މުވައްޒަފުން އެރިސޯޓުގައި މަސައްކަތް ކުރަމުން އަންނައިރު ދިވެހި މުވައްޒަފުންގެ އަދަދަކީ 14 މުވައްޒަފުންތޯ އެހިފައިވާނެއެވެ.\nއަދި މީގެ އިތުރުން މުސާރަ ދިނުމުގައި ބިދޭސީންނާއި ދިވެހިންނާއި އެއްވެސް ތަފާތު ކުރުމެއް ގެންގުޅޭތޯ ބެލުމަށް ވެސް "ތިލަދުން" އިން ވަނީ އެތަނުގެ މެނޭޖްމަންޓަށް ހުށަހަޅައިގެން އެ މަޢުލޫމާތު ލިބޭތޯ މަސައްކަތްތަކެއް ކޮށްފައެވެ. ނަމަވެސް މެނޭޖްމެންޓްގެ ފަރާތުން އެއްވެސް އެއްބާރުލުމެއް މިހާތަނަށް ލިބިފައެއްނުވެއެވެ.\nވުމާއެކު ތަނުގައި މަސައްކަތްކުރާ ދިވެހި އަދި ބިދޭސީ މުވައްޒަފުންނާއި ގުޅިގެން ތަނުގެ ހާލަތު ދެނެގަތުމަށް "ތިލަދުން" އިން ކުރި މަސައްކަތުން ވަނީ ބައެއް ކަންކަން ކަށަވަރު ކުރެވިފައެވެ.\nރިސޯޓް ހިންގަމުން ދަނީ އެކަށީގެންވާ ވަރަށްވުރެ މާ މަދު މުވައްޒަފުންނާއި އެކު!\nނަން ހާމަނުކުރުމަށް އެދި އެ ރިސޯޓުން "ތިލަދުން" އާއި ވާހަކަ ދެއްކި މުވައްޒަފަކު ބުނެފައި ވަނީ އެ ރިސޯޓް ހިންގަމުން ދަނީ އެކަށީގެންވާ ވަރަށްވުރެ މާ މަދު މުވައްޒަފުންނާއި އެކުކަމަށެވެ. ނަމަވެސް އިތުރުގަޑީގައި މަސައްކަތް ކުރަންޖޭހޭއިރު އިތުރުގަޑީގެ އެލަވަންސްވެސް ނުލިބޭކަމަށެވެ.\n“ބަލިވެއްޖެ ނަމަ ދައްކާނެ ޑޮކްޓަރެއް އަދި ނަރުހެއް ވެސް ނުހުރޭ، ބަލިވެއްޖެ ނަމަ ދަނީ ކައިރި ރަށަކަށް ޑޮކްޓަރަށް ދައްކަން، މިސްކިތް ހުރި ނަމަވެސް އިމާމަކު ވެސް ނުހުރޭ،”\nމުއްވައްޒަފަކު މަޢުލޫމާތުދެމުން ބުނެފައުވެއެވެ.\nމީގެ ދުވަސްކޮޅެއް ކުރިން އެރިސޯޓުގައި މަސައްކަތް ކުރި ހއ. އަތޮޅުގެ ރަށަކަށް ނިސްބަތްވާ ޒުވާނަކު މިނޫހާއި ވާހަކަ ދައްކަމުން ބުނީ، އޭނާ ވަޒީފާއިން ވަކިކުރީ ކޮންސަބަބަކާއި ހުރެކަމެއްވެސް ނާންގާކަމަށެވެ. ވަރަށް ބަލިވެގެން ޑޮކްޓަރ އަށް ދެއްކުމަށް ކުޅުދުއްފުއްޓަށް ގޮސް އިތުރު ޓެސްޓުތަކެއް ހެދުމަށް މާލެ ދިއުމަށް ރިސޯޓްގައި އެދުމުން،4ވަރަކަށް ދުވަސް ފަހުން ރިސޯޓުން ގުޅާފައި “ވަރަށް އެހެންކަހަލަަ ހަބަރެއް” އޮތް ކަމަށް ބުނެފައިވާކަމަށެވެ. އެގޮތުން އެޗްއާރުން ގުޅި ކުއްޖާ ބުނެފައިވަނީ "ޖީއެމް ބުންޏޯ މަޑުކޮށްލާށޭ" ވަޒީފާއިން ވަކިކުރީ ކޮން ސަބަބަކާއި ހުރެކަމެއްވެސް އެޗްއާރުން ބުނެފައިނުވާކަމަށް އޭނާ ބުންޏެވެ.\n"ހެނދުނު6ޖަހާއިރު ރޭނގަޑު 1،2ޖަހާއިރު ކޮންމެ ރެއަކު، 24 ގަޑިއިރު ކަހަލަ ގޮތެއްގައި އެތާ ވަޒީގާގައު އުޅުނީ، ރޫމްބޯއީކަމާއި ވޭޓަރ ކަމާއި، ބަގީދުއްވުމާއި އެއަރ ޕޯޓްއަށް ގެސްޓުން ބަލާދިއުމާއި، އިތުރަށް ކުރަންޖެހޭ މަސައްކަތްތައް ކޮށްދެމުން އުޅުނީ، ކަނޑާލިއިރު ދޭން ޖެހޭ5މަހުގެ ސާވިސް ޗާޖުވެސް ނުދޭ، މުސާރަވެސް ދީފައިވަނީ ބުނި އަދަދަށްވުރެއް މަދުން،"\nވަރަށް އަސަރާއި އެކު އެ ރިސޯޓުގެ ވާހަކަތައް ހިއްސާކުރަމުން އޭނާ ބުނެފައިވެއެވެ.\nވަޒީފާއިން ކަނޑާލުމާއި ގުޅިގެން އެޗްއާރު އަދި ރިސޯޓް ޖީއެމް އާއި ފަހުން ގުޅަން ކުރި މަސައްކަތް ފޯނު ނުނަގާތީ ކާމިޔާބު ވެފައިނުވާކަމަށް އޭނާ ބުންޏެވެ.\n"ކަނޑާލި ކަމުގެ ލެޓަރއެއްވެސް އެއްނުދިން، އެތަނުގައި ވަޒީފާ އަދާ ކުރިކަމުގެ ލިއުމެއްވެސް ނުދިން، އެހެންތަނަކަށް ވަޒީފާއަށް އެދި ހުށައެޅޭނީ އެއިރުންތާ، އެތަނުގައި މުވައްޒަފުން ވަޒީފާ އަދާ ކުރަމުން ދަނީ ވަރަށް ހާލުގައި"\nއޭނާ އިތުރަށް ބުނެފައިވެއެވެ.\nބިދޭސީންނާއި ދިވެހިން ތަފާތު ކުރުން އިންތިހާއަށް!\nއެރިސޯޓުގައި ބިދޭސީންނާއި ދިވެހިން ތަފާތު ކުރުމަކީ ވެސް ބޮޑު މައްސަލަ އެކެވެ. އެގޮތުން ބިދޭސީންނަށް ޑޮލަރުން މުސާރަ ދޭއިރު ދިވެހިންނަށް މުސާރަ ދެނީ ދިވެހި ރުފިޔާއިންނެވެ. އެތަނުގައި ވަޒީފާގައި އުޅެމުންދާ ގިނަ ބިދޭސީންގެ ވޯކްޕާރމިޓް ނެތް ކަމަށާއި ވިސާ ހަމަވެފައިވާ މުވައްޒަފުން ތިބިކަމަށް މިނޫހުން ގުޅި ބަޔެއް ބިދޭސީ މުވައްޒަފުން ވަނީ ބުނެފައެވެ. އޭގެ ތެރޭގައި ބަންގުލަދޭސް، ލަންކާ އަދި އިންޑިޔާ މީހުން ހިމެނެއެވެ. މި އެންމެންގެ ވާހަކައިންވެސް އެރިސޯޓުގައި މަސައްކަތް ކުރަނީ ހިތްހަމަ ނުޖެހިތިބެކަން ފާހަގަ ވިޔެވެ.\n"ފެމެލީ ހުންނަނީ ރަށުގަ، ފެމެލީ ކައިރިއަށް ނުދެވެނީނުން ބޭބޭ، އިމިގްރޭޝަންގެ މައްސަލަ ހުންނަނީ، އެޗްއާރުން ބުނަނީ ހަމަޖެހޭ ރަނގަޅު ކުރަނީ، އެދުވަސް ނާންނަނީ ބޭބޭ، އަހަރެން މިހާރު އަމިއްލަ އަށް ދާން ބޭނުން ވަނީ، މިމީހުން ނުފޮނުވަނީމަ ނުދެވެނީ ނުން، މައްސަލަ ހުންނަނީ، ބަރާބަރު ބިޒީ ކޮށް މަސައްކަތް ކުރަނީ"\nބިދޭސީއެއްގެ އިޙްސާސްތައް ހިއްސާކުރަމުން ބުންޏެވެ.\nސާވިސްޗާޖު "އަންނަ މަހު ދެނީ،"!!!\nސާވިސްޗާޖު ނުދޭތާ6މަހަށްވުރެ ގިނަދުވަސް ފާއިތުވެގެން ގޮސްފައިވާއިރު، ސާވިސްޗާޖްގެ ކަންކަމާއި ރިސޯޓްގެ މެނޭޖްމެންޓާއި ވާހަކަ ދެއްކުމުން އަބަދުވެސް ބުނަމުން އަންނަނީ "އަންނަ މަހު ދެނީ، ދެނީ ދެނީ" އަދި އެކަން ހަމަޖެހޭނެ ކަމަށް އެތަނުގައި މަސައްކަތް ކުރާ ބިދޭސީއެއް މިނޫހާއި ވާހަކަ ދައްކަމުން ބުނެފައިވެއެވެ.\nމީގެއިތުރުން ގިނަފަހަރު މުސާރަ ވެސް ލިބެނީ މަސް ނިމޭތާ ދިހަ ދުވަސް ނުވަތަ ބާރަ ދުވަސް ފަހުން ކަމަށާއި ތަނުގެ ހާލަތު ވަރަށް ގޯސް ކަމަށް އޭނާ ކިޔައިދިނެވެ. އެ ރިސޯޓަކީ ރިސޯޓެއްގެ ޝަރުތު ހަމަ ނުވާ ތަނެއް ގޮތުގައި އެ ތަނުގައި މިހާރު މަސައްކަތް ކުރަމުން އަންނަ މުވައްޒަފު ވަނީ ސިފަ ކޮށްފައެވެ.\nމިކަންކަން ސާފުކުރުމަށް އެރިސޯޓުގައި މަސައްކަތްކުރާ މުވައްޒަފުންގެ ފަރާތުން ސާފުކުރުމަށް ގުޅަމުން ގެންދިޔައިރު ބަޔެއް މުވައްޒަފުންނަށް ނޫހާއި މަޢުލޫމާތު ހިއްސާ ކުރަން ބޭނުން ނުވާކަމަށް ބުނެފައިވެއެވެ. އެއީ މީގެ ކުރިންވެސް މިނޫހަށް މަޢުލޫމާތު ދިން ކަމަށް ތުޙުމަތުކޮށް ވަޒީފާއިން ޒުވާނަކު ވަކިކޮށްފައިވާތީ އާއި އެފަދަ ހާލަތެއް އެމީހުންނަށް މެދުވެރިވެދާނެކަމުގެ ބިރަށްކަމަށް ބުންޏެވެ.\n"ތިލަދުން"އަށް މަޢުލޫމާތު ލިބިފައިވާ ގޮތުގައި މިދިޔަ މަހު އެރިސޯޓުގެ އެވެރެޖް އޮކިއުޕެންސީ އަކީ 80 % އެވެ. މީގެ ކުރިން އެރިސޯޓް ހިންގަމުންއައީ ޖަރުމަނު ކުންފުންޏަކުންނެވެ. މިހާރު އެރިސޯޓް ހިންގަމުން އަންނަނީ ހދ. ކުޑަމުރައިދޫގައިވެސް ރިސޯޓެއް ތަރައްޤީކުރުމަށް 16 އަހަރަށްވުރެއް ގިނަދުވަހު މަސައްކަތް ކުރަމުން އަންނަ ތްރީއޭ ކުންފުނިން ނެވެ.\nއެރިސޯޓަކީ މީގެ ކުރިންވެސް މިދަފަ މައްސަލަ ތަކެއް ދިމާވެފައިވާ ރިސޯޓެކެވެ.\nފާހަގަ: ހޮނޑާފުށި އައިލެންޑް ރިސޯޓު


މިހާތަނަށް އެެއްވެސް ސާމްޕަލެއް ޕޮޒިޓިވްވެފައި ނުވާތީ ގދ.މަޑަވެލި މޮނިޓަރިންގެ ހާލަތުން ނަގައިފި މިހާތަނަށް އެެއްވެސް ސާމްޕަލެއް ޕޮޒިޓިވްވެފައި ނުވާތީ ގދ.މަޑަވެލި މޮނިޓަރިންގެ ހާލަތުން ނަގައިފި\nގދ. މަޑަވެލި ފޮޓޯ: މަޑަވެލި ކައުންސިލްގެ ޢިދާރާ\nމާލެ ފިޔަވައި އެންމެ ގިނަ ޕޮޒިޓިވް ކޭސްތައް ފެނުނު ގދ.ހޯނޑެއްދުއާ ކޯޒްވޭއަކުން ގުޅާލާފައިވާ އެއަތޮޅު މަޑަވެލި މޮނިޓަރިންގެ ޙާލަތުން ނަގައިފިއެވެ.\nހެލްތު އިމަރޖެންސީ އޮޕަރޭޝަން ސެންޓަރުން ބޭއްވި ނޫސްވެރިންގެ ބައްދަލުވުމުގައި އެސެންޓަރުގެ ތަރުޖަމާނު ޑރ.ނަޒްލާ ރަފީޤް ވިދާޅުވީ މިވަގުތު މޮނިޓަރިންގެ ހާލަތުގައި އޮތީ ހޯނޑެއްދޫ އެކަނިކަމަށެވެ.\nހޯނޑެއްދޫން މިދިޔަ ހޮނިހިރުދުވަހު 11 ކޮންޓެކްޓެއްގެ ސާމްޕަލް ނެގިއިރު އެއެންމެންގެ ނަތީޖާވެސް ނެގެޓިވްވެފައިވާކަމަށާއި އިއްޔެ ރެންޑަމް ސާމްޕަލްގެ ގޮތުގައި މަޑަވެލިން ނެގި 51 ރެންޑަމް ސާމްޕަލްގެ ނަތީޖާވެސް ނެގެޓިވްވެފައިވާތީ މަޑަވެލި މޮނިޓަރިންނުން ނަގާފައިވާކަމަށް ޑރ. ނަޒްލާ ވިދާޅުވިއެވެ.\n"މަޑަވެލިން 51 ސާމްޕަލް ނަގައި އެތަކެތި މާލެގެނެސް މިއަދު ޓެސްޓްކޮށްފައިވާއިރު އެއްވެސް ސާމްޕަލްއެއް ޕަޮޒިޓިވްވެފައިނުވޭ. އެހެންވީމަ މިނަތީޖާއަށްބަލައި މިރޭ މިވަނީ މޮނިޓަރިންގއިން ރިލީޒްކުރެވިފައި" ޑރ. ނަޒްލާ ރަފީޤް ވިދާޅުވިއެވެ.\nޑރ.ނަޒްލާ ވިދާޅުވީ ހޯނޑެއްދޫއާ މަޑަވެލިން ބަލީގެ އަލާމާތްތައް ހުރި އެންމެންކަހަލަގޮތަކަށް ޓެސްޓްކޮށްފައިވާއިރު ހޯނޑެއްދޫގެ ކޭސްތަކާ ގުޅިގެން މަޑަވެލިން ނެގި އެއްވެސް ސާމްޕަލެއް މިހާތަނަށް ޕޮޒިޓިވްވެފައިނުވާކަމަށެވެ. ހޯނޑެއްދޫން މިހާތަނަށް ފެނުނު ހުރިހާ ކޭސްތަކަކީވެސް އެއް ކްލަސްޓާއެއްކަމަށާއި އަދިވެސް ނިންމާފައިވަނީ ލޯކަލް ޓްރާންސްމިޝަނެއްގޮތަކަށްކަމަށް އެޗްއީއޯސީން ވިދާޅުވިއެވެ.\nހޯނޑެއްދޫގައި ހޯމް ކަރަންޓީންގައި ތިބި ބަޔަކާއި ކޮންޓެކްޓްވެގެން ގިނަ އަދަދެއްގެ ބަޔަކު އެރަށުން ކޯވިޑް-19އަށް ޕޮޒިޓިވްވެފައިވާއިރު އެރަށުގެ ހާލަތު އަދިވެސް ބަލައި މޮނިޓަރކުރަމުންދާނެކަމަށް އެޗްއީއޯސީން ވަނީ ވިދާޅުވިއެވެ.


''Squid Game'' ge Ingireysi subtitle goas kamuge shakuvaa - One Online\n"ސްކުއިޑް ގޭމް" ގެ އިނގިރޭސި ސަބްޓައިޓަލް ގޯސްކަމުގެ ޝަކުވާ\nމިދިޔަ މަހުގެ 17 ވަނަ ދުވަހު ނެޓްފްލިކްސްގައި ޕްރިމިއާ ކުރި ކޮރެއަން ސީރީސް ''ސްކުއިޑް ގޭމް'' އަންނަނީ ބޮޑު މަގުބޫލުކަމެއް ހޯދަމުންނެވެ. ރިލީސްކުރިތާ އެންމެ ދެ ހަފުތާގެ ތެރޭގައި 90 ގައުމެއްގެ އެންމެ ގިނައިން ބެލި ސީރީސްގެ ގޮތުގައި ސްކުއިޑް ގޭމް ވަނީ ވެފަ އެވެ. ނެޓްފްލިކްސްއާ ދޯޅު ދިވެހިންގެ ލިސްޓުގައި ވެސް މި ސީރީސް ވަނީ އެންމެ ކުރިއަށް ޖެހިލައިފައެވެ.\nކޮރެއާ ބަހުން ގެނެސްދޭ މި ސީރީސް ބެލުންތެރިންގެ ހިތްތަކުން ޖާގަ ހޯދަމުން އައިސްފައިވީ ނަމަވެސް އޭގެ އިނގިރޭސި ސަބްޓައިޓަލް ގޯސް ކަމަށް ބައެއް މީހުން ބުނަން ފަށައިފިއެވެ.\nކޮރެއާ ބަހަށް ފަރިތަ ޔުންމީ މެޔާ ކިޔާ މީހަކު އޭނާގެ ޓުވިޓާގައި ބުނެފައިވަނީ ކޮރެއާ ބަހުން ދައްކާ ވާހަކަތަކުގެ މާނަ ސަބްޓައިޓަލްގައި ވަނީ ބަދަލުވެފައި ކަމަށެވެ. ކޮރެއާ ބަސް ރަނގަޅަށް ނުދަންނަ މީހަކާ ހަމައަށް އަސްލު އޭގެ ވާހަކަ ސަބްޓައިޓަލް އިން ގެނެސްދެވިފައި ނުވާ ކަމަށް އޭނާ ބުނެއެވެ.\nޔުންމީ މެޔާގެ ޓުވީޓު---\nއޭނާ ބުނީ ޑުރާމާގެ އަސްލު ޑައިލޮގު ލިޔެވިފައިވަނީ ވަރަށް ވެސް މޮޅަށް ކަމަށާއި ނަމަވެސް ތަރުޖަމާ ގެނެސްދެވިފައިވަނީ ވަރަށް ގޯސް ކަމަށެވެ. މިސަބަބާ ހެދި އޭގެ އަސްލު ބެލުންތެރިންނާއި ހަމައަށް ގެނެވިފައި ވަނީ ވަރަށް ކުޑަކޮށް ކަމަށް އޭނާ ފާހަގަ ކުރެއެވެ. އޭގެ ބައެއް މިސާލުތައް ދެއްކުމުގެ ގޮތުން ޑުރާމާގެ ބައެއް ޑައިލޮގުތަކާއި ސަބްޓައިޓަލް އާ ގުޅުމެއް ނެތްކަން ފެންނަ ބައެއް ވީޑިއޯތައްވެސް މެޔާ ވަނީ ޓުވިޓާގައި ހިއްސާކޮށްފަ އެވެ.\nސަބްޓައިޓަލްގައި މައްސަލަ އުޅުނު ނަމަވެސް ސްކުއިޑް ގޭމް މިވަނީ ބެލުންތެރިންގެ ހިތްތައް ފަތަހަ ކޮށްފައެވެ. ޝޯ އުފެއްދި ވާން ޑޮން-ޔަކް ސްކުއިޑް ގޭމް ގެ ވާހަކަ ލިޔެފައިވަނީ 2009 ވަނަ އަހަރު އެވެ. ނަމަވެސް ފާއިތުވި އަހަރުތަކުގެ ތެރޭގައި ސްޓޫޑިއޯތަކުން އޭނާގެ މި ވާހަކަ ބަލައިގަނެފައި ނުވާތީ އޭނާއަށް ލިބުނު މާލީ ދަތިކަން ފޫބައްދަން އޭނާގެ ލެޕްޓޮޕް އޭރު ވިއްކާލަން ޖެހުނު ކަމަށް މީޑިއާއަކަށް ދިން އިންޓަވިއުއެއްގައި އޭނާ ވަނީ ބުނެފަ އެވެ.\nސްކުއިޑްގޭމްގައި ފެންނަ ސައުތުކޮރެއާ ކާމިޔާބު ތަރިންގެ ތެރޭގައި ''ޓްރެއިން ޓު ބޫސާން'' ގެ ތަރި ގޮން ޔޫ، ''ޑެލިވާ އަސް ފްރޮމް ދަ އީވަލްސް'' ކުޅުނު އީ ޗަން-ޗޭ، ސައުތުކޮރެއާގެ މޮޑެލެއް ކަމަށްވާ ޗަންގް ހޯ-ޔާން ގެ އިތުރުން ''މިޑްނައިޓް'' އިން ވިދާލި ވި ހާ-ޖުން ފަދަ ތަރިން ފާހަގަކޮށްލެވެ އެވެ.


Dhuniyey Ge2Baikulha Ehbai Dhirun Nethikohlaa Varuge Ginihila Eh Annanee - Vaguthu\nދުނިޔޭގެ ދެބައިކުޅަ އެއްބައި ދިރުން ނެތިކޮށްލާ ވަރުގެ ގިނިހިލައެއް އަންނަނީ\nދުނިޔޭގެ ދެބައިކުޅަ އެއްބައި ދިރުން ނެތިކޮށްލާ، މީގެ އެތައް ޒަމާނެއް ކުރިން ބިމުގައި ދިރިއުޅުނު، މިހާތަނަށް ފެނިފައިވާ އެންމެ ބޮޑު ޖަނަވާރު، ސާރު (ޑައިނޮސޯ) ދުނިޔެއިން ނައްތާލައި، އެ ޖަނަވާރުތަކުގެ ނަސްލު ބިމުން ފޮހެލިވަރުގެ ބިޔަ ގިނިހިލައެއް ދުނިޔެއާއި ދިމާލަށް އަންނަ ކަމަށް ސައިންސްވެރިން ބުނެފިއެވެ.\n"1990އެމްޔޫ"ގެ ނަމުން ނަންދީފައިވާ މި ގިނިހިލަ އެންމެ ފުރަތަމަ ހޯދާފައި ވަނީ ދުނިޔެ ހިމެނޭ ސޫރުދަ ނިޒާމު (ސޯސާ ސިސްޓަމް)ގެ ތެރޭގައި ދައުރުވަމުން ދަނިކޮށް މީގެ 29 އަހަރު ކުރިންނެވެ. މި ސޫރުދަ ނިޒާމުގެ ތެރޭގައި ދައުރުވަމުންދާ "1990އެމްޔޫ" ދުނިޔެ އާއި ދިމާލަށް މިހާރު މިސްރާބު ޖަހާފައިވާއިރު، ބިމާއި އެންމެ ގާތުން ދެން ދަތުރުކުރާނެ ކަމަށް ބެލެވިފައި ވަނީ 2027 ވަނަ އަހަރުގެ ޖޫން6ވަނަ ދުވަހުގެ ވަގުތެއްގައެވެ.\nސައިންސްވެރިން ބުނާގޮތުގައި، "1990އެމްޔޫ" ދުނިޔެއާއި އެންމެ ގާތުން ދަތުރުކުރާ އިރު، އެ ބިޔަ ގިނިހިލަ ދުނިޔެ އާއި އެންމެ ކައިރީގައިވާ ގުރަހަ ކަމަށްވާ މިއްރީޚު (މާސް) އާއި ދެމެދުގައި ހުރި ދުރުމިނަށްވުރެ ވެސް ކައިރިވާނެއެވެ. މިއީ ސޫރުދަ ނިޒާމާއި އަދި މުޅި ކައުނުގެ ބޮޑުމިނަށް ބަލާއިރު ވެސް އާދަޔާއި ޚިލާފަށް ކައިރި ދުރުމިނެއްކަން ކަންބޮޑުވުމާއެކު ތަޖުރިބާކާރުން ފާހަގަކުރެއެވެ.\n"1990އެމްޔޫ"ގެ ފުޅާމިނުގައި9ކިލޯމީޓަރު ހުރެއެވެ. މިއީ ގާތްގަނޑަކަށް، ދުނިޔޭގައި މީގެ އެތައް މިލިއަން އަހަރެއް ކުރިން އުޅުނު ސާރު ނައްތާލި ކަމަށްބުނާ ގިނިހިލައި އާއި ދާދި އެއް ސައިޒެއްގެ ގިނިހިލައެކެވެ. ދުނިޔެއިން ސާރު ނައްތާލި ގިނިހިލައިގައި ހުންނަނީ ދިހަ ވަރަކަށް ކިލޯމީޓަރު ކަމަށް ތަޖުރިބާކާރުން ލަފާކުރެއެވެ. އެ ގިނިހިލަ ވެއްޓުނީ މީގެ 66 މިލިއަން އަހަރު ކުރިން، މިހާރުގެ މެކްސިކޯ އޮންނަ ސަރަޙައްދަށެވެ. އެ ހާދިސާގައި ދުނިޔޭގައި އުޅުނު ދިރުންތަކުގެ ދެބައިކުޅަ އެއްބައި ދިރުންތައް ނެތިދިޔައެވެ.\nމާސިންގާ "1990އެމްޔޫ" ގިނިހިލަ މިހާރު ދުނިޔެ އާއި ދިމާލަށް މިސްރާބު ހުރިއިރު، ދާދިފަހުން ވެސް ދުނިޔެ ކައިރިން ބޮޑު ގިނިހިލައެއް ދަތުރުކޮށްފައި ދިޔައެވެ. އެ ގިނިހިލަ ދަތުރު ކުރީ ދުނިޔެ އާއި 75000 ކިލޯމީޓަރު ދުރުން ކަމަށްވާއިރު، މިއީ ބިމާއި ހަނދާއި ދެމެދުގައިވާ ދުރުމިނުގެ ގާތްގަނޑަކަށް ފަސްބައިކުޅަ އެއްބައި ދުރުމިނެވެ. މި ގިނިހިލަ ބިމުގައި ޖެހުނު ނަމަ ބޮޑު ސިޓީއެއް ސުންނާފަތިވެ އަޅިޔަށް ވެގެންދިޔައީސް ކަމަށް ސައިންސްވެރިން ބުނެފައި ވެއެވެ.\nދުނިޔެ އާއި ދިމާލަށް އަންނަމުންދާ "1990އެމްޔޫ" 2027 ވަނަ އަހަރު ދުނިޔެ އާއި ފުށުނޭރި ކަމުގައި ވީނަމަވެސް، ދެން އެ ގިނިހިލަ ދުނިޔެ ކައިރިން ދަތުރުކުރާ ފަހަރެއްގައި ބިމުގައިވާ ދިރުންތަކަށް ނުރައްކާ ކުރިމަތިކުރުވާހައި ކައިރިން ދަތުރުކުރާނެ ކަމަށް ޤަބޫލުކުރެވިފައި ވެއެވެ. މިފަހަރުގެ އޯބިޓަށްފަހު ދެން "1990އެމްޔޫ" ދުނިޔެ ހުރަސްކުރާ އޯބިޓުގައި ދުނިޔެ އާއި އެންމެ ކައިރިވާނީ 2058 ވަނަ އަހަރު އެވެ.\nސައިންސްގެ ހޯދުންތަކުން އެނގޭ ގޮތުގައި ސާރުގެ ނަސްލު ދުނިޔެއިން ނައްތާލި ވަރުގެ ގިނިހިލައެއް ކޮންމެ 100 މިލިއަން އަހަރަކުން އެއްފަހަރު ދުނިޔެ އާއި ފުށުއަރައި ބޮޑު ކާރިސާއެއް ހިނގާނެއެވެ. މިހާރުވެސް ގިނަ އަދަދެއްގެ ގިނިހިލަ ދުނިޔެ ކައިރިން ދަތުރު ކުރާތީ ދިރާސާވެރިން ކަންބޮޑުވެފައި ތިބިއިރު، އެފަދަ ކަމަކުން ސަލާމަތްވުމުގެ އީޖާދެއް ތައްޔާރު ކުރުމުގެ މަސައްކަތް ދަނީ ކުރިޔަށެވެ. ދުނިޔެއާއި ދިމާލަށް އަންނަ ގިނިހިލަތަކަށް، ޚާއްސަ އުޅަނދެއް ފޮނުވާލައިގެން އެ ގިނިހިލައިގެ މިސްރާބު ބަދަލުކޮށްލާފަދަ މި އީޖާދު އަސްލަކަށްވާނެ ދުވަހެއް އަދި ޔަޤީންކުރެވިފައެއް ނުވެއެވެ.\nއޮގަސްޓް 16, 2019 18:48\nއޮގަސްޓް 16, 2019 18:50\nގުރުއާން ކިޔަވާ އިސްލާހުވޭ\nއޮގަސްޓް 16, 2019 20:13\nފަސް ވަގުތު ނަމާދުކޮށް ދުއާކުރޭ.....\nއޮގަސްޓް 16, 2019 23:01\nފޭކު ވާހަކައެއް ތީ. ނާސާ އަކީ ބޮޓެއް.


Riveli Column : Issdhaarakah Vumahttakai Konmmehen Bodu Magaameh Muhinmmeh Noon ރިވެލި : އިސްދާރަކަށް ވުމަށްޓަކައި ކޮންމެހެން ބޮޑު މަޤާމެއް މުހިއްމެއް ނޫން – (1) – Huvadhoo News Riveli Column : Issdhaarakah Vumahttakai Konmmehen Bodu Magaameh Muhinmmeh Noon Huvadhoo News\nރިވެލި : އިސްދާރަކަށް ވުމަށްޓަކައި ކޮންމެހެން ބޮޑު މަޤާމެއް މުހިއްމެއް ނޫން – (1)\nއިސްދާރުކަމަކީ ( ލީޑަރޝިޕަކީ) ބޮޑު މަޤާމެއްގައި ހުރެގެން އަދާކުރެވޭ ކަމެއްކަމަށް ބެލެވިފައި އޮތް ޒަމާނެއް ދުނިޔެ ދެކުނެވެ. މިހާރު އެޒަމާނަށް ދުނިޔެ މިދަނީ އަލްވަދާޢު ކިޔަމުންނެވެ.\nއިސްދާރު ކަމަކީ (ނުވަތަ ލީޑަރޝިޕަކީ) އަޞްލުގައި ކޮބާތޯއެވެ؟ ކުރުކޮށް ދަންނަވާނަމަ އެއީ އަނެކުން ތިމާގެ ފަހަތުން ‘ހިގާ’ ހިތްވާ ކަހަލަ މީހަކަށް ތިމާ ވުމެވެ. ތިމާބުނާ ބަސް އަނެކުން އަހާ ކަހަލަ މީހަކަށް ތިމާ ވުމެވެ. ޓީމެއް ނުވަތަ މުއައްސަސާއެއް ނަމަ އެތަނެއްގެ އަމާޒަށް ވާޞިލް ވުމަށްޓަކައި އަނެކުންނަށް މަގުދައްކައިދެނީ އެފަދަ އިސްދާރެކެވެ. އުޞޫލެއްގެ ގޮތުން އިސްދާރަކީ އެތަނެއްގެ އެއްމެ އިސްމީހާ އެވެ. އެދައުރު އަދާކުރަން ޖެހެނީ އޭނާއެވެ. ނަމަވެސް ސުވާލަކީ އެއްމެ އިސްމާޤާމުގައި ހުންނަ މީހާއަށް ނުވަތަ އެފަދަ ބޮޑު މަޤާމެއް އަދާކުރާ މީހަކަށް އެފަދަ އިސްދާރަކަށް ވެވޭ ބާއެވެ؟ ނުވަތަ އިސްދާރަކަށް ވުމަށްޓަކައި ބޮޑު މަޤާމެއް ކޮންމެހެން މުހިއްމުތޯއެވެ؟\nރިސޯޓެއްގެ އަމާޒަކީ އެތަނަކަށް އަންނަ ފަތުރުވެރީންނަށް ދެވޭ ޚިދުމަތުގެ ފެންވަރު ރަގަޅު ކަމުން އެރިސޯޓަކަށް ގިނަ ފައިސާ ވަނުމާއި، އެރިސޯޓު ގިނަ ބައެއްގެ މެދުގައި މަޤުބޫލުވެ މަޝްހޫރު ވުމެވެ. ރިސޯޓުގެ ހިންގުމުގެ އޮނިގަނޑު އޮންނަގޮތުން މިކަން ޙާޞިލް ކުރުމުގެ އިސްދާރަކަށް ވާނީ ރިސޯޓުގެ ‘ޖެނެރަލް މެނޭޖަރު’ މަޤާމުގައި ހުންނަ މީހާއެވެ.\nނަމަވެސް އަޅުގަނޑު އުޅުނު ދުނިޔޭގެ އެއްމެ ބިޔަ، އެއްމެ ލަގްޒަރީ އެއްބްރޭންޑުގެ 150 ކޮޓަރީގެ ރިސޯޓެއްގައި މިދެންނެވި އަމާޒަށް ރިސޯޓު ގެންގޮސްދިނުމުގެ ބޮޑު ދައުރެއް އަދާކުރީ އެތަނުގެ ރޫމްބޯއި އެކެވެ. އެއީ އެތަނުގައި އެކަން ޤަބޫލު ކުރެވިފައި އޮތް ގޮތެވެ. އޭނާއަކީ އެތަނުގެ ފަތުރުވެރީންގެ ކޮޓަރިތައް ސާފުކޮށް އެނދުއަޅައިދީ ހަދާ ކުއްޖެކެވެ. އެރިސޯޓަށް ލިބެމުންދާ ބޮޑު އާމްދަނީގެ ބޮޑު ބައެއް ލިބެނީ އޭނާގެ ސަބަބުންނެވެ. އެރިސޯޓު ގިނަ ބައެއްގެ މެދުގައި މަޤުބޫލުވެ، މަޝްހޫރު ވެފައިވަނީ އޭނާގެ ސަބަބުންނެވެ. އެހެން ކަމުން އެތަނުގެ ހުރިހާ މުވައްޒަފުންނާއި، ދުނިޔޭގެ އެތައްބޮޑެތި ސިޓީތަކުގައި ހުރި މިބްރޭންޑުގެ މާބިޔަ އެތައް ހޮޓަލަކާއި ރިސޯޓެއްގެ މުވައްޒަފުން ‘ހިގޭތޯ’ ބަލަނީ މިދެންނެވި ރޫމްބޯއި ގެ ފިޔަވަޅު މަތީގައެވެ. އޭނާގެ ކޮށި ބަސްމޮށުންތެރިކަމުން، އެހެނަސް ހިތުގެ ޢުމުޤުންވާ ހިތްހެޔޮ ކަމުގެ ހިނިތުންވުމުން އޭނާ ޚިދުމަތްދޭ ހުރިހާ ކޮޓަރިއަކަށް އަންނަ ދުނިޔޭގެ އެކި ޤައުމުތަކުގެ ފަތުރުވެރީން އޭނާދެކެ ވަނީ އަމަށަކު ލޯތްބެއް ނޫނެވެ. އޭނާގެ ވާހަކަ އެމީހުން އެތައް އެހެން ފަތުރުވެރިން ކައިރީ ފަޚުރުވެރިކަމާއެކު ދައްކައެވެ. މިހެންވެ އެރިސޯޓަށް އަންނަ ގިނަ ފަތުރުވެރިން މިރޫމްބޯއި ގެ ޚިދުމަތް ލިބޭތޯ އިންތިޒާރު ކުރެއެވެ. އެކަމަށް މެނޭޖްމެންޓުގައި ފަތުރުވެރީން ވަރަށްބޮޑަށް އެދެއެވެ. މިރޫމްބޯއި ބޭނުންކުރާ އުކުޅުތައް ދެނެގަނެ ދަސް ކުރުމަށް ރިސޯޓުގައި ޚިދުމަތްދޭ އެތައް މުވައްޒަފުންނެއް މަސައްކަތް ކުރެއެވެ. އޭނާ ވެސް އެމީހުންނަށް ހިތްހެޔޮކަމާއެކު އެކަންކަން ބުނެދީ، ކިޔައިދީ، ޢަމަލީ ގޮތުންވެސް ދައްކައި ދެއެވެ. ރިސޯޓުން އޭނާ ބޭނުންކޮށްގެން އެހެން މުވައްޒަފުންނަށް ޚިދުމަތް ދިނުމުގެ ސެޝަންތައް ނަގައި ދެއެވެ. މިގޮތުން އޭނާގެ އުޞޫލުތައް މުޅި ރިސޯޓުގައި ވަކިހިއްޕާލައިފައިވެއެވެ. ޚުދު ޖެނެރަލް މެނޭޖަރުވެސް އަދި ޑިޕާރޓްމެންޓްތަކުގެ ވެރީންވެސް މި ރޫމްބޯއި ‘ހިގާ މަގުން’ ހިގަން ވަރަށް މަސައްކަތް ކުރެއެވެ.\nމިރޫމްބޯއި ކޮންމެ ދުވަހަކުވެސް ފަތުރުވެރީންގެ ހިތް ދަމައިގަތުމަށް މުޅީން އައު އެތައް ކަމެއް ކުރެއެވެ. އައުކަންކަން ދަސްކުރެއެވެ. މިރިސޯޓުގައި ޖެނެރަލް މެނޭޖަރެއްވެސް ހުރެއެވެ. އޭގެދަށުން އޮޕަރޭޝަނަލް މެނޭޖަރެއްވެސް ހުރެއެވެ. އަދި ކޮންމެ ޑިޕާރޓްމެންޓެއްގައި އިސްދާރުގެ މަޤާމުގައި މީހުން ތިބެއެވެ. އެކަމަކު ތަނުގެ މުވައްޒަފުން މިރިސޯޓުގެ އަމާޒަށް ވާޞީލް ވުމަށްޓަކައި ‘ހިގަނީ’ މި ރޫމްބޯއި ގެ ފަހަތުންނެވެ. ކަންކުރަނީ އޭނާ ކުރާގޮތަށެވެ. މުވައްޒަފުންނަށް ނޭގިތިބެވެސް ކަންކުރެވެނީ ގިނައިން އެގޮތަށެވެ.\nމިތަނުގެ ޖެނެރަލް މެނޭޖަރާއި، ޑިޕާރޓްމެންޓުތަކުގެ އިސްދާރުންގެ މަޤާމްތަކަކީ މި ރޫމްބޯއި ގެ މަޤާމާއި އަޅާކިޔާއިރު ވަރަށްވެސް ބޮޑެތި މަޤާމްތަކެވެ. އެމީހުންގެ މުސާރައާއި އެހެނިހެން ޢިނާޔަތްތައްވެސް އިންތިހާއަށް ބޮޑެވެ. އެކަމަކު މިރިސޯޓުގެ ޙަޤީޤީ އިސްދާރަކީ ކާކުތޯ ތިބޭފުޅުން އަމިއްލައަށް ކަޑައަޅުއްވާށެވެ. ރިސޯޓަށް ބޭނުންވަނީ ގިނަ ފައިސާ ތާއެވެ! ރިސޯޓުގެ އޯނަރުން ބޭނުންވަނީ މަހުންމަހަށް ރިސޯޓުން އެމީހުންގެ ޖީބުތަކަށް ނަފާބޮޑުވުން ތާއެވެ! މުވައްޒަފުން ބޭނުންވަނީ ރިސޯޓަށް ގިނަ ފައިސާ ވަދެ އެފައިސާގެ ނިސްބަތުން ކޮންމެ މަހެއްގެ ސާވިސްޗާޖު ބޮޑުވެގެން އެމީހުންގެ ޖީބަށް ވަނުންތާއެވެ! އެ އެއްމެންގެ އަމާޒަކީ ފަތުރުވެރީންގެ މެދުގައި އެރިސޯޓު މަޤުބޫލުވެ، މަޝްހޫރުވުން ތާއެވެ!\nއެކަން އެމަގަށް ޙާޞިލް ކުރުމުގެ ބޮޑު ޙިއްޞާދާރަކީ ކާކުތޯއެވެ؟ އެކަމުގައި އެތަނުގެ މުވައްޒަފުން އަހަނީ ކާކުގެ ބަސްތޯއެވެ؟ އެމީހުންގެ އިޙްތިރާމް އިންތިހާއަށް ލިބިފައިވަނީ އެކަމުގައި ކާކަށްތޯއެވެ؟ އެމީހުން ‘ހިގަނީ’ ކާކު ހިގާ މަގުން ތޯއެވެ؟ ރިސޯޓުގެ އެއްމެން އެމީހަކަށް ލެނބެން ޖެހި، އެމީހެއްގެ ނުފޫޒު އެއްމެންގެ މައްޗަށް އޮތީ ކާކުގެ ފަރާތުން ތޯއެވެ؟ އެމީހަކީ ޖެނެރަލް މެނޭޖަރު ނުވަތަ ރޫމްބޯއި ހެއްޔެވެ؟ އެހެންވީމާ ތަނުގެ އިސްދާރަކީ، ނުވަތަ ތަނުގެ އަމާޒު ޙާޞިލް ކުރުމުގެ ‘ލީޑަރޝިޕް’ އަދާ ކުރަނީ ކާކުތޯއެވެ؟ ހަމަ ޔަޤީނުންވެސް އެއީ އެއްކަލަ ދަށްމަޤާމުގައި ހުރި ރޫމްބޯއި އެވެ.\nއަޅުގަނޑު ދަންނަވާލެވޭތޯ މިބަލާ ވާހަކައަކީ މިއެވެ. ތަނެއްގެ ޙަޤީޤީ އިސްދާރަކަށް ވުމަށް މުހިއްމީ އަކީ ބޮޑު މަޤާމެއް ނޫނެވެ. ތަނެއްގެ އަމާޒަށް ވާޞިލްވުމަށް ކުރަންޖެހޭ މަސައްކަތުގެ ލީޑް ދައުރު އަދާކުރުމަށް ބޭނުމީ ބޮޑު މަޤާމެއްގެ ނަމެއް ނޫނެވެ. ބޭނުމީ އިޚްލާޞްތެރި ކަމާއެކު ބުރަ މަސައްކަތް ކުރާ ނަމޫނާ އަޚްލާޤެކެވެ. ތަނަށާއި، އަނެކުންނަށް ފައިދާހުރި ހުރިހާގޮތެއް ބަލައިގެން އެމަގަކުން މަސައްކަތް ކުރާނޭ އިޚްލާޞްތެރި ކަމެކެވެ. މިފަދަ ‘ރޫމްބޯއި’ އަކަށް ނުވަތަ އަނެކުން ތިމާގެ ފަހަތުން ‘ހިގާ’ ކަހަލަ އިސްދާރަކަށް ކޮންމެ ފަންތިއެއްގައި ހުރި، ކޮންމެ މީހަކަށްވެސް ވެވިދާނެކަން މިވާހަކައިންވެސް އެބަ ސާބިތު ވެއެވެ. އެކަމަށްޓަކައި ކޮންމެ މީހެއްގެ ކިބައިގައިވެސް ހުރުން މުހިއްމީ ދެތިން ކަމެކެވެ. އެދެތިން ކަމުގެ ވާހަކަ ދެން އަންނަ ލިއުމެއްގައި ލިޔެވޭތޯ ބަލާނަމެވެ.\nމީހުންގެ މެދުގައި މަޤުބޫލުކަން ބޮޑު އިސްދާރަކަށްވުމަށް މުހިއްމީ އަކީ މާބޮޑު މަޤާމެއްގެ ނަމެއް ނޫނެވެ.\nފުރިހަމަ އަދި ކިޔާލުމަށް ވަރަށް ރަނގަޅު ލިޔުމެއް.


ރައީސް އަބްދުﷲ ޔާމީން ބޭނުންފުޅުނުވާ ހުކުމެއް، ފެބްރުއަރީ 1ގެ ކުރިއަކުން ރާއްޖޭގެ ސުޕްރީމް ކޯޓުން ނެރެފައެއް ނުވެ އެވެ. އެކަމަކު ފެބްރުއަރީ 1 ވަނަ ދުވަހުގެ ރޭ މުޅި ރާއްޖެ ސިއްސުވާލީ، ސުޕްރީމް ކޯޓުގެ ވެބްސައިޓްގައި އާންމުކުރި އަމުރަކުންނެވެ. އެ އަމުރުގައި ވަނީ ބަންދުގައި ތިއްބެވި ސިޔާސީ ލީޑަރުން ވަގުތުން ދޫކޮށްލުމަށާއި ގޮނޑީ ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންގެ ގޮނޑި ވެސް ނުގެއްލޭ ކަމަށް އެ އަމުރުގައިވެ އެވެ. އެކަމަކު ސަރުކާރުން އެ އަމުރު ތަންފީޒުނުކޮށް ތަފާތު އުޒުރުތައް ދައްކަމުން ދިޔަ އެވެ. އެޓާނީ ޖެނެރަލް މުހައްމަދު އަނިލް ސުވާލު އުފެއްދެވީ، ވެބްސައިޓްގައި އާންމުކުރި އަމުރުގެ ސައްހަކަމާ މެދުގަ އެވެ. އެ ސުވާލު އުފެއްދެވުމުން، ސުޕްރީމް ކޯޓުގެ ފަސް ފަނޑިޔާރުން ސޮއިކުރައްވާފައިވާ އަމުރު ވެސް، އެންމެ ފަހުން، ވެބްސައިޓްގައި އާންމުކުރި އެވެ. އެކަމަކު އެ އަމުރަށް އަމަލްކުރުމުގެ ބަދަލުގައި، ރައީސް އަބްދުﷲ ޔާމީން ހިޔާރުކުރެއްވީ ކުއްލި ނުރައްކަލުގެ ހާލަތެވެ.\n"އަމުރު ތަންފީޒު ކުރުމުގައި އޭޖީ، ޕީޖީގެ ސީދާ ދައުރެއް ނޯންނާނެ. އަމުރު ތަންފީޒު ކުރުމުގައި ބަލަންޖެހޭ ޑިއު ޕްރޮސެސްއަކީ އަމުރުގައިވާ ގޮތަށް އަމަލު ކުރުން. ގާނޫނު ބުނަނީ އަމުރު ރައްދުވާ ކޮންމެ ފަރާތެއްގެ މައްޗަށް އެ ތަންފީޒު ކުރުން ލާޒިމް ކަމެއް."\nއުއްތަމަފަނޑިޔާރު އަހުމަދު ފާއިޒް ހުސެއިން\nސުޕްރީމް ކޯޓުގެ އަމުރަށް ފަހު ކުއްލި ނުރައްކަލުގެ ހާލަތު\nޔާމީންގެ ވެރިކަމުގައި ކުރީގެ ރައީސް މުހައްމަދު ނަޝީދާއި އަދާލަތު ޕާޓީގެ ރައީސް އިމްރާން އަބްދުﷲ އާއި ކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްޗަށް ޓެރަރިޒަމްގެ ކުށް ސާބިތުކޮށް ދިގު މުއްދަތުގެ ޖަލު ހުކުންތައް އޮތީ އައިސްފަ އެވެ. އަދި ޖުމްހޫރީ ޕާޓީގެ ގާސިމްގެ މައްޗަށް ވެސް އޮތީ ހުކުމެއް އިއްވައިފަ އެވެ. އެކަމަކު ނަޝީދާއި ގާސިމް، ބޭސްފަރުވާއަށް ރާއްޖެ އިން ބޭރަށް ވަޑައިގެންނެވި ގޮތަށް އުޅުއްވީ އަރުވާލެއްވިގެންނެވެ.\nއެ ހުރިހާ ބޭފުޅުން މިނިވަންކުރަން ސުޕްރީމް ކޯޓުން އަމުރުކުރީ އެ ބޭފުޅުންގެ މައްޗަށް ހިންގާފައިވާ ޝަރީއަތްތަކާ ގުޅޭ ގޮތުން ސުޕްރީމް ކޯޓަށް ހުށަހަޅާފައިވާ ޝަކުވާތަކަށް ބަލާއިރު، އެއީ އަލުން ގޮތެއް ނިންމަން ޖެހޭ ކަންތައްތަކަށް ވާތީ ކަމަށް ބުނެ އެވެ. އެކަމަކު އެންމެ މަތީ ކޯޓުގެ އަމުރަށް ތަބާއަވުމުގެ ބަދަލުގައި ޔާމީން ފެބްރުއަރީ5ގައި އިއުލާންކުރެއްވީ ކުއްލި ނުރައްކަލުގެ ހާލަތެވެ. އަދި ސުޕްރީމް ކޯޓުގެ ފުރާޅުން ޓިނު ނަގައިގެން ސިފައިން އެތެރެއަށް ވަދެ، އެތަނުގައި އޭރު ތިއްބެވި އުއްތަމަފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު، ފުލުހުންނާ ހަވާލުކުރި އެވެ.\n"އަޅުގަނޑަކީ ޒުވާނެއް ނޫން. މި ވޭތުވެދިޔަ ފަސް ދުވަހު ހަ ގަޑިއިރުގެ ނިދި އަޅުގަނޑަކަށް ނުލިބޭނެ. ހަގީގަތުގައި ވެސް އަޅުގަނޑު ވަރުބަލި ވެއްޖެ."\nކުރީގެ ރައީސް މައުމޫން ހައްޔަރުކުރީ އެމަނިކުފާނު ދިރިއުޅުއްވާ ގޭގައި ހުންނަވަނިކޮށެވެ. ޔާމީން ވަރުބަލިފުޅު ވެއްޖެ ކަމަށް އެ ވިދާޅުވީ، ވޭތުވެދިޔަ ފަސް ދުވަހު، ކުއްލި ނުރައްކަލުގެ ހާލަތު އިއުލާންކުރުމާއި ސުޕްރީމް ކޯޓުގެ ހުކުމަށް ގޮންޖަހަން، ފުލުހުންނާއި ސިފައިންނަށް ވިސްނައިދޭން ކުރެއްވި މަސައްކަތްތަކާ ގުޅިގެންނެވެ.\n02 ފެބުރުއަރީ 2018 04:38\nމި ގައުމުގަ ގާނޫނަކީ ކުޅޭކުޅޭ އެއްޗެއް. ކުރިން ކުރި އަމުރެއް ކުއްލިއަކަށް ބާތިލްކުރުމުން ކުރުމުން ފުރަތަމާއި ނުންވެސް އެ އަމުރު ނެރުނު ބައަކާއި މެދު ސުވާލު އުފެދޭ. ޖުޑީޝިއަރީ އަކީ ވިކި ނިމިފަ ވާތަނެއްކަން މީގެން މި އެނގެނީ. އެއިރަށްގަ އެމީހުންނަށް ފައިދާ ހުރި ގޮތަކަށް އަމުރު ނެރޭނެ ކަން މީގެ އިނގެނީ. ކޮންމެހެން އިންސާފާއި ހަމަހަމަ ކަމާއި ރޫލް އޮފް ލޯ އަށް ތަބާނުވާނެކަން މީގެން އިނގެނީ


" Spice girls" reunion akah, Victoria koba? | Mihaaru\n"ސްޕައިސް ގާލްސް" ގެ ފަސް މެމްބަރުން: ރިޔުނިއަންއަކަށް ތައްޔާރު ވަނީ.\n"ސްޕައިސް ގާލްސް"ގެ ރިޔުނިއަންގައި ވިކްޓޯރިއާ ބެކަމް ފެނިދާނެބާ؟\n01 އޯގަސްޓް 2016 - 06:252comments\nމިހާތަނަށް އުފެދުނު އެންމެ ކާމިޔާބު އަންހެން ބޭންޑް އިނގިރޭސިވިލާތުގެ "ސްޕައިސް ގާލްސް" މިހާރު އަންނަނީ ބޭންޑްގެ ހުރިހާ މެމްބަރުންނާ އެކު ރިޔުނިއެއްއެއް ބޭއްވޭތޯ މަސައްކަތް ކުރަމުންނެވެ.\nބޭންޑް އުފެދި، އޭގެ އެންމެ ރަން ޒަމާނަށް 20 އަހަރު ފުރުން ފާހަގަކުރުމަށް ބާއްވާ ކޮންސަޓްތަކުގައި ބައިވެރިވުމަށް ބޭންޑްގެ އެންމެ މަޝްހޫރު މެމްބަރު ކަމަށްވާ ވިކްޓޯރިއާ ބެކަމް ނުވަތަ މަޝްހޫރު ނަމުން ނަމަ ޕޯޝް ސްޕައިސް އަށް މިހާރު ވަނީ ހުށަހަޅައިފަ އެވެ.\nއިނގިރިސޭވިލާތުގެ ގައުމީ ޓީމްގެ ކުރީގެ ކެޕްޓަން ޑޭވިޑް ބެކަމާ ކައިވެނިކޮށް ހަތަރު ދަރިން ވެސް ލިބިފައިވާ ވިކްޓޯރިއާ، 42، އަދި ރިޔުނިއަން ކޮންސަންޓްތަކުގައި ބައިވެރިވާން އެއްބަހެއް ނުވެ އެވެ.\nމީޑިއާ ރިޕޯޓްތައް ބުނާ ގޮތުން އޭނާ "ސްޕައިސް ގާލްސް" ގެ ރިޔުނިއަން އާ ގުޅޭ ނަމަ، އެކަން ކުރާނީ ޝަރުތެއްގެ މަތިންނެވެ. އެއީ ދަރިން އެކަމަށް އެކަމަށް އެއްބަސްވާ ނަމަ އެވެ. ރިޕޯޓްތައް ބުނާ ގޮތުން މަންމަ ސްޓޭޖްމަތީގައި ޕަފޯމް ކުރާތަން ދެކިލަން، އޭނާގެ ހަމައެކަނި އަންހެން ދަރިފުޅު ހާޕާ ވަކިން ހާއްސަކޮށް ވަރަށް ބޮޑަށް ބޭނުން ވެ އެވެ.\nހުރިހާ ދަރިން އެއްބަސްވާ ނަމަ، ބޭންޑްގެ މެމްބަރުންނާ އެކު ސްޓޭޖަށް އަރަން، މިހާރު ފެޝަން ޑިޒައިނަރެއްގެ ގޮތުގައި މަޝްހޫރު ވިކްޓޯރިއާ ހުރީ ތައްޔާރަށް ކަމަށްވެ އެވެ.\n"ސްޕައިސް ގާލްސް" ގިނަ ދުވަސްތަކަކަށް ފަހު ރިޔުނިއަންއަކަށް ތައްޔާރުވާ އިރު، ބޭންޑްގައި ހިމެނުނު މެމްބަރުންގެ ތެރެއިން މެލަނީ "ސްޕޯޓީ ސްޕައިސް" ސީ، 42، ކޮންސަޓްތަކުގައި ބައިވެރުވުމާ ދޭތެރޭ ވެސް ވަނީ ސުވާލު އުދެފިދަ އެވެ.\nވިކްޓޯރިއާ ބެކަމް: ރިޔުނިއަން ކޮންސަޓްތަކުގައި ބައިވެރިވާން އޭނާ އަށް ވަނީ ހުށަހަޅާފައި.\nބޮޑަށް ބެލެވޭ ގޮތުން ކޮންސަޓްތަކުން އޭނާ ފެނުމުގެ ފުރުސަތު ވަރަށް ކުޑަ އެވެ. އަދި ބޭންޑާ އޭނާ ހުރީ ވަރަށް ދުރުގަ އެވެ. އެހެން ނަމަވެސް ރިޔުނިއަންއަށް ވިކްޓޯރިއާ އެއްބަސްވާނެ ކަމަށް ދެން ތިބި މެމްބަރުން ތިބީ ވަރަށް ބޮޑަށް އުންމީދުކޮށްގެންނެވެ.\nފަސް މެމްބަރުންނާ އެކު އުފެދުނު "ސްޕައިސް ގާލްސް" މިހާތަނަށް ދަމަހައްޓަމުން އަންނަނީ ބޭންޑްގެ އަނެއް ތިން މެމްބަރުން ކަމަށްވާ ގެރީ "ޖިންޖަ ސްޕައިސް" ހެލިވެލް، 43، އާއި "ބޭބީ ސްޕައިސް" ގެ ނަމުން މަޝްހޫރު އެމާ ބަންޓަން، 40، ގެ އިތުރުން "ސްކޭރީ ސްޕައިސް" މެލް ބީ، 41، އެވެ.\nއެ ތިން މީހުންނާ އެކު ބޭންޑް މިހާރު ހިންގަމުން އަންނަނީ ތިން މީހުންގެ ނަން ފެށޭ އަކުރުން ހަދާފައިވާ ނަމާ އެކު "ސްޕައިސް ގާލްސް-ޖެމް" ގެ ނަމުގަ އެވެ.\nބޭންޑްގެ ފަސް މެމްބަރުންނާ އެކު އެންމެ ފަހުން ރިޔުނިއަންއެއް ބޭއްވީ 2008ގަ އެވެ.\n"ސްޕައިސް ގާލްސް" އަކީ އަންހެން ބޭންޑެއްގެ ގޮތުގައި ނިކުމެ، އެ މީހުންގެ ވަރުގަދަ މިއުޒިކާ އެކު މުޅި މިއުޒިކް އިންޑަސްޓްރީ އަށް އިންގިލާބެއް ގެނައި ބޭންޑެކެވެ.\n"ސްޕައިސް ގާލްސް" ގެ ލަވައެއް\nއެ ބޭންޑުން ވަނީ ވަރަށް ކާމިޔާބު ތިން އަލްބަމެއް ވެސް ނެރެފަ އެވެ. އެއީ ސްޕައިސް (1996)، ސްޕައިސްވޯލްޑް (1997) އަދި ފޮއެވާ (2000) އެވެ.


Hiyaanathuge Listun Azim Ge Nan Unikohdheyn Edhijje - Vaguthu\nހިޔާނާތުގެ ލިސްޓުން އާޒިމްގެ ނަން އުނިިކޮށްދޭން އެދިއްޖެ\nއެމްއެމްޕީއާރުސީ މެދުވެރިކޮށް ރާއްޖޭގެ ފަޅުތަކާއި ރަށްތައް ވިއްކައިގެން ހިންގާފައިވާ ބޮޑު ހިޔާނާތުގައި ތުުހުމަތުވާ މީހުންގެ ނަންތައް ހިމެނޭ ލިސްޓު ރައްޔިތުންގެ މަޖިލީހަށް ފޮނުވާފައިވާއިރު، އެ ލިސްޓުގައި އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެންބަރު އަލީ އާޒިމްގެ ނަން ހިމެނިފައިވާތީ އެ ލިސްޓުން ނަން އުނިކޮށްދޭން އޭނާ އެދިއްޖެއެވެ.\nހިޔާނާތުގެ ލިސްޓު މަޖިލީހަށް ފޮނުވިއިރު ލިސްޓްގައި ހިމެނޭ މީހުންގެ އަދަދު 281 އަށް އިތުރުވެފައިވާ ކަމަށް މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީ އާއި ޖުޑިޝަރީ ކޮމިޓީގެ ޖޮއިންޓް ކޮމިޓީން ބޭއްވި ބައްދަލުވުގައި ވަނީ ހާމަކޮށްފައެވެ. އެ ލިސްޓުގައި އާޒިމްގެ ނަން އޮތް ކަމަށް އޭނާ ވިދާޅުވެއެވެ.\nއާޒިމްގެ ނަން އެ ލިސްޓުގައި އޮތުމާއި ގުޅިގެން، އޭނާ ވަނީ ކޮމިޝަން އޮން ކޮރަޕްޝަން އެންޑް އެސެޓް ރިކަވަރީގެ ރައީސް އަހްމަދު އަސްއަދަށް ސިޓީއެއް ފޮނުވާފައެވެ.\nއެ ސިޓީގައި އާޒިމް ވިދާޅުވެފައި ވަނީ، އެމްއެމްޕީއާރުސީގެ ޚިޔާނާތާ ގުޅިގެން ފައިސާ ލިބުނު ފަރާތްތަކުގެ ލިސްޓެއް މަޖިލީހަށް، ފޮނުއްވި އިރު އެ ލިސްޓުގައި އޭނާގެ ނަން ހިމަނާފައިވާ ކަމަށް މައުލޫމާތު އޭނާއަށް ލިބިފައިވާ ކަމަށެވެ.\nއަދި އެ ލިސްޓުގައި އޭނާގެ ނަން އަސްއަދު ހިމެނުއްވީ، ފަހުން ލިސްޓަށް އިތުރު ކުރެވުނު ނަންތަކެއްގެ ތެރޭގައި، އެއްވެސް އަސާސެއް ނެތި، ތަހުގީގު ކުރުމެއްވެސް ނެތި ހަމައެކަނި ވަކި ފަރާތެއްގެ އިރުޝާދުގެ ދަށުން ކަމަށް އާޒިމްގެ އެ ސިޓީގައި ވެއެވެ.\nލިސްޓްގައި ނަން ހިމެނީ ސިޔާސީ ގޮތުން ދައްކާ ވާހަކަތަކާއި، ފާޅުކުރާ ހިޔާލުތައް ބަލައި ނުގަނެވޭތީ ނަން ކިލަނބު ކޮށްލުމުގެ ބޭނުމުގައި ކުރިކަމެއް ކަމަށްވެސް އެ ސިޓީގައި ވެއެވެ.\n"އެމްއެމްޕީއާރުސީގެ ޚިޔާނާތާ ގުޅިގެންވެސް ނުވަތަ އެހެންވެސް ނާޖާއިޒު މުޢާމަލާތަކާ ގުޅިގެން ކަމަށްވިޔަސް މިއަދާ ހަމައަށް އެއްވެސް ފަރާތަކުން އެއްވެސް ފައިސާއެއްވެސް ނޫންނަމަ އެހެންވެސް މަންފާއެއް ވެފައި ނޯންނާނެ ކަން ސާފު ދިވެހި ބަހުން ޔަގީންކޮށް އަރުވަމެވެ." އޭނާގެ ސިޓީގައި ވެއެވެ.\nއަދި މިކަމާ ގުޅިގެން ހައިރާންވާ އެންމެ ބޮޑު ކަމަކީ ލިސްޓުގައި ނަން ހިމެނުއްވިއިރު މިއަދާ ހަމައަށްވެސް މި މައްސަލައިގައި އަސްއަދު އާއި އަދި ދައުލަތުގެ އެހެން މުއައްސަސާއަކުންވެސް ސުވާލެއްކޮށް ބަޔާނެއްހާ ހިސާބުވެސް ނަގާފައި ނުވުން ކަމަށްވެސް އާޒިމް ވިދާޅުވިއެވެ.\n"މީހަކު ނުވަތަ ބަޔަކު ދޭ ބަޔާނަކަށް ނުވަތަ ފޮނުވާ ޓެކްސްޓް މެސެޖަކަށް ރިޢާޔަތްކޮށް ވަކިވަކި ފަރުދުންގެ އަބުރު ކަތިލާފަދަ ޢަމަލުތައް ހިންގުމަކީ އެއްވެސް ގޮތަކަށް ބަލައިގަނެވޭނޭ ކަންކަމެއް ނޫނެވެ." އޭނާގެ ސިޓީގައި ވެއެވެ،\nއެހެންވެ އޭނާ ވަނީ އެމްއެމްޕީއާރުސީގެ ހިޔާނާތާ ގުޅިގެން ފައިސާ ލިބުނު ފަރާތްތަކުގެ ލިސްޓް އިސްލާހުކޮށް އޭނާގެ ނަން އުނިކޮށްދިނުމަށް އެދިފައެވެ.\n"ނޫންނަމަ، ރަނގަޅަށް ތަހުގީގުކުރެއްވުމަށް ފަހު ހެއްކާ ގަރީނާއާ އެކު ނަން ހިމަނަން ޖެހޭނަމަ ހިމެނުއްވުން އެދި ދެންނެވީމެވެ." އެ ސިޓީގައި ވެއެވެ.\nމެއި 11, 2021 23:06\nއެއްވެސް ލަދެއް ހަޔާތެއް ހުރީއްޔާ މަގާމުން އިސްތިއުފާ ދޭނީ، ކަލޭމެންނާ ހެދި މުޅިމި ގައުމު ފަސާދަވެ ހަލާކުވެ ނިމިއްޖެ.\nތިޔަ ކިޔާނާތުގެ ލިސްޓުން ލާދީނީ އެމްޑީގެ ހުރިހާ ބޮޑުންގެ ނަން ފުހެވޭނެ ލިސްޓު ސިއްރުކުރަނީ ރައްޔިތުންނަށް ހަޤީޤަތް ވަންހަނާކޮށް އެމީހުން ބޭނުންވާ ބަޔަކު އެލިސްޓުން އުނިކޮށް މޮޑޭނެ ގޮތަކަށް މޮޑެންކުރާކަމެއް އެއީ ހީނުކުރޭ ދިވެހިންނަކީ ޤަމާރުކަމަށް\nމެއި 12, 2021 09:07\nގަމާރެއްނޫން. ސިޔާސީ މީހުން އެޅިހާބަތަކަށް ރިހަވެގެން އެމީހުނާވެގެން މަރުދެނީ. ތިމާގެ އަމިއްލަ ސިކުނޑި ގޭގަ އެއްފަރާތުގަ ބާއްވާފަ ސިޔާސީ ބޭފުލުންގެ ސިކުނޑި ބޭނުންމިކުރަނީ. ސިޔާސީ މީހުން ޖަހާހާ ބެރަކަށް ނަށަނީ. ދެން ގަމާރުންނަކީ ނޫނީ ގަމާރުވަނީ ކިހިނެއްވީމަތޯ.\nމެއި 11, 2021 23:10\nއާޒިމުގެ ނަން އުނިކުރުމަށްފަހު ރައީސް ޔާމީނުގެ ނަން ހިމަނުއްވާށެވެ.\nމަވޯޓާގެ ނަން އުނިކުރުމަށްފަހު ރައީސް ޔާމީނުގެ ނަން ހިމަނުއްވާށެވެ.\nއިވާގެ ފިރިމީހާގެ ނަން އުނިކުރުމަށްފަހު ރައީސް ޔާމީނުގެ ނަން ހިމަނުއްވާށެވެ.\nބާކީ ތިއްބެވި 238 މީހުންގެ ނަންވެސް އުނިކުރުމަށްފަހު ރައީސް ޔާމީނުގެ ނަން ހިމަނުއްވާށެވެ.\nމެއި 11, 2021 23:21\nމެއި 12, 2021 09:37\nޕެޑޭ އަރީސް ޔާމީން އެ ގަޓްގަ އެ ސާބިތު ކަމުގާ އެ ހުންނަވަނީ ކަމެއް ވީމަ އެ އޭ ޕީޕީ އެމް އިން ބޭއްވި ހިމަރުވަދު ޖަލަސާ ގަ އެމަނިކުފާން ވިދާޅުވީ ގޮތަކަށް ނޫންތޯ މިއަދު މި މަކަން ހިގަމުން ދަނީ؟ ރައީސް ޔާމީން އަށް ސާބިތުކަން މިންވަރު ކޮށް ދެއްވާށި އާމީން،\nމެއި 11, 2021 23:14\nބޮޑު ޚިޔާނާތުގައި ހި މެނޭ މޑޕ މީހުންގެ ނަން އުނިކުރަން\nޖެހޭ ސަބަބެއް ނެތެވެ.\nމެއި 11, 2021 23:19\nހަހަހަކެކެކެ ވަގުކަލޭގެ ތެޅި ބާލަނީ!\nމެއި 11, 2021 23:37\nނަސީދު ބުނާހެން މިމމމމިމ މީހުން ވައްކަން ކޮއްފަ ފަޅާ އެރީ މަ ވައްކަ މުގެ މަތި އަޅަން ތެޅޭނެ ކަ މެއް ނެތް ދެން ރައްޔިތުންގެ މަޖިލީހުން ކަލޭގެ ނަން އުނިކޮއް ދޭން އެދުނިއްޔާ މާ ތާހިރު ވާނެ\nނަން އުނިކުރަން ބުނާ އިރު ކަލޭ ލަދުހަޔާތްކޮބާ؟ ނިކަން ނަން އުނިކޮށްބަލަ. ދެންވާއެތި އެނގޭނެ.\nމެއި 11, 2021 23:52\nކަލޯ ދެން އަވަހަށް ފިލޭތޯބަލާ. ބަލިވެގެންނޭ ކިޔާފަ ސިންގަޕޫރަށް ފުރާ.\nމެއި 12, 2021 00:01\nމިހިޔާނަތުގެ ބައިވެރިންވަނީ މިކަމުން ސަލާމައްވުމައްރާއްޖެ އިންޑިއާގެ މުޝުތެރެއްލާފަ ރައްޔިތުންނައް ހުރިހާގޮތަކުންވެސް ގެއްލުންވީ ދެކޮޅުގަ ތިބެގެންވެސް ކުރީވައްކަން ވެރިކަން މަޖުލީސްދިނީމަވެސްކުރީވައްކަން ގައުމުވިއްކާލީ ބޭރުމީހުނައް ރައްޔިތަކައް ކޮއްދެވުނުކަމެއްނެއް އެޅުނުއިމަރާތެއްނެއް ހުރިތަންތަންވިއްކަލީ ކޭބަލް ކޮޅުވެސް ވިއްކާލީ އަޅާފަހުރި ފުލެޓްތައްވެސް ނިއްމާނުލެވުނު 4އަހަރުވަނީ ވައުދެއް ފުދައެއްނުލެވުނު ކީރިތިކުރެއްވުންނޫން ކަމެއްނުކުރެވުން މުޅިދައުލަތުގަ ކޮކޮޑި އާކޮވިޑް މިސާފުކުރަން ނިކުއްނަންވީ ކޮއްމެ ވައްކަމެއް ފަޅާއަރާއިރައް ލޮކްޑައުން ރައްޔިތުން ގޭބަންދު ރަޝުބަންދުގަ މީވެސްވެރިކަންކުރަން މޮޅުގޮތެއް\nމެއި 12, 2021 00:04\nކޮން ވާހަކަޔެއް! ތި ބޭފުޅާ ނަން ތިޔަ ލިސްޓުގަ ނެެއްނަމަ ލިސްޓުގެ ސައްހަކަމާ މެދު ސުވާލު އުފެދުނީސް ނަމަވެސް މިހާރު އެބައެގޭ ތިޔަ ލިސްޓު ރަގަޅުކަން\nމެއި 12, 2021 00:10\nއަލީ އާޒިމުގެ ނަމާ އަދި ލިސްޓްގައި ދެންތިބި ހުރިހާ މީހުންގެ ނަން އުނިކޮށްދިނުން އަޅުގަނޑު ވަރަށް އެދެމެވެ.\nމެއި 12, 2021 00:13\nލޯބިވާ މީހާ އާސްމާނަށް، ރުޅިއަރާ މީހާ ޑަސްބިނަށް،\nމެއި 12, 2021 00:14\nއަލީ ޢާޒިމްގެ ނަން އުނިކޮށްފައި ދެންތިބި އެންމެން ގެ ނަން ފޮހެލާށެވެ.\nމިޚަބަރު ހުޅުވާލީމަ އިވެނީ ރޮޒެއިނާ އާއި މަވޯޓާ ޝަރީފު ހޭ އަަޑު.\nމެއި 12, 2021 00:23\nއެއްވެސް މީހެއްގެނަން އެލިސްޓްގައި ބަހައްޓާނެކަމެއްނެތް، ހުރިހާއެއްމެންގެ ނަން އެލިސްޓުން އުނިކޮށްފަ އެއީ ހުސްކަރުދާސްގަނޑަކަށް ހަދާލަންފެނޭ، އެހެނީ އެއީ މައި ދެ ޕާޓިގެ މައިވަގުންތައްގުޅިގެން ރައްޔިތުންގެ ޚަޒާނާ ހުސްކޮށް ރައްޔިތުން ބިކަކޮށްލާފަ އެ ދެ ޕާޓީގެ އިސްސަފުގައިތިބިމީހުން ޖީބުތައްފުރާލައި އަދި އެމީހުންގެ ލީޑަރަކަށްޓަކަށް ރައްޔިތުން ޤުރުބާންކޮށްގެން ހިންގާފައިވާ ޖަރީމާއެއް، އެތަނުން ކާކުގެ ނަމެއްނުބާއްވާފަ ކާކުގެ ނަމެއް ބާއްވަންވީ، މިއަދު ރައްޔިތުންނަށް ހާމަވެގެންއެދިއައީ ތީހައްތަހާވެސް ބޮޑެތިވަގުންކަން، ރައްޔިތުން ބިކަކޮށްފަ މިހާރުވެސް ކުރަމުން އެދަނީ ހަމަ އެހާމެބޮޑެތި ޖަރީމާތައް، ތަފާތަކި މިފަހަރު ހިންގަނީ އެކަނިމާއެކަނި އެމީހަކާއި އެމީހަކާއިކަން\nމެއި 12, 2021 00:30\nއެމްޑީޕީގެ ޕާލިމެންޓްރީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެންބަރު އަލީ އާޒިމްގެ ނަން ހިމެނިފައިވާތީ އެސޮރައްރޭގަޑުނުވެސްނިދޭ މިކަލޭގެމުލީއާއިލާއަކީވެސްނުބެހޭކަމެއް ނޯންނާނެ މުޅިހެންވޭރައް ވެސްއުދަގޫ ފަލޫރަށެއްއޮތިއްޔާ މިހުރުހާވަގުން ފޮނުވާލާ....\nމެއި 12, 2021 00:43\nސަރިއަތް ކުރަމުންދާއިރު ކުރިންނެތް ނަންތައްވެސް މިހާރު ފެންނާނެ ތެދުވެރިކަމާއެކު ތިކަން ކުރެވޭނެބާ\nމެއި 12, 2021 01:00\nތިޔައީ މުޅިން ފޭކް ލިސްޓެއް، ތިކިަްޓާއި ކިސްޓް ޓައިޕްކުރި ކޮމްޕް ނެތްތާލީމާ ތިމައްސަލަ ނިމުނީ\nމެއި 12, 2021 01:09\nބަލަ މީނަގެނަން އުނިކޮށްދޭން ބުނީމަ އުނިކޮށްދޭނެބާ ނޫނީ ނުދޭނެބާ ގައިމު ވަށްކަންކުރީމަތާ ވަގުންގެލިސްޓުގަ މީނަގެ ނަން އޮތީ މީނަ މިހާވަރަށް ސިހުރުވެރިން ފުމޭހެން ގޮށްގޮށަށް ފުމެން މި ފެށީ ކީއްވެބާ؟؟؟؟؟\nބަލަކަލޯ އާޒިމު ހަކުރު ވިއްކާމީހާ ހަކުރާއެކު ހައްޔަރު ކުރީމަވެސް ބުނަނީ ތިމަންނަ ކުރާކަމެއް ނޫނޭ އިމަންނަ ނުވެސް ގެންގުޅެމޭ ތިޔަކަހަލަ އެއްޗެއް އެމީހާ މިހެން ބުނީމާ ކަލޯމެންމޭޒުމަތީ އޮންނަ ބަރު އެމީހާޔާ ދެކޮޅައް ހެކިދޭ އެކަމަކު ކަލޯ ބުނީމާ ބުނާހާ އެއޗެއް އެމީހާ ވަނީ ގަބޫލުކުރަން ނުވާނެ ތިކަމެއް ކަލޭ ކިށްވަތުގެ ފާއިސާ ކޭވަރު އެނގޭނީ ކަލެއާ ކަލޭ ހެއްދެވިފަރާތައް\nހުރިހާ މީހުންވެގެން ރައްތިތުންގެ ލާރި ބަނޑުއަޅާލާފަ ބަނޑޭ ކިޔާނެ ކަމެއްނެއް ކޮން އިއްޒަތްތެރިއެއް ކިޔާކަށް ވަގުންތައް އަހަރުމެން މިތިބެނީ އެއްއިރު ކާފިއްޔާ އަނެއް އިރު ނުކައޭ ތިބި މަގާމުތަކުން އިސްތިއުފާދީފަ ރައްކާވޭ މިހާރު\nމެއި 12, 2021 02:03\nއެމްޑީޕީގެ އާންމު މެންބަރުންނަށް ޕާޓީގެ އިސްފަރާތްތަކުން މިވަނީ އޮޅުވާލާފައި. ޕާޓީން މުޒާހަރާތައް ބާއްވަން ލާރި ހޯދާފައި މިވަނީ ޚިޔާނާތުގެ ފައިސާގެ ތެރެއިން. މިއީ އާދައިގެ ކަމެއް ނޫން. ޕާޓީގެ މެންބަރު ޖަލުން ނެރެން ރާވައިގެން ބޭއްވި މުޒާހަރާއަކަށް ޚަރަދުކުރަމުންދާގޮތް އެ މެންބަރަށް ނޭނގި އޮތުމަކީ ވާނެ ކަމެއް ނޫން. ޕާޓީގެ ފަރާތުން ބައްދަލުކުރަން މަޝްވަރާކުރަން ދާ އިސްބޭފުޅުން މި މައުލޫމާތު ނުދީ ނުތިބޭނެ. ޕާޓީގެ އާންމު މެންބަރުން މިކަންކަމާމެދު ފުންކޮށް ވިސްނަވާ! ރިޝްވަތާއި ފަސާދައާއި ޚިޔާނާތްތެރިން އިސް ސަފުގައި ތިބެގެން އެކަންކަން ފޮހެއެއް ނުލެވޭނެ.\nމެއި 12, 2021 03:09\nމެއި 12, 2021 05:11\nމެއި 12, 2021 06:09\nޢެލިސްޓްގައި ހިމެނޭ އެންމެންވެސް ސިޓީ ފޮނުވަންވީނުދޯ ލިސްޓުން އުނިކުރަން\nމެއި 12, 2021 07:44\nދި އަދާ ޕާޓްނާރ އިން ކްރައިމް ހިތުން ބޮޑުވަޒީރު އުޅުއްވަނީ އަވަހަށް ގޮހޮރު ފޫބައްދަން ދާ ނަމުގައި ޖަރުމަން ވިލާތުގެ މިނިވަން ޖައްވަށް ފުރަން. އެމްއެމްޕީއާރސީ ބޮޑު ވައްކަމުގެ މާސްޓަރ މައިންޑް މިހާރު ޖަލުގައި ހުއްޓާ އެހުރީ ބަރުލަމާނީ ސުރުވާ ކައްކަން ގެއަށް ބަދަލުކޮށްދީފައި. މިދީބުގެ ފޮށިފަޅަން ފޮނުވި ސޮރު ހުރީ ދައުލަތާއިއެކު ރަންކިޔައިގެން ކައިވެނީގެ އުއްމީދުގައި ގޭގައި މަޑުކޮށްލައިގެން. މަޖިލިސް މެމްބަރުނާއި ދައުލަތުގެ އިސް މަޤާމުތަކުގައި ތިބި އެންމެން ތެޅިބާލަނީ ލިސްޓުން ނަން އުނިކުރަން. ދެން މިވާގޮތް ވިސްނާ ފިކުރު ކުރާ ބަޔަކަށް ފަހުމުވާނެ ތޯއްޗެއް!!!!!\nމެއި 12, 2021 08:32\nލަދެއް ޙަޔާތެއް ނެތް ބޮޑު ވަގެއް. މި ވަގުގެ ނަން ލިސްޓުން އުނިކޮށްގެން ނުވާނެ. މަޤާމުން ވަކިކޮށް މިހާރުން މިހާރަށް ފިޔަވަޅު އެޅުމަށް ގޮވާލަން. މިއީ އެމްޑީޕީ އަށް ވެސް ހުރި ހުތުރެއް. މިވަރު މީހެއް މިގެން މަޖިލީހުގައި އަނަގާ ހާވަނީ. ބޮޑު ވަގެއް.\nމެއި 12, 2021 08:49\nއެިލިސްޓުގައި ހިމެނޭ އެންމެގެން ނަންތައްވެސް ނަގާފައި އެއެންމެންނަކީ ފަސްބައިގެ ކިލަނބުކަމެއް ނެތްބަޔަކަށް ހަދަންވީ!\nމެއި 12, 2021 08:50\nރައްޔިތުން ގުނބޯހެއްދުމުގައި ކުރާކަންކަންމީ. ލިސްޓުހެދީ، ރިލީސް ކުރަނީ، ބަލަނީ، އަދި ފިޔަވަޅުއަޅަނީ އެއްބަޔަކު. ދެން ކިތަންމެ ވަރަކަށް މިތާ ކޮންމެ ކޮޅަކަށް ކަންކަން ކުރިޔަސް ހަމަ އެމީހުން ބޭނުން އެއްޗެއް ބޭނުންގޮތަކަށް ބޭނުންވައްތަރަކަށް ބޭނުން ނަތީޖާއެއް ނުކުންނަގޮތަށް ކުރާނީ. މެޖޯރިޓީ ރައްޔިތުން ވިސްނާނީކީ ނޫންވިއްޔަ. ކިޔޭ، އަޑުއިވޭ އެއްޗަކުން ފުއްދާލާނީ. އެހެންވީމަ ތިޔަކުޅޭ ގޭމު ރަނގަޅު. ރައްޔިތުން ގުނބޯހެއްދުމާއިގެން ކުރިޔަށް.\nދެން އެއްޗެކޭ ކިޔާ ސަލާމަތްވޭ\nމެއި 12, 2021 09:49\nކަލޭގެ ނަން އުނިކުރަން ޖެހޭ ސަބަބެއް ނެތް އެހެން އުނިކުރަންޏާ ޔާމީނުގެ ނަންވެސް އުނިކުރަން ޖެހޭ\nމިސްކިތް ހުޅުޖެހީ މަށޭކިޔާތައެބަ؟\nމެއި 12, 2021 15:25\nތީ ތަސްމީނު ހުލިއަރުވާލި ސޮރު،


ޢީދު ދުވަހާއި ހުކުރު ދުވަސް އެއްދުވަހަކަށްވުމުން ހުކުރު ނަމާދު ނެތިދާނެބާއެވެ! | ޙެޔޮބަސް\nHome ދީން ޢީދު ދުވަހާއި ހުކުރު ދުވަސް އެއްދުވަހަކަށްވުމުން ހުކުރު ނަމާދު ނެތިދާނެބާއެވެ!\nޢީދު ދުވަހާއި ހުކުރު ދުވަސް އެއްދުވަހަކަށްވުމުން ހުކުރު ނަމާދު ނެތިދާނެބާއެވެ!\nޢީދު ދުވަހާ ހުކުރު ދުވަސް ދިމާވުމަކީ މުސްލިމުންނަށް އެމީހުންގެ ދެޢީދު ދުވަސް އެއް ދުވަހަކާ ދިމާވެ، ދެއުފަލުގައި ބައިވެރިވާންޖެހޭ މާތް، ބޮޑު ދުވަހެކެވެ. މިއުފާވެރި ދުވަހުގައި ދެނަމާދުކުރަން އެބަ އޮވެއެވެ. އެއީ ޢީދު ނަމާދާއި ހުކުރު ނަމާދެވެ. ހުކުރު ނަމާދަކީ ކޮންމެ މުސްލިމެއްގެ މައްޗަށް އޮންނަ ފަރުޟު ނަމާދެކެވެ. ހުކުރު އަޅައިފުން ޢުޛުރުވެރިވާ މީހެއް ފިޔަވައެވެ. އެފަދަ މީހަކަށް ވެސް ހުކުރުގެ ބަދަލުގައި މެންދުރު ނަމާދު ކުރުން ވާޖިބުވާނެއެވެ. އަދި ހުކުރު ނުލިބިއްޖެ މީހާއަށް ވެސް މެންދުރު ނަމާދު ވާޖިބުވެގެންވާ ކަމުގައި ދީނުގެ ޢިލްމުވެރިން އެއްބަސްވެ އިޖްމާވެ ވަޑައިގަންނަވައެވެ.\nމިޙަދީޘުގެ މައްޗަށް ވާހަކަ ދައްކަވަމުން އަބޫދާއޫދުގެ ޝަރަޙަ ޢައުނުލްމަޢްބޫދުގައި ޝައިޚު ޝަމްސުލްޙައްޤު ޢަޒީމު އާބާދީ ވިދާޅުވެފައި ވެއެވެ. وَمَا ذُكِرَ مِن اْلأَحَادِيث وَاْلآثَار لاَ يَقْوَى عَلَى تَخْصِيصِهَا لِمَا فِي أَسَانِيدِهَا مِنَ الْمَقَالِ މާނައީ: މިމައުޟޫޢުގައި ވާރިދުވެފައިހުރި ޙަދީޘުތަކާއި ޢަޞްޙާބުބޭކަލުންގެ އަމަލުފުޅުތަކަށް ބަލާއިރު ޢީދު ނަމާދު ޚާއްޞަކުރެވިގެން ހުކުރު ނަމާދު އަޅައިފުމަކަށް އެކަށޭނަ އާރުލާ އެއްވެސް ދަލީލެއް މިތާގައި ހިފޭކަށް ނެތެވެ. އެއީ އެރިވާޔަތްތަކުގެ ސަނަދުތަކާމެދު ނަގުދު ކުރެވި ވާހަކަދެކެވިފައި ހުރުމުންނެވެ. އަދިވެސް އެފޮތުގައި މިފަދައިން ލިޔެވިފައި ވެއެވެ. وَفِي النَّيْل : حَدِيثُ زَيْدِ بْن أَرْقَمٍ أَخْرَجَهُ أَيْضًا الْحَاكِمُ وَصَحَّحَهُ عَلِيُّ بْنُ الْمَدِينِيّ وَفِي إِسْنَادِهِ إِيَاس اِبْنُ أَبِي رَمْلَةَ وَهُوَ مَجْهُولٌ اِنْتَهَى މާނައީ: ޢައްލާމާ ޝައުކާނީ ނައިލުލްއައުޠާރުގައި ލިއުއްވާފައި ވެއެވެ. މިޙަދީޘަކީ އިމާމު ޙާކިމު ގެންނަވާފައިވާ ޙަދީޘެކެވެ. ޢަލިއްޔުބްނުލްމަދީނީ މިޙަދީޘު ޞައްޙަކުރެއްވި ކަމުގައި ވިއަސް، އޭގައިވާ އިޔާސްއަކީ ނޭގޭ ރާވީއެކެވެ. މިއެވެ. ކުރީގައި ބަޔާންވެދިޔަ މާލިކާއި ޝާފިޢީއާއި ބުޚާރީ ރިވާކުރެއްވި ޢުޘްމާނުގެ ފާނުންގެ ރިވާޔަތަށް ބަލާއިރު، އެރިވާޔަތް އަލްއުއްމުގައި ރިވާކުރެއްވުމަށްފަހު އިމާމު ޝާފިޢީ ވިދާޅުވެފައި ވެއެވެ. قَالَ الشَّافِعِيُّ: وَإِذَا كَانَ يَوْمُ الْفِطْرِ يَوْمَ الْجُمُعَةِ صَلَّى اْلإِمَامُ الْعِيدَ حِينَ تَحِلُّ الصَّلاَةُ ثُمَّ أَذِنَ لِمَنْ حَضَرَهُ مِنْ غَيْرِ أَهْلِ الْمِصْرِ فِي أَنْ يَنْصَرِفُوا إنْ شَاءُوا إلَى أَهْلِيهِمْ، وَلاَ يَعُودُونَ إلَى الْجُمُعَةِ وَالِاخْتِيَارُ لَهُمْ أَنْ يُقِيمُوا حَتَّى يَجْمَعُوا أَوْ يَعُودُوا بَعْدَ انْصِرَافِهِمْ إنْ قَدَرُوا حَتَّى يَجْمَعُوا وَإِنْ لَمْ يَفْعَلُوا فَلاَ حَرَجَ إنْ شَاءَ اللَّهُ تَعَالَى. މާނައީ: ފިޠުރު ޢީދުދުވަސް ހުކުރުދުވަހަށް ވެއްޖެކަމުގައި ވާނަމަ، ޢީދުކުރާހުށިކަމެވެ. ދެން ޢީދަށް ޙާޟިރުވި މީހުންގެ ތެރެއިން ޝަހަރުގައި ރަށްވެހިވެފައިވާ މީހުން ފިޔަވައި ބާދިޔާތަކާއި ވިލެޖުތަކުގެ މީހުންނަށް އޮތް ގޮތަކީ އޭގެތެރެއިން ބޭނުން މީހަކަށް ތިމާގެ އަނބިދަރިންގެ ގާތަށް ރަށަށް ދިޔައަސް މައްސަލައެއްނެތް ކަމަށެވެ. އަދި އެމީހުން ހުކުރު ކުރުމަށް އެރަށަށް އެނބުރި ނައައި ކަމުގައިވިއަސް މައްސަލައެއްނެތެވެ. އެމީހުން ރަށަށް ނުގޮސް ޝަހަރުގައި މަޑުކޮށްގެން ތިބެ ހުކުރު ކުރުމަށްފަހު ދިއުމަކުންވެސް މައްސަލައެއްނެތެވެ. އެހެންކަމުން ފަސޭހަވީ މީހަކު މަޑުކޮށްލައިގެން ހުކުރުކުރުމާއި ހުކުރަށް މަޑުނުކުރުމާއި މިއިން ކޮންމެ ކަމަކަށް އެމީހަކަށްވަނީ އިޚްތިޔާރު ލިބިގެންނެވެ. އަދި ﷲ އިރާދަކުރެއްވިއްޔާ މިއިން އެއްވެސް ގޮތެއްގައި މައްސަލައެއްނެތެވެ.\nއަދިވެސް އިމާމު ޝާފިޢީ ވިދާޅުވެފައި ވެއެވެ. وَلاَ يَجُوزُ هَذَا لِأَحَدٍ مِنْ أَهْلِ الْمِصْرِ أَنْ يُدْعَوْا أَنْ يَجْمَعُوا إلاَّ مِنْ عُذْرٍ يَجُوزُ لَهُمْ بِهِ تَرْكُ الْجُمُعَةِ ، وَإِنْ كَانَ يَوْمَ عِيدٍ. وَهَكَذَا إنْ كَانَ يَوْمَ اْلأَضْحَى لاَ يَخْتَلِفُ إذَا كَانَ بِبَلَدٍ يَجْمَعُ فِيهِ الْجُمُعَةَ وَيُصَلِّي الْعِيدَ، وَلاَ يُصَلِّي أَهْلُ مِنًى صَلاَةَ اْلأَضْحَى، وَلاَ الْجُمُعَةَ لِأَنَّهَا لَيْسَتْ بِمِصْرٍ. މާނައީ: ޝަހަރެއްގައި އުޅޭ އެއްވެސް މީހަކަށް ހުކުރު އެޅުން ހުއްދަކުރާ ޢުޛްރެއް މެދުވެރިނުވާހައި ހިނދަކު އެދުވަސް އެއީ ޢީދު ދުވަހެއްކަމުގައި ވެފައި، އަދި ޢީދު ނަމާދު ކުރިކަމުގައި ވިއަސް ހުކުރު އެޅުމަކީ ހުއްދަވެގެންވާނޭ ކަމެއްނޫނެވެ. ހަމައެހެންމެ މިނާގެ އަހުލުވެރިން މިނާއަކީ ޝަހަރަކަށް ނުވާތީވެ އެތާގައި ޢަޟްޙާ ޢީދު ދުވަހު އެމީހުންނަށް ޢީދުކުރުމެއްނޯވެއެވެ. އަދި އެތާގައި ހުކުރުކުރުމެއްވެސް ނޯވޭމެއެވެ. އެހެނީ މިނާއަކީ ޝަހަރެއްނޫނެވެ. ޢަދިވެސް މިމައްސަލާގައި ޢިލްމުވެރިން ވިދާޅުވެފައި ވެއެވެ. މިޙަދީޘުގައި ވިލެޖްތަކުގެ މީހުންނަށް ޢުޘްމާނުގެފާނު ރަށަށް ދިއުމަށް ހުއްދަ ދެއްވުމުގެ މާނައަކީ އެމީހުންގެ ތެރެއިން ހުކުރުކުރަންޖެހޭ މީހުން ހުކުރު ނުކުރާނެ ވާހަކައެއްވެސް ނޫނެވެ. މިތާގައި ހުއްދަ ދެއްވީ މަދީނާގައި މަޑުނުކޮށް އެމީހުންގެ އަނބިދަރިންގެ ގާތަށް އެމީހުން އެނބުރި ދިއުން އަވަސް ކުރުމަށެވެ. އެހެނީ ޚުދް ކީރިތި رَسُولُ اللَّهِ صَلَّى اللَّهُ عَلَيْهِ وَسَلَّمَ ވެސް އަދި އަޞްލާޙާބު ބޭކަލުންވެސް، މަދީނާގެ އަހުލުވެރިންވެސް އަދި ޢުޘްމާނުގެފާނުވެސް ޢީދުނަމާށްފަހު ހުކުރުވަގުތުގައި ހުކުރު ކުރެއްވިކަން ކަނޑައެޅިގެން ސާފުބަހުން މިހުރިހާ ރިވާޔަތްތަކުގައި އެގެން އެބައޮތެވެ.\nކޮންމެއަކަސް ޢީދުދުވަހާއި ހުކުރު ދުވަހާއި ދެޢީދު ޖަމާވުމަކީ މުސްލިމުންނަށް ލިބެގެންދާނޭ ވަރަށް ވެސް އުފާވެރި ދުވަހެކެވެ. ދުވަހުގެ މުނާސަބާގައި ދީނުގައި ވަނީ އެދެދުވަހުގައިވެސް ރޯދަހިފުން މަނާކުރަށްވާފައެވެ. މިބޮޑު އުފަލުގައި އޮތީ އެއްބަޔަކު އަނެއް ބަޔަކަށް ސަލާންގަލާން ކުރުމާއި ހަދިޔާބަދިޔާ ބަދަލުކުރުމާއި އެހީތެރިކަން ފޯރުކޮށްދިނުމާއި ގުޅުން ބަދަހިކުރުމެވެ. ދެމީހެއްގެ ދެމެދުގައި ނުގުޅުމެއް އޮތްނަމަ އެކަން ފިލުވައިލުމާއެކު ހިތް ސާފުކޮށްލުމެވެ.\nPrevious articleދަރިޔަކު ލިބުމުން ކިޔާ ތަހުނިޔާ\nNext articleމިސްކިތުގައި ޢީދު ނަމާދު ކުރުމީ މައްސަލައެއް ނޫނެވެ\nދީން Oct 20, 2012


Bridge mathee Kaiveni israafeh noontha?\nބްރިޖްމަތީ ކައިވެނި، އިސްރާފެއް ނޫންތަ؟\nސިނަ މާލެ ބްރިޖު --\nމިހާރު ންމެ "އަގު ބޮޑުކޮށް ވިއްކާ" ވާހަކައަކީ ސިނަ މާލެ ބްރިޖުގެ ވާހަކައެވެ. ބްރިޖުގެ ހުވަފެން ހަގީގަތަކަށް ހަދައި ދެއްވި ވާހަކައަކީ ރައީސް އަބްދުﷲ ޔާމީނަށް ތާއީދު ކުރާ މީހުންނާއި ޕީޕީއެމްގެ މެންބަރުން މޭމަތީ އަތް ޖަހާލާފައި އަޑު ގަދަކޮށް ދައްކާލަން ކެރޭ ރީތި ވެސް ވާހަކައެވެ. ނަމަވެސް މިހާރު އެންމެ އަޑުގަދައީ ބްރިޖު އަޅާ ވާހަކައެއް ނޫނެވެ. އެ އޮތީ އަޅައި ގުޅުވާލައިފަ އެވެ. އޭގެ މަތީގައި ކައިވެނިކޮށްލަން، އަދިވެސް "ހިލޭ" ކޮށްލައިދެނީ ރައީސް އަބްދުﷲ ޔާމީނެވެ!\nހުޅުލެއާ މާލެ ގުޅާލުމުގެ ކުރިން ވެސް ބްރިޖު މަތީ ކައިވެނި ކުރަން ފުރުސަތު ދޭނެ ވާހަކަ ދެކެވެ އެވެ. ބްރިޖުގައި ކައިވެނި ކުރަން ފޯމް ނެގި ހިސާބުން އެނގުނީ ދެބައި ކުޅަ އެއްބަޔަށް ވުރެ ބޮޑު ހަރަދެއް ކުރަނީ ސަރުކާރުން ކަމެވެ. މިއީ ކައިވެނި ކުރާ މީހުންނަށް ލިބުނު އުފާވެރި ހަބަރެކެވެ. ބައެއް މީހުންގެ ނަޒަރުގައި އެކަން ވަރަށް ސަޅި އެވެ. އަދި ބައެއް މީހުންގެ ނަޒަރުގައި އެއީ އިސްރާފެކެވެ.\n"އަހަންނަށް އެކަން ވަރަށް ކަމުދޭ ވަރަށް ސަޅި، ބްރިޖެއް އެޅުމުން އެކްސައިޓް ނުވާންވީ ސަބަބެއް ވެސް ނެތް. އެހެންވީމާ އެކަންކަން ވެސް ހިނގާނެ، އަހަންނަށް އެކަމުގައި އެއްވެސް މައްސަލައެއް ނެތް،" އެކަކު ބުންޏެވެ.\nއެހެން މީހަކު ބުނި ގޮތުގައި ހުރިހާ ހަރަދެއްގައި ސަރުކާރުން ހިފައިގެން ކުރުން އެއީ މޮޅު ކަމެއް ނޫނެވެ. އެއީ ކުރެވޭ އިސްރާފެކެވެ.\nސަރުކާރުން ފުރަތަމަ ނިންމީ ކައިވެނި ކުރާ ކޮންމެ ޖޯޑަކަށް 27،000 ގެ ރޭޓުން ފައިސާ ދޭށެވެ. ބްރިޖް ކައިވެނީގެ ފޯމް ދޫކުރަން ފެށިތާ ކުޑަ އިރުކޮޅެއް ތެރޭގައި 250 އަށް ވުރެ ގިނަ މީހުން ފޯމް ނެގި އެވެ. އޭގެ ފަހުން ވެޑިން ޑްރެސްގެ ހަރަދު އުނި ކުރި އެވެ. ބްރިޖްމަތީގެ ކައިވެނީގެ ޑެކަރޭޝަނާއި ހުރިހާ އެއްޗެއް ކަވަރު ކުރާނީ ވެސް ސަރުކާރުންނެވެ.\nއެކަން ކުރުމުގެ ކުރިން މި ސުވާލުތަކަށް ޖަވާބު ދޭން ޖެހެ އެވެ. ބޮޑު ހަރަދުކޮށްގެން އެތައް ބަޔަކަށް ބްރިޖުގެ މަތީ ކައިވެނިކޮށްދޭން ސަރުކާރަކަށް ޖެހޭ ހެއްޔެވެ؟\nހުރިހާ މުއައްސަސާއަކުން ކުރާ ބޭކާރު ހަރަދުތައް ހުއްޓާލުމަށް ފިނޭންސް މިނިސްޓްރީ އިން އަންގާ ކޮންމެ އިދާރާއަކަށް ކުރިޔަށް ވުރެ މަދުން ފައިސާ ދީގެން ހިންގި ހަރަދު ކުޑަ ކުރުމުގެ ސިޔާސަތު މިއިން ދެކޮޅު ޖެހޭ ހެއްޔެވެ؟ އެ ފައިސާ އެއަށްވުރެ ހަައްގު ބައެއް އުޅޭނެ ކަމަށް ބެލެވޭ ހެއްޔެވެ؟ ދައުލަތުގެ ބަޖެޓުން ޖުމުލަ ހަރަދު ކުރާ ފައިސާއިން ކޮށްދެވޭނެ ބޭނުން ހުރި އެހެން ކަމެއް ނެތް ހެއްޔެވެ؟\n"ބްރިޖުގައި ކައިވެނިކޮށްދޭން ނުނިންމާ އެވަރުގެ ބަޖެޓަކުން ބަޔަކަށް ސްކޯލާޝިޕްތަކެއް ނުވަތަ ބަލި މީހަކަށް އެހީއެއް ދިނުން ކިހިނެތްވާނެ، ނޫނީއާ އެ ފައިސާތަކުން އަސާސީ ގިނަ ހިދުމަަތްތައް އަދިވެސް ނުލިބޭ ރަށްރަަށަށް އެ ފޯރުކޮށްދިން ކިހިނެތް ވާނެތޯ، ބޮޑު ހަރަދެއްކޮށްގެން ބްރިޖުގައި ބަޔަކަށް ކަައިވެނި ޕާޓީއެއް ދިނުންތޯ މުހިންމީ ނޫނީ އެހެންކަންކަންތޯ،" ޓްވިޓާގައި މީހަކު ލިޔުނެވެ.\nރަސްރަންޏާއި ރަސްފަންނާއި އެހެން ޕާކުތަކުގައި ވެސް ކައިވެނި ޕާޓީތައް ބޭއްވެ އެވެ. ބްރިޖެކޭ އެއްފަދައިން އެތަންތަން ވެސް ސަޅި އެވެ. ތަފާތަކި ޖެހޭނީ ސަރުކާރަށް ކުއްޔެއް ދީގެން އެތަން ހިފާށެވެ. އަދި ޕާޓީ ބާއްވަން ސަރުކާރުން ހަރަދު ކުރުމުގެ ބަދަލުގައި އެއީ ދައުލަތަށް ލިބޭ އާންމްދަނީއެކެވެ. ހަމައެގޮތަށް ފައިސާ ދައްކައިގެން ވިޔަސް ބްރިޖުގައި ކައިވެނި ކުރަން ކުއްޔަށް ތައްޔާރަށް ތިބޭނެ މީހުން ވެސް މަދެއް ނުވާނެ އެވެ. އެތަނުން ފެންނަ ހިތްގައިމު މަންޒަރާއެކު ފޮޓޯ ނަގާލަން ބޭނުން ނުވާނެ މީހަކު ނުހުންނާނެ އެވެ. އެހެންވެ އެހެން ތަންތަނެކޭ ވެސް އެއްގޮތަށް ބްރިޖް ވެސް ކުއްޔަށް ދީގެން ސަރުކާރުން މިހާރު ހާސިލް ކުރަން ބޭނުންވާ ކަން ހާސިލު ވާނެ އެވެ.\nސިނަ މާލެ ބްރިޖް ތާރީހު ސަގާފަތް\nގޮއްޔެ މި ބުނަނީ ދާލުން ދެއްޔޭ!\nބްރިޖްގައި ފުރަތަމަ ފިޔަވަޅާއެކު ކަރުނަ!


SunOnline: Etihad Airways ge dhathuru thah anna mahu 16 gai fashanee\nއިއްތިހާދު އެއާވޭޒްގެ ދަތުރުތައް އަންނަމަހު 16 ގައި ފަށަނީ\nއިއްތިހާދު އެއާވޭސްގެެ ފްލައިޓެއް ---\nކޮރޯނާ ވައިރަަސް އާއި ގުޅިގެން ދަތުރުތައް ހުއްޓާލާފައި އޮންނަމަވެސް އަބޫދާބީގެ އިއްތިހާދު އެއާވޭސް އިން އަންނަ މަހުގެ 16 ވަނަ ދުވަހުން ފެށިގެން ދަތުރުތައް ފަށަން ތައްޔާރުވެއްޖެއެވެ.\nއިއްތިހާދު އެއާ އިން ވަނީ އަބޫދާބީގެ ސަރުކާރާއެކު މަޝްވަރާކޮށް، ލިމިޓެޑް ޝެޑިއުލެއްގައި ދަތުރުތައް ބޭއްވުމާގުޅޭގޮތުން ވާހަކަ ދައްކައިފައެވެ.\n"ޓާގެޓަކީ ބަލީގެ ކަންތަކުން އަރައިގަނެވި ވީހާވެސް އަވަހަކަށްް ފުލް ޝެޑިއުލްގައި ދަތުރުތައް ފެށުން. މިހާރު ޓާގެޓަކީ 16 ވަނަ ދުވަހުން ފެށިގެން ލިމިޓެޑް ޝެޑިއުލެއްގައި އަލުން ފްލައިޓު އޮޕަރޭޓު ކުރަން ފެށުން" އިއްތިހާދުން ބުންޏެވެ.\nއިއްތިހާދު އެއާވޭސް އިން ދަނީ ޔޫއޭއީގައި ތާށިވެފައި ތިބި އެހެން ގައުމުތަކުގެ މީހުން އެމީހުންގެ ގައުމަށް ގެންދިޔުމަށް ހާއްސަ ފްލައިޓުތަކެއް ބާއްވަމުންނެވެ. މި ދަތުރުތައް އަންނަ މަހުގެ 15 އާއި ހަމައަށް ބާއްވަން ވަނީ ނިންމައިފައެވެ.\nކޮރޯނާވައިރަހުގެ ބަލިމަޑުކަމުގެ އަސަރު އެންމެ ބޮޑަށް ކުރަމުންދާ އެއް ދާއިރާ އަކީ އޭވިއޭޝަން ދާއިރާއެވެ. މުޅިދުނިޔޭގެ ވައިގެ ދަތުރުތައް އެކީހެން ހުއްޓި، ފްލައިޓުތައް ޕާކުކޮށްފައިވާއިރު އެއާލައިންތަކަށް ވަނީ ބިލިއަނުން ގެއްލުން ވެފައެވެ.\nއެއާ ސީޝެލްސްގެ ދަތުރުތައް އަނެއްކާވެސް ރާއްޖެއަށް\nކަޒަކިސްތާނުގައި ރާއްޖެ އިޝްތިހާރުކުރަނީ\nގިނަ ގައުމުތަކަކުން އިންޑިއާ ދަތުރުތައް ހުއްޓާލައިފި


Raajjey ge covid vaccine program ga china ge vaccine nuhimanan sarukaarun nimmeveetho eve?\nރާއްޖޭގެ ކޮވިޑް ވެކްސިން ޕްރޮގްރާމްގައި ޗައިނާގެ ވެކްސިން ނުހިމަނަން ސަރުކާރުން ނިންމެވީތޯއެވެ؟\n-4weeks ago2- މުހައްމަދު ސަކީބް\nކޮވިޑް ބަލިމަޑުކަމުގެތެރޭގައި ގިނަ ދުވަސްތަކަކަށް ނޫސްވެރިންނާއި ބައްދަލުނުކުރައްވައި ހުންނެވުމަށްފަހު، ކޮވިޑް ރާއްޖޭގައި ކޮންޓްރޯލުން ނެއްޓި، މީހުން މަރުވާލެއް ގިނަކަމުން ފަހަކަށްއައިސް ރައީސް އިބްރާހިމް މުހައްމަދު ސާލިހްގެ ސަރުކާރަށް ކުރިމަތިވަމުންދާ ފާޑުކިއުންތަކާއި އަދި ސީދާ ރައީސް ސާލިހަށް ރައްދުވާ ފާޑުކިއުންތަކާއި ގުޅިގެން އަންގާރަ ދުވަހުގެރޭ އެމަނިކުފާނުވަނީ ނޫސްވެރިންނާއި ބައްދަލުކުރައްވައި ސަރުކާރުން ކަންކަން ކުރައްވަމުންގެންދަވާގޮތް ތަންކޮޅެއް ބޮޑަށް ސާފުކޮށްދެއްވާފައެވެ. މި ނޫސްވެރިންގެ ބައްދަލުވުން ބަލަން އިންއިރު އެއްކަމެއް ވަރަށް ބޮޑަށް އަޅުގަނޑަށް ފާހަގަކުރެވިގެންދިޔައެވެ.\nރާއްޖޭގައި ހިންގާ ކޮވިޑް ވެކްސިން ޕްރޮގްރާމާއިބެހޭގޮތުން ރައީސް ސާލިހާއި ހެލްތު މިނިސްޓަރު ވާހަކަފުޅު ދައްކަވަމުންދިޔައިރު އިންޑިއާއިން ވެކްސިން ފޯރުކޮށްދިން އެހީ ވަރަށް ބޮޑަށް ފާހަގަކުރެއްވިއެވެ. އަދި ރަޝިޔާއިން ގަންނަން އުޅޭ ސްޕަޓްނިކް ވެކްސިނާއިގުޅޭގޮތުން ރަޝިޔާގެ ކަމާއިބެހޭ ފަރާތްތަކާއި ސަރުކާރުން ވާހަކަ ދައްކަމުން ގެންދާކަމަށްވެސް ވިދާޅުވިއެވެ. އެހެންނަމަވެސް ރާއްޖެއަށް ކޮވިޑް ވެކްސިން އެންމެ ބޮޑަށް ފޯރުކޮށްދިން ގައުމުކަމުގައިވާ ޗައިނާގެ ވާހަކައެއް ރައީސް ސާލިހްވެސް އަދި ހެލްތު މިނިސްޓަރ އަހުމަދު ނަސީމުވެސް ފާހަގައެއް ނުކުރައްވައެވެ. ފެންނަ ފެނުމަށް ޗައިނާގެ އެހީގެ ވާހަކަ ފާހަގަނުކުރެއްވީ ދެބޭފުޅުންގެ ހަނދުމަފުޅު ނެތިގެންނެއް ނޫނެވެ. ގަސްދުގައެވެ. އެކަމުގައި ހިމެނޭ ކަންތައްތަކެއް އަޅުގަނޑުމެންނަކަށް އަދިއެއް ނޭގެއެވެ. އެކަމަކު އެގޭކަމަކީ ކޮންމެވެސް ކަމެއް ހިގައިފިކަމެވެ. ނުވަތަ ހިގަމުންދާކަމެވެ. އެހެންނޫންނަމަ ދުނިޔޭގައި އެންމެ ގިނަ ކޮވިޑް ވެކްސިން އީޖާދުކޮށް އަދި އެންމެ ގިނަ އަދަދަކަށް ވެކްސިން އުފައްދައި އެންމެ ގިނަ ގައުމުތަކަށް ވެކްސިން ހީލޭއެހީގެ ގޮތުގައާއި ވިޔަފާރީގެ ގޮތުގައި ފޯރުކޮށްދީ ނުވިތާކަށް ދިވެހި ރާއްޖެއަށް އެންމެ ކުރީކޮޅުގައި ވެކްސިންގެ ހިލޭ އެހީ ފޯރުކޮށްދިން ދުނިޔޭގެ އެންމެ ބޮޑު އިގްތިސާދު ކަމުގައިވާ ޗައިނާގެ ނަން ފާހަގަ ނުކުރައްވައި ރައީސް ޕްރެސް ކޮންފަރެންސް ނުނިންމަވާނެއެވެ.\nރަޝިޔާގެ ސްޕަޓް ނިކް ވެކްސިންއަކީ ދުނިޔޭގެ ގައުމުތަކުގައި އަދި އެހާ ބޮޑަށް ބޭނުންކުރަމުންދާ ވެކްސިނެއްނޫނެވެ. ޑަބްލިޔުއެޗްއޯއިންވެސް އެވެކްސިނަށް އަދި ހުއްދައެއް ނުދެއެވެ. އެކަމަކު ޔޫރަޕްގެ ވެކްސިންތަކާއެކު ޗައިނާގެ ސިނޯފާމްއަށް ޑަބްލިޔުއެޗްއޯގެ ހުއްދަ ލިބިފައިވެއެވެ. ފެންނަ ފެނުމަށް ދާދި އަވަހަށް ޗައިނާގެ ދެވަނަ ވެކްސިން ސިނޮވަކްއަށްވެސް ޑަބްލިޔުއެޗްއޯގެ ހުއްދަ ލިބިގެންދާނެއެވެ. ޔޫރަޕްގައިވެސް ޗައިނާގެ ވެކްސިނާއިމެދު ޕޮޒިޓިވްވިސްނުމަކުން ވިސްނާތަން އެބަފެނެއެވެ.\nކަންކަން މިހެން އޮތް އިރު ދިވެހި ރާއްޖެއާއި ޗައިނާއާއި ދެގައުމުގެ ދެމެދުގައިވާ ތާރީޚީ ރަހްމަތްތެރި ގުޅުން އޮތްކަމަށް ރައީސް އިބްރާހިމް މުހައްމަދު ސާލިހްގެ ސަރުކާރުން ތަކުރާރުކޮށް ބުނަމުންދާއިރު ޑަބްލިޔުއެޗްއޯގެ އެޕްރުވަލް ލިބިފައިވާ ސިނޯފާމްއާއި އަދި ގަލްފުގެ ގައުމުތަކާއި އަރަބިގައުމުތަކާއި މެލޭޝިއާއާއި އިންޑޮނޭޝިއާއާއި ފިލިޕީންސާއި ތުރުކީފަދަ ގައުމުތަކުން ސިނޮވަކް ވެކްސިން މިހާރުވެސް ބޭނުންކުރަމުންދާއިރު ދިވެހި ސަރުކާރުން ޗައިނާގެ ވެކްސިން ހޯދަން މަސައްކަތް ނުކުރާކަން ހާމަވެގެންދިއުމަކީ ހައިރާންވާންޖެހޭ ވަރުގެ ކަމެކެވެ. ރަޝިޔާގެ ސްޕަޓްނިކް ވެކްސިން އިންޑިއާގައި އުފައްދަން އެގައުމުން އެއްބަސްވެފައި އޮތުމަކީ ދިވެހި ރާއްޖެ ސްޕަޓްނިކް ވެކްސިން ގަންނަންޖެހޭ ކަމެއްކަމަށްވާނަމަ އެކަން އެހެން ހިގަންވީއެވެ. އެކަމަކު ދިވެހި ރާއްޖެ މިހާރު މިއޮތް ހާލަތުގައި ގައުމުގެ ރައްޔިތުން ބަލިމަޑުކަމުގައި މަރުވަމުންދާއިރު އެންމެ އަވަހަށް ވެކްސިން ފޯރުކޮށްދެވެން އޮތް ގައުމަކީ ކޮބައިކަން އެންމެންނަށް އެގެއެވެ. މިދިޔަ ދެތިން ހަފްތާއެއްގެތެރޭގައި އިންޑިއާގެ މީޑިއާތަކުން ވެކްސިން ޑިޕްލޮމަސީގެ ކަންކަން ވާރަށް ބޮޑަށް ފާހަގަކުރަމުން ގޮސްފައިވެއެވެ. އިންޑިއާއަށް އެރި ކޮވިޑް ވައިރަސްގެ ބޮޑު ރާޅު އަވަށްޓެރި ގައުމުތަކަށް އަރައިގެންދިޔައިރު އިންޑިއާގެ ބަދަލުގައި ޗައިނާއިން މިސަރަހައްދުގެ ގައުމުތަކަށް ވެކްސިން ފޯރުކޮށްދީ ޗައިނާގެ ނުފޫޒު ބޮޑުވެދާނެތީ ނިއުދިއްލީން ވަރަށް ކަންބޮޑުވެފައިވާކަމަށް ލިޔަމުން އައިސްފައިވެއެވެ. މިސަރަހައްދުން އިންޑިއާގެ ގޮނޑިކޮއްކޮ ސަރުކާރެއް އޮންނަ ބަންގްލަދޭޝްއާއި ދިވެހި ރާއްޖެ ނޫނީ ޗައިނާއިން ވެކްސިން ހޯދުމަށް އަވަސްވެގަތެވެ. ސްރީލަންކާއަށް އިއްޔެ5ލައްކަ ކޮވިޑް ވެކްސިންގެ ހިލޭ އެހީއެއް ޗައިނާއިން ދީފިއެވެ. އަދި އެތައް މިލިޔަން ވެކްސިން ޑޯޒެއް ގަތުމަށް އެއްބަސްވުން ހަދައިފިއެވެ. ޕާކިސްތާނުން ވެކްސިން ހޯދަމުން ދެއެވެ. ނޭޕާލުންވެސް އިސްކަންދިނީ ކޮވިޝީލްޑްގައި ދެމިތިބޭށެވެ. އެގައުމުގެ އެތައްހާސް ބަޔަކު މަރުވަމުންދާތަން ފެނުމުން މިހާރު ޗައިނާގެ ވެކްސިނަށް އެޕްރޯޗްކޮށްފިއެވެ. އެކަމަކު އެގައުމު ދާންޖެހުނީ ދިގު ކިއުއަކަށެވެ. އިންޑިއާއިން ދުވާލަކު އެތައް ހާސް ބަޔަކު މަރުވަމުންދިޔައިރު ޗައިނާއިން އެގައުމަށް އެހީވާން އެތައްފަހަރަކު އެދުނެވެ. ޕާކިސްތާނުން އެދުނެވެ. އެކަމަކު ކިތަންމެ ރައްޔިތުންނެއް ގުރުބާންކުރަންޖެހުނަސް މިއީ ދުޝްމަން ގައުމުތައްކަމަށް ބަލައި އިންޑިއާ ސަރުކާރުން ރަސްމީކޮށް އެހީލިބިގަންނަން އިންކާރު ކުރިއެވެ. އެކަމަކު އެގައުމުގެ ކުންފުނިތައް ލައްވައި ޗައިނާއިން އޮކްސިޖަންއާއި ބޭހާއި އެހެންވަސީލަތްތައް އިންތިހާއަށް ހޯދިއެވެ. އަޅުގަނޑުމެންގެ ރާއްޖޭގެވެސް މިހާރުގެ ސިޔާސަތަކީ އިންޑިއާ ނުވަތަ އެމެރިކާއިން ވެކްސިން ނުލިބެންޏާ ދިވެހި ރައްޔިތުން މަރުވިޔަސް ޗައިނާގެ ވެކްސިން ނުހޯދުންކަމަށް ވެދާނެއެވެ. އެހެންނޫންނަމަ މިދަތި ދަނޑިވަޅުގައި ދިވެހި ސަރުކާރުން ޗައިނާގެ އެހީހޯދަން މަސައްކަތްކުރަމުންދާކަމާއި އެކަމުގެ ނަތީޖާ ދިވެހި ރައްޔިތުންނަށް ހާމަނުކޮށް ރައީސް ދޫކޮށް ނުލައްވާނެއެވެ. އެހެންވީމާ ދިވެހި ރާއްޖެއާއި ޗައިނާއާއި ދެމެދު ކަމެއް ހިގައިފިކަން އަޅުގަނޑުމެންނަށް ދޭހަވާ އަނެއްކަމަކީ ރާއްޖެ ކޮވިޑްބަލީގެ ހާލަތު އެންމެ ގޯސްވެގެން މިދާދަނޑިވަޅުގައި ޗައިނާގެ ފަރާތުން އެއްވެސް ޚަބަރެއް ނުވާތީއެވެ. އެއީ މީގެކުރިން ކަންތައްތައް ގޮސްފައިވާގޮތާއި ވަރަށް ތަފާތު ގޮތެކެވެ. ޗައިނާއިން އަމިއްލައަށް އިސްނަގައިގެން މީގެކުރިން ކޮވިޑްގައި ރާއްޖެއަށް އެހީދެމުންގޮސްފައިވެއެވެ.\nއިންޑިއާއަށް އެރި ވައިރަސްގެ ދެވަނަ ރާޅުގައި އެގައުމުގެ ސިއްހީ ނިޒާމު އިދަޖެހި އެތައް ލައްކަބަޔަކު މަރުވެދިއުމުން ގައުމުތަކަށް ވެކްސިން އެކްސްޕޯޓްކުރުން އިންޑިއާ ސަރުކާރުންވަނީ ހުއްޓާލާފައެވެ. ސިރަމް އިންސްޓިޓިއުޓުން ލަފާކުރާ ގޮތުން މިއަހަރު ނިމޭއިރުވެސް އެހެން ގައުމުތަކަށް އެކްސްޕޯޓްކުރެވޭ ވަރަށް ވެކްސިން ނުއުފެއްދޭނެއެވެ. އެހެންވީމާ ޑަބްލިޔުއެޗްއޯގެތެރެއިންވެސް ކޮވިޝީލްޑް ދެން ލިބުމަކީ އެހާ ފަސޭހަކަމަކަށް ނުވާނެއެވެ. އެމެރިކާ ފަދައިން އިންޑިއާގެ އަމިއްލަ ރައްޔިތުންނަށް ވެކްސިން ނުދީ އެހެންގައުމުތަކަށް އިންޑިއާއިން ވެކްސިން ދެން ފޯރުކޮށްދޭނެކަމަށް އުއްމީދުކުރުމަކީ ކުރަން ރަނގަޅުކަމެއް ނޫނެވެ.\nކޮންމެއަކަސް6މަސް ފަހުން ދިވެހި ރާއްޖޭގެ ރައްޔިތުންނަށް އަލުން ކޮވިޑް ވެކްސިންދޭން ޖެހޭއިރު ދިވެހި ސަރުކާރުން ޗައިނާ ދޫކޮށްލައި އެހެން މީހުންގެ ފަހަތުން ހިގަން ދިމާކުރާއިރު ވެކްސިން ދުނިޔޭގެ މާރުކޭޓުން ލިބެން ހުންނާނީ ކޮންތަނަކުންތޯ ޚިޔާލުކޮށްލައްވަ ބައްލަވާށެވެ. އަޅުގަނޑުމެން އިންޑިއާއާއި ޖެހެންވީ ސަބަބެއް ނެތެވެ. އަޅުގަނޑުމެން ޗައިނާއާއި ޖެހެންވީ ސަބަބެއް ނެތެވެ. ދިވެހި ރާއްޖެއަކީ ވަކި ގައުމެއް ދުނިޔޭގެ ސުޕަޕަވަރަކަށް ގެންނަން އުޅެންޖެހޭ ބަޔަކަށް ނުވެއެވެ. އަޅުގަނޑުމެންގެ ދުޝްމަނުންނެއް ނުތިބެއެވެ. ދިވެހި ރާއްޖެ ހަމަހިމޭންކަމާއެކު ވަކިބައެއްގެ ފައިބުޑަށް ނުވެއްޓި އޮންނަންޖެހޭ ސަބަބު މިއަދު އަޅުގަނޑުމެންނަށް ވަޒަން ނުކުރެވޭތޯއެވެ. ބަލިމަޑުކަމެއް އައިސް ޖެހި އެހީއަށް އެދުނުހިނދު އެމެރިކާއަކުން އެހީއެއް ނުވިއެވެ. އިންޑިއާވެސް މިއަދު އެއޮތީ އެހީ ދެވޭފަދަ ހާލެއްގައެއް ނޫނެވެ. ޔޫރަޕުން އެހީއެއް ނުވިއެވެ.\nޗައިނައިން ދިން ވެކްސިން ގެންނަންޖެހުނި 100000 ޑޮލަރު ޚަރަދުކޮށްގެން އެގޮތަށް ހިލެ ނުދިނަސް ހެޔޮ އިންޑިއަ އިން ރައްޖެއަށް ގެނެސް ދިނި\nޗައިނާގެ އެހީ ހޯދަން އިބޫ އަށް ނުކެރިގެން އުޅެނީ ހަމަ އިންޑިއާ ދެކެ ބިރު، އިބޫ ޗައިނާ އާ ދުރުވަނީ އބޫގެ ގަޅިކަމުން.


Naibu raees ge siyaasee harakayi dhen kuriyah dhaane: Vakeelu\nނައިބު ރައީސްގެ ސިޔާސީ ހަރަކާތް ދެން ކުރިޔަށްދާނެ: ވަކީލު\nނައިބު ރައީސް އަހުމަދު އަދީބުގެ ވަކީލުންގެ ޓީމް: މިރޭ ނޫސްވެރިނަށް އިންޓަވިއު ދެއްވި -- ފޮޓޯ: އަވަސް\nރިޔާސީ ލޯންޗް ކޮޅު، "ފިނިފެންމާ" ގައި ރައީސް އަބްދުﷲ ޔާމީން އަވަހާރަކޮށްލަން ދިން ބޮމުުގެ ހަމަލާއާ ގުޅިގެން ގައުމަށް ގައްދާރުވުމުގެ ތުހުމަތަށް ހައްޔަރުކޮށްފައިވާ ނައިބު ރައީސ އަހުމަދު އަދީބު އޭނާގެ ސިޔާސީ ހަރަކާތްތައް ކުރިޔަށް ގެންދަން އޭނާއަށް ތާއީދު ކުރާ މީހުންގެ ކިބައިން އެދިވަޑައިގެންފި އެވެ.\nދޫނިދޫގައި ގާއިމުކޮށްފައިވާ ތަހުގީގު ޖަލުގައި ހުންނަވައިގެން އެމަނިކުފާނުގެ ގާނޫނީ ވަކީލު ހުސައިން ޝަމީމު މެދުވެރިކޮށް މިރޭ ވަނީ އެ މެސެޖް ދެއްވާފަ އެވެ.\nޝަމީމް ވިދާޅުވީ ނައިބު ރައީސަކީ ސިޔާސީ ހަރަކާތް ހިންގަވަމުން ވަޑައިގެންނެވި ބޭފުޅެއް ކަމަށާއި އެމަނިކުފާނުގެ ސިޔާސީ ހަރަކާތްތައް ކުރިޔަށް ގެންދަން އެމަނިފާނަށް ތާއީދު ކުރާ މީހުންނަށް ހުއްދަދެއްވާފައިވާ ކަމަށެވެ.\n"އެގޮތުން 'އަހުމަދު އަދީބު ޑޮޓްކޮމް' ނަމުގައި މިރޭ އެމަނިފާނުގެސިޔާސީ ހަރަކާތްތައް ފެންނަ ވެބްސައިޓެއް ލޯންޗްުރާނެ. އަދި މިރެއިން ފެށިގެން އެމަނިކުފާނުގެ ޓްވިޓާ އެކައުންޓާއި ފޭސްބުކް އެކައުންޓް ވެސް އެކްޓިވް ވާނެ،" ޝަމީމް ވިދާޅުވި އެވެ. ނަމަވެސް އޭނާ ވިދާޅުވީ އެކަންކަން ގެންދާނީ އެކަންކަމާ ހަވާލުވެ ތިބި ބަޔަކު ކަމަށެވެ.\nނައިބު ރައީސް އަހުމަދު އަދީބު ހައްޔަރުކޮށް 15 ދުވަހުގެ ބަންދު މުއްދަތު ދީފައިވާއިރު އެމަނިކުފާނުގެ ފަރާތްޕުުޅުން ވަނީ އެ މައްސަލަ ހައިކޯޓްގައި އިސްތިއުނާފުކޮށްފަ އެވެ. މީގެ އިތުރުން އެމަނިކުފާނަށް ކުރާ ތުހުމަތުތަކަށްފަހު ނައިބު ރައީސް ކަމުގެ މަގާމުން ދުރު ކުރުމަށް އިތުބާރު ނެއްކަމުގެ ވޯޓް ނަގަން މަޖިލީހަށް ވައްދާފައިވާއިރު އެ މައްސަލައިގެ ނޯޓިސް ވެސް ވަނީ ނައިބު ރައީސަށް ފޮނުވާފަ އެވެ.\nކުރީގެ ނައިބު ރައީސް އަހުމަދު އަދީބު ހުސައިން ޝަމީމް ރައީސް އަބްދުﷲ ޔާމީނަށް ދިން ހަމަލާ + ކުރީގެ ނައިބު ރައީސް އަހުމަދު އަދީބު\nއަދީބުގެ ބަންދުގެ މައްސަލަ އިސްތިއުނާފު ކުރަނީ


ބަޣުދާދީ މަރުވެއްޖެ، އޭނާ މަރުވީ ތިން ކުދިންނާއެކު ޖާނު ގޮއްވާލައިގެން: ޓްރަމްޕް – Haftha\nFri,5June, 2020, 11:02 am\nބަޣުދާދީ މަރުވެއްޖެ، އޭނާ މަރުވީ ތިން ކުދިންނާއެކު ޖާނު ގޮއްވާލައިގެން: ޓްރަމްޕް\nވައިޓް ހައުސްގެ ޑިޕްލޮމެޓިކް ކޮޓަރިކޮޅުގައި ހުންނަވައިގެން ދެއްވި ތަގުރީރެއްގައި ޓްރަމްޕް ވިދާޅުވީ، ބަޣުދާދީ މަރުވީ ސީރިއާގެ ހުޅަނގުއުތުރުގައި އޮންނަ އިދްލީބް ޕްރޮވިންސްގައި ހިންގި އަސްކަރީ އޮޕަރޭޝަނެއްގައި ކަމަށެވެ.\nބަޣުދާދީ މަރުވީ އޭނާގެ ތިން ކުދިންނާއެކު ސިފައިންނަށް ފިލަން ދުވަމުން ގޮސް ބިންގަރާހެއްގައި އެންމެ އެތެރޭގައި ތާށިވުމުން، ގޮވާތަކެތި ހަރުކޮށްފައިހުރި ވެސްޓެއް ގޮއްވާލައިގެން ކަމަށާއި ހަމަލާގައި އޭނާގެ ތިން ކުދިން ވެސް މަރުވި ކަމަށެވެ.\nބަޣުދާދީގެ އިތުރުން އޭނާގެ އަރިސް ގިނަ އަދަދެއްގެ މީހުން ވެސް އެ އަސްކަރީ އޮޕަރޭޝަންގައި މަރުވެފައިވާ ކަމަށް ޓީވީތަކުން ލައިވްކޮށް ދުރަށް ދެއްކި ތަގުރީރުގައި ޓްރަމްޕް ވިދާޅުވިއެވެ. ނަމަވެސް މި އޮޕަރޭޝަންގައި އެމެރިކާ އަސްކަރިއްޔާގެ އެއްވެސް މީހަކަށް އަނިޔާއެއް ލިބިފައިނުވާ ކަމަށް ވިދާޅުވިއެވެ.\nއަދި ވިދާޅުވީ، ބަޣުދާދީގެ އެންމެ ފަހު ވަގުތުކޮޅުގައި އޭނާ އުޅުނީ ބިރުވެރިކަމެއްގެ ތެރޭގައި ކަމަށާއި އަދި ފިލަން ދުވިއިރު އޭނާ އާދޭސްކޮށް ރަޮމުން ދިޔަ ކަމަށެވެ. އަދި މަރުވެފައިވަނީ ބަޣުދާދީކަން އެމެރިކާއިން ވަގުތުން ޔަގީންކުރިކަން ފާހަގަކޮށް ޓްރަމްޕް ވަނީ ދުނިޔެ ރައްކާތެރި ތަނަކަށް ވެއްޖެކަމަށް ވިދާޅުވެފައެވެ.\nބަޣުދާދީގެ ޚަބަރެއް ނުވާތާ ގިނަ ދުވަސްތަކެއް ވެއްޖެ ނަމަ އޭނާ މަރުވެފައިވާ ކަމަށް މީގެ ކުރިން ވެސް ވަނީ އަޑުތައް ފަތުރައިފައެވެ.\nއެގޮތުން އެމެރިކާގެ އިތުރުން ރަޝިއާއިން ވެސް ބަޣުދާދީ މަރުވެފައިވާ ކަމަށް ބުނި ނަމަވެސް، މިދިޔަ މެއި މަހު ބަޣުދާދީ ވަނީ ލަންކާގައި ދިން ބޮމުގެ ހަމަލާތަކާ ގުޅޭ ގޮތުން ވާހަކަދައްކާ ވީޑިއޯއެއް ނެރެފައެވެ.\nދުނިޔޭގެ އެންމެ “ވޯންޓެޑް މީހާ” ގެ ގޮތުގައި ބެލެވިފައިވާ ބަޣުދާދީ އަކީ ޓެރަރިސްޓެއް ކަމަށް އެމެރިކާ އިން ކަނޑައެޅީ އޮކްޓޯބަރު 2011 ގައެވެ. ބަޣުދާދީގެ ބޮލަށް އެމެރިކާ އިން ވަނީ 25 މިލިއަން ޑޮލަރު ހުށަހަޅައިފައެވެ.


ކީރިތި ޤުރުއާނަށް އިހާނާތްތެރިކޮށް ހިތުމުގެ ނުބައިކަން – DhiSalafiyyah\nކީރިތި ޤުރުއާނަށް އިހާނާތްތެރިކޮށް ހިތުމުގެ ނުބައިކަން\n15/11/2021 އެހެނިހެން, ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ\nކީރިތި ޤުރުއާނަކީ ﷲ ތަޢާލާގެ ކަލާމްފުޅެވެ. އެފޮތަށް އަޅުގަނޑުމެން މަތިވެރިކޮށް ހިތައި މާތްކޮށް ހިތަން ޖެހޭނެއެވެ. ﷲ ތަޢާލާ ވަޙީކުރެއްވިއެވެ.\n﴿ذَٰلِكَ وَمَن يُعَظِّمْ شَعَائِرَ اللَّهِ فَإِنَّهَا مِن تَقْوَى الْقُلُوبِ﴾ [سورة الحج: 32]\nމާނައީ: “(ކަންހުރިމަގީ) އެއީއެވެ. އަދި ﷲ ގެ ޝިޢާރުތަކަށް (އެބަހީ: ހަދުޔު ކަތިލުމާއި އުޟްޙިޔާ ކަތިލުމާއި ޙައްޖުގެ ޢަމަލުތަކާއި އެނޫންވެސް ދީނީ ޝިޢާރުތަކަށް) މާތްކޮށް ހިތާ މީހާ (ދަންނާށެވެ!) ފަހެ، އެކަންވަނީ ހިތްތަކުގެ ތަޤުވާވެރިކަމުގެ ތެރެއިންނެވެ.”\nއެހެންކަމުން ކީރިތި ޤުރުއާނަށް އިޙްތިރާމުކޮށް މާތްކޮތް ހިތުމަކީ ވާޖިބެކެވެ. އެހެނީ އީމާންކަން ބިނާވެގެންވަނީ ﷲ ތަޢާލާ މަތިވެރިކުރުމާއި އެއިލާހުގެ ކަލާމްފުޅު މަތިވެރިކުރުމުގެ މައްޗަށެވެ. އަދި ކީރިތި ޤުރުއާނުގެ މުޞްޙަފަށް އިހާނާތްތެރިކޮށް ހިތުމުން އީމާންކަން ނަފީވެގެންދެއެވެ. ކީރިތި ޤުރުއާނަށް މާތްކޮށް ހިތައި އިޙްތިރާމުކުރުމަކީ ވާޖިބެއްކަމާމެދުގައި އިބްނު ޤުދާމާ رحمه الله ވަނީ އިއްތިފާޤު ނަޤުލުކުރައްވާފައެވެ. [حكاية المناظرة في القرآن مع بعض أهل البدع (ص: 49)].\nކީރިތި ޤުރުއާނުގެ މުޞްޙަފަށް އިހާނާތްތެރިކޮށް ހިތައި ކުޑައިމީސްކުރާ މީހާ ކާފިރުވާނެކަމާމެދު ސުންނަތް ޖަމާޢަތުގެ ޢިލްމުވެރިންވަނީ އިޖްމާޢުވެވަޑައިގެންފައެވެ. އެއީ ބަހުން ނުވަތަ ޢަމަލުން އެކަން ކުރިޔަސްމެއެވެ. ކީރިތި ޤުރުއާނަށް އީމާންވުމުގެ ވާޖިބުކަމާއި އެއަށް މާތްކޮށް ހިތުމާއި މަތިވެރިކޮށް ހިތުމަކީ ކޮންމެ މުސްލިމަކަށްވެސް ޟަރޫރީކޮށް އެނގެން ޖެހޭނެކަމެކެވެ. އެއްވެސް ޝައްކެތް ނެތް ގޮތުގައި ކީރިތި ޤުރުއާނަށް އިހާނާތްތެރިކޮށް ހިތުމަކީ އެމީހެއްގެ އީމާންކަން ނަފީވެގެންދާނޭ ކަމެކެވެ. އަދި މިފަދަ ކަމަކީ ﷲ އަށް ކިޔަމަންތެރިވާ، އެއިލާހުގެ ކަލާމްފުޅަށް މާތްކޮށް ހިތާ މީހެއްގެ ކިބައިން ފެންނާނޭ ކަމެއް ނޫނެވެ. މިފަދަ ކަންކަން ކުރާނީ އެމީހާގެ ޢަޤީދާ ފާސިދުވެފައިވާ ނުބައި މީހެކެވެ.\nކީރިތި ޤުރުއާނުގެ މުޞްޙަފުގައި ހަޑި އެއްޗެހި ހާކައި، އެއަށް އިހާނާތްތެރިކޮށް ހިތުމުގެ ޤަޞްދުގައި އެ ވީދުމަކީ ބޮޑުވެގެންވާ ކުފުރެކެވެ. އަދި މުސްލިމަކު އެކަންކޮށްފިނަމަ އެއީ އިސްލާމްދީނުގެ މިއްލަތުން އެމީހަކު ބޭރުވެ، މުރުތައްދުވާ ފަދަ ޢަމަލެކެވެ. އަދި ނުރައްކާތެރި ފާފައެކެވެ. ﷲ ތަޢާލާ ވަޙީކުރެއްވިއެވެ.\nوَلَئِن سَأَلْتَهُمْ لَيَقُولُنَّ إِنَّمَا كُنَّا نَخُوضُ وَنَلْعَبُ ۚ قُلْ أَبِاللَّهِ وَآيَاتِهِ وَرَسُولِهِ كُنتُمْ تَسْتَهْزِئُونَ ﴿٦٥﴾ لَا تَعْتَذِرُوا قَدْ كَفَرْتُم بَعْدَ إِيمَانِكُمْ ۚ إِن نَّعْفُ عَن طَائِفَةٍ مِّنكُمْ نُعَذِّبْ طَائِفَةً بِأَنَّهُمْ كَانُوا مُجْرِمِينَ ﴿٦٦﴾ [سورة التوبة: 65 – 66]\nމާނައީ: “ހަމަކަވަރުން ކަލޭގެފާނު އެބައިމީހުންނާ ސުވާލުކުރައްވައިފިނަމަ، އެބައިމީހުން ދަންނަވާނެކަން ކަށަވަރެވެ. ހަމަކަށަވަރުން ތިމަންމެން ހަމައެކަނި އެކަންކަމާމެދު ވާހަކަދައްކާލައި ސަމާސާ ކޮށްލީއެވެ. ކަލޭގެފާނު ވިދާޅުވާށެވެ! ތިޔަބައިމީހުން ތިޔަ މަލާމާތްކޮށް އުޅުނީ ﷲ އާއި އެއިލާހުގެ އާޔަތްތަކާ އަދި އެއިލާހުގެ ރަސޫލާއަށް ހެއްޔެވެ؟  ތިޔަބައިމީހުން ޢުޛުރު ނުދައްކާށެވެ! ތިޔަބައިމީހުން އީމާންވުމަށް ފަހު، ތިޔަތިބީ ކާފިރުވެފައިކަން ކަށަވަރެވެ. ތިޔަބައިމީހުންގެ ތެރެއިން ބަޔަކަށް ތިމަންއިލާހު ޢަފޫކުރެއްވިޔަސް، އަނެއްބަޔަކަށް ތިމަންއިލާހު ޢަޛާބު ދެއްވާނަމެވެ. އެއީ ހަމަކަށަވަރުން އެބައިމީހުން ކުށްވެރި ބަޔަކުކަމުގައި ވީކަމަށްޓަކައެވެ. ”\nއިމާމުއް ނަވަވީ رحمه الله ވިދާޅުވިއެވެ.\n“ކީރިތި ޤުރުއާނަށް މާތްކޮށް ހިތަންޖެހޭނެކަމާއި އެ ރައްކާތެރިކުރަން ޖެހޭނެކަމާމެދު މުޅި އުންމަތްވަނީ އިޖުމާޢުވެފައެވެ. އަދި އެއާމެދު ނުވަތަ އޭގެ ބަޔަކާމެދު ކުޑައިމީސްކޮށް ހިތައިފި މީހަކު ނުވަތަ ހަޑި ތަނެއްގެ ތެރެއަށް އެ އެއްލާލައިފި މީހަކު ނުވަތަ އޭގައިވާ ޚަބަރަކަށް ނުވަތަ ޙުކުމަކަށް އިންކާރުކޮށްފިމީހަކު ނުވަތަ އޭގައި ޘާބިތުކޮށްފައިވާ ކަމެއް ނަފީކޮށް ނުވަތަ ނަފީކޮށްފައިވާ ކަމެއް ޘާބިތުކޮށްފި މީހަކު ނުވަތަ އޭގައި އައިސްފައިވާ އެއްޗެއް ދަނެހުރެ އެއިން ކަމަކާ މެދު ޝައްކުކޮށްފި މީހަކު ކާފިރުވާނެއެވެ.” [المجموع (2 / 170)].\n“ކީރިތި ޤުރުއާނާމެދު ކުޑައިމީސް ޢަމަލެއްކުރާމީހަކު ކާފިރުވެ، އެމީހެއްގެ ލޭ ހުއްދަވާނޭ ކަމާމެދު ޢިލްމުވެރިންވަނީ އިއްތިފާޤުވެވަޑައިގެންފައެވެ. އެއީ މިޘާލަކަށް ނަޖިސްތަނެއްގެ ތެރެއަށް އެ އެއްލާލުމެވެ. ނުވަތަ އެއަށް އިހާނާތްތެރިވުމުގެ ގޮތުން އޭގައި ފައިން ޖެހުމެވެ.” [مجموع الفتاوى (8 / 425)].\nއަލްޚަޠީބުލް ޝިރްބީނީ رحمه الله ވިދާޅުވިއެވެ.\n“އެ ޢަމަލެއް ކުރުމުން ކާފިރުވާ ޢަމަލަކީ ޤަޞްދުގައި ދީނަށް ފުރައްސާރަކުރުން ނުވަތަ ދީނުގެކަމަކަށް އިންކާރުކުރުމެވެ. މިސާލަކަށް ހަޑިތަނެއްގެ ތެރެއަށް މުޞްޙަފު އެއްލާލުމާއި ބުދަކަށް ސަޖިދަކުރުން ފަދަ ކަމެކެވެ.” [مغني المحتاج (4 / 176)]\nއެހެންކަމުން މުސްލިމަކު ކީރިތި ޤުރުއާނުގެ މުޞްހަފަށް އިހާނާތްތެރިކޮށް ހިތުމަކީ އެމީހަކު މުރުތައްދުވާނޭ ކަމެކެވެ. އެކަމާމެދު ފިޤުހުވެރިންވަނީ އިއްތިފާޤުވެވަޑައިގެންފައެވެ.\nއެފަދަ މީހެއްގެ މައްޗަށް މުރުތައްދެއްގެ ޙުކުމް ޤާއިމުކުރުމުގެ ކުރިން ތައުބާ ލައިދިނުން ހުއްޓެވެ.\nއެކަން އެނގިގެންދަނީ ޢުމަރުގެފާނުގެ ޚިލާފަތުގައި ހިނގައި ދިޔަ ޙާދިޘާއަކުންނެވެ. ޢުމަރުގެފާނުގެ ދުވަސްވަރުގައި މީހަކު މުރުތައްދުވުމުން އޭނާއަށް ތައުބާ ލައިނުދީ ޤަތުލުކުރެވުނެވެ. އެކަމާ ބެހޭގޮތުން ޢުމަރުގެފާނު ވިދާޅުވިއެވެ.\n“أَفَلَا حَبَسْتُمُوهُ ثَلَاثًا، وَأَطْعَمْتُمُوهُ كُلَّ يَوْمٍ رَغِيفًا، وَاسْتَتَبْتُمُوهُ لَعَلَّهُ يَتُوبُ، وَيُرَاجِعُ أَمْرَ اللَّهِ؟” ثُمَّ قَالَ عُمَرُ: “اللَّهُمَّ إِنِّي لَمْ أَحْضُرْ، وَلَمْ آمُرْ، وَلَمْ أَرْضَ إِذْ بَلَغَنِي”. [رواه مالك في الموطأ (16) وحسنه الألباني في التعليقات الرضية (3 / 342)]\nމާނައީ: “ތިން ދުވަސްވަންދެން ފަހެ އޭނާ ބަންދުކޮށްފައި، ކާންދީފައި ތައުބާ ލައިދިންނަމައެވެ. ފަހަރުގައި އޭނާ ތައުބާވެ، ﷲގެ އަމުރުފުޅަށް ރުޖޫޢަވީހެވެ.” ދެން އެއަށް ފަހުގައި ވިދާޅުވިއެވެ. “އޭ ﷲ! ހަމަކަށަވަރުން އެކަންކުރިއިރު ތިމަން ޙާޟިރު ނުވަމުއެވެ. އަދި އެކަމަށް އަމުރެއްވެސް ނުކުރައްވަމެވެ. އަދި އެކަމުގެ ޚަބަރު (އެބަހީ: ތައުބާ ލައިދިނުމުގެ ކުރިން މުރުތައްދެއްގެ ޙުކުމް ޤާއިމުކުރުމުގެ ޚަބަރު) ލިބުމުން އެކަމާ މެދު ނުރުހުނީމެވެ.”\n“ފިރިހެނަކު ވިޔަސް އަދި އަންހެނަކު ވިޔަސް މުރުތައްދުވެއްޖެއްޔާ އެމީހަކަށް ތައުބާ ލައިދިނުމަކީ ވާޖިބެކެވެ. އެއީ މުސްލިމުންގެ ގޮތުގައި ވީހިނދު އެބައިމީހުންނަކީ ޙުރުމަތް ލިބިގެންވާ ބައެކެވެ. އަދި ފަހަރުގައި އޮޅުމެއް އެރީކަމުގައިވުންވެސް އެކަށީގެންވެއެވެ. އެހެންނަމަ އެ އޮޅިފައިވާކަމެއް އޮޅުން ފިލުވައި ދިނުމަށް މަސައްކަތް ކުރާނީއެވެ. އެހެނީ ގިނަ ފަހަރު މީސްތަކުން މުރުތައްދުވަނީ އޮޅުމެއް އަރައިގެންނެވެ. މުރުތައްދުވާ މީހަކަށް ތައުބާ ލައިދިނުން ޢުމަރުގެފާނުގެ ޢަމަލުފުޅުން ޘާބިތުވެއެވެ.” [مغني المحتاج (4 / 180)].\nއަދި ޝައިޚު އަލްބާނީ رحمه الله ވިދާޅުވިއެވެ.\n“ތައުބާ ލައިދިނުމަކީ ވާޖިބެއްކަމާމެދު ޢިލްމުވެރިންވަނީ ޚިލާފުވެވަޑައިގެންފައެވެ. ބޮޑަށް ބުރަވެވެނީ ޙައްދު ޤާއިމުކުރުމުގެ ކުރިން އިސްލާމްދީނަށް ދަޢުވަތު ދިނުމަކީ ވާޖިބެއްކަމުގައެވެ. އެއީ ޝިރުކުގެ އަހުލުވެރިންނަށް ނަބިއްޔާ صلى الله عليه وسلم ދަޢުވަތު ދެއްވި ގޮތަށެވެ…\nފަހެ ކޮންމެ ކާފިރަކާ މެދުވެސް އެފަދައިން ޢަމަލުކުރުން ޘާބިތުވެގެންވެއެވެ. އެހެންކަމުން މުރުތައްދުވާ މީހާއަށްވެސް ބުނާނީއެވެ. އިސްލާމްދީނަށް ރުޖޫޢަ ނުވެއްޖެނަމަ (ޙައްދެއްގެ ގޮތުގައި) ތިބާ ޤަތުލުކުރެވޭނެއެވެ.” [التعليقات الرضية (3 / 343)].\nތައުބާވުމަށް އޭނާއަށް ނަސޭޙަތްތެރިވުމުން އޭނާގެ މައްޗަށް މުރުތައްދެއްގެ ޙައްދު ޤާއިމުކުރުމެއް ނުވެއެވެ. އޭނާ ތަޢުޒީރުކުރާނީއެވެ. ނުވަތަ ދޫކޮށްލާނީއެވެ. އަދި ތައުބާނުވެއްޖެނަމަ އޭނާގެ މައްޗަށް ޙައްދު ޤާއިމުކުރާނީއެވެ. ޙަދީޘް ބަސްފުޅުގައި އައިސްފައިވެއެވެ.\n«مَنْ بَدَّلَ دِينَهُ فَاقْتُلُوهُ» [رواه البخاري (6922)]\nމާނައީ: “އެމީހެއްގެ ދީން ބަދަލުކޮށްފިމީހާ (އެބަހީ: މުރުތައްދުވެއްޖެ މީހާ ދަންނައެވެ.) ފަހެ އޭނާ ޤަތުލުކުރާ ހުށިކަމެވެ.”\nތައުބާވެ އިސްލާމްދީނަށް ރުޖޫޢަވެއްޖެ މީހާގެ ތައުބާ ޤަބޫލުކުރެވޭނެއެވެ. އަދި މުރުތައްދެއްގެ ޙުކުމް ޤާއިމު ނުކުރާނެއެވެ. މުރުތައްދުންގެ މައްޗަށް ޙުކުމް ޤާއިމުކުރާނީ މުސްލިމުންގެ ވެރިޔާއެވެ. ނުވަތަ އޭނާގެ ނާއިބެވެ. އެއީ ޝަރުޢީ ކޯޓަކުން އެޙުކުމް ޘާބިތުކުރުމަށް ފަހުގައެވެ. އެފަދަ ޝަރުޢީ ޙުކުމްތައް ތަންފީޛުކުރުމަކީ ވެރިމީހާގެ ޒިންމާއެކެވެ. އަދި އެކަމުގައި ފަރުވާ ކުޑަކުރުމަކީ އޭނާ ފާފަވެރިވެ، ޤިޔާމަތް ދުވަހު އެކަމާމެދު އޭނާއާ ސުވާލުވެވޭނެ ކަމެކެވެ.\nމަޞްދަރު: (1)، (2)


SunOnline: Salma aai Quran gai vaa kam'balun ge vaahakathah 7: Fir-a'unuge am'bikam'balun 2\nސަލްމާއާއި ގުރްއާނުގައިވާ ކަނބަލުންގެ ވާހަކަތައް 7: ފިރްޢައުނުގެ އަނބިކަނބަލުން 2\nއިޔާޒު ނަސީމް 12 May 2019, 11:08\n"ކިހިނެއް އަހަރެން އަތުލާނީ. މުޅި ގައިގައި ދަގަނޑު ބަނދެގެން." ހިނިތުން ވަމުން ސަލްމާ ބުނެލިއެވެ.\n"ދަގަނޑޭ؟ މިއީ ވަރަށް ނާދިރު އަދި އަގުބޮޑު ޖަވާހިރުގެ ގަހަނާ." ރަބާބު ނުރުހުމުގެ ރާގަކަށް ބުންޏެވެ.\n"އެ ތަކެތީގެ ފައިދާއަކީ ކޮބާ؟" ސަލްމާ އެހިއެވެ.\n"އަންހެން ކުދީން ޖެހޭނެ އެ ކުއްޖެއްގެ ފެންވަރު ހުރި ވަރަކުން ޒީނަތްތެރި ވާން. ސަލްމާ ތިބާ ހަމަ ތަރައްގީއާއި ތަހުޒީބަށް ބީރައްޓެހީ." ރަބާބު ބުންޏެވެ.\n"މިއަދަކީ ވަރަށް ވަރުބަލި ކުރުވި ދުވަހެއް." ސަލްމާ އޭނާގެ ބައްޕަގެ އަރިހުގައި ދެންނެވިއެވެ.\n"ދަރިފުޅު ވެސް މިއަދު ބައްޕަ ފަދައިން ސަރިޔަތުގެ މައްސަލަތަކެއް ނިންމީ ތަ؟" ގާޒީ ސަމާސާ ރާގަކަށް ވިދާޅުވިއެވެ.\n"އެއަށް ވުރެ ވެސް އުނދަގޫ." ސަލްމާ ބުނެލިއެވެ.\n"ކިހިނެއް ވީ ދަރިފުޅާ؟" ގާޒީ އެއްސެވިއެވެ.\n"އަޅުގަނޑު މިއަދު އުޅުނީ ކުޑައިރުގެ އެކުވެރިޔާ ރަބާބު މިގެއަށް ގެނެސްގެން ނޫން ތޯ؟ އޭނާގެ ޒާތްކޮޅު ބޮޑު ކަމުން ގޮސް ސިކުނޑިއަށް ބަރު ބޮޑުވެގެން މިހިރީ ވަރަށް ވަރުބަލި ވެފައި." ސަލްމާ ބުންޏެވެ.\n"ދެން އެހެން ވިއްޔާ ދަރިފުޅު ނިދަންވީ ނު!" ގާޒީ ވިދާޅުވިއެވެ.\n"ނިންޖެއް ނާދޭ. ނިދާ ހިތެއް ވެސް ނުވޭ. ހަމަ ބޮލަށް އުނދަގޫ ވެފައި މިހިރީ." ސަލްމާ ބުންޏެވެ.\n"ރަބާބުގެ ބައްޕައަކީ މިހާރު އަސްދާނުގޮނޑިއާއި އަހާ ގުޅުން ހުރި ތަކެތީގެ ވިޔަފާރީގައި އެންމެ ކުރީގައި އުޅޭ މީހާ. ޚަލީފާގެ ގަނޑުވަރާއި ފުލުހުންނާއި ސިފައިންގެ ލަޝްކަރުތަކުގެ ވެސް އަހާ ގުޅޭ ސާމާނުގެ ފުރަވަދާ މިހާރު ބަލަހައްޓަނީ އޭނާ. އެހެންވެ ވަރަށް ތަނަވަސްކޮށް އެމީހުން މިހާރު އުޅެނީ. ރަބާބުގެ މިޒާޖަށް ބަދަލު އައީ އެހެންވެގެން ކަމަށް ވެދާނެ." ގާޒީ ވިދާޅުވިއެވެ.\n"ރަނާއި ޖަވާހިރުގެ ގަހަނާއިން މުޅި މީހާ ހުންނަނީ ބަރާވެގެން." ހިތްހަމަ ނުޖެހުމުގެ ރާގެއްގައި ސަލްމާ ބުންޏެވެ.\n"އޭނާ ފަދައިން ގަހަނާއިން ޒީނަތްތެރިވުމަށް ދަރިފުޅު ލޯބި ކުރަނީ ތަ؟" ގާޒީ އެއްސެވިއެވެ.\n"ނޫން ބައްޕާ. މީހާގެ މާލީ މުއްސަނދިކަމުގެ ދެއްކުންތެރިކަން ހުންނަ އެ ކަހަލަ ކަންކަމަކަށް އަޅުގަނޑު ލޯތްބެއް ނުކުރަން. އޭގެ ސަބަބުން ބޮޑާކަން ހިތު ތެރެއަށް ވަދެ ހުލްގަށް ބަދަލު އަންނާނެ. އަދި އެހެން މީހުންގެ ހިތުގައި ހަސަދަވެރިކަން އުފަން ކުރުވުމުގެ ސަބަބަކަށް ވެސް ވާނެ. އަޅުގަނޑު ލޯބި ކުރަނީ ސާދާކަމަށް. މުއްސަނދިކަމަކީ މީހާގެ ހަލާކު." ސަލްމާ ބުންޏެވެ.\n"ދަރިފުޅާ! މުއްސަނދިކަމަކީ މީހާގެ ހަލާކު ކަމަށް ބުނުން ރަނގަޅެއް ނޫން. ތިޔައީ ގާއިދާއެއް ނޫން. ދަރިފުޅަށް އެނގޭ ތަ؟ ފިރްޢައުނުގެ އަންހެންކަމަނާއަކީ އެ ކަމަނާގެ އިރުގައި މުޅި ދުނިޔޭގައި ވެސް އިންނެވި އެންމެ މުއްސަނދި ކަމަނާ. އަދި އެންމެ ގަދަރު މަތިވެރި އަންހެން ސާހިބާ. އެ ކަމަނާ ބޭނުންފުޅު ކޮންމެ ކަމެއް ކުރެއްވުމުގެ ބާރާއި އާރު އެކަމަނާއަށް ލިބިވަޑައިގެންފައި އޮތް. އެކަމަކު ތަޥާޟުޢުވެރިކަމާއި ރިވެތި އަހުލާގުގައި އެކަމަނާއަކީ ލާމަސީލު މިސާލެއް." ގާޒީ ވިދާޅުވިއެވެ.\n"ތިޔައީ ކިހިނެއް ވާނެ ކަމެއް ތޯ؟ އަޅުގަނޑަށް ހީވެފައި އޮންނަނީ މުއްސަނދި ވެއްޖެ ނަމަ ބޮޑާވާނެ ކަމަށް އަދި ރިވެތި އަހުލާގެއް ނުހުންނާނެ ކަމަށް. ބައްޕާ! އެކަމަނާގެ ވާހަކަ އަޅުގަނޑަށް ކިޔައި ދެއްވަ ބައްލަވާ!" ފިރްޢައުނުގެ އަނބިކަނބަލުންގެ ހަޔާތުނާމާއަށް ސަލްމާ ޝައުގުވެރިވިއެވެ.\n"މަލިކާ އާސިޔާ ބިންތު މުޒާޙިމްއަކީ އެކަމަނާގެ އިރުގައި މުޅި ދުނިޔޭގައި ވެސް އިންނެވި އެންމެ ވަރުގަދަ އަންހެން ޝަހުސިއްޔަތު. މީގެ ހަމައެކަނި ސަބަބަކީ އޭރުގެ އެންމެ ބާރުގަދަ ރަސްގެފާނު ފިރްޢައުނު އެކަމަނާއާ ކައިވެނި ކޮށްގެން ހުރުމެއް ނޫން. އެކަމަނާއާ ޝާހީ ޚާންދާނާ ގުޅެނީ އެކަމަނާގެ ޝާހީ ކައިވެނިފުޅުގެ ސަބަބުން އެކަންޏެއް ނޫން. އެކަމަނާގެ ކާފާފުޅުގެ ކާފާފުޅަކީ ވެސް މިސްރުގައި ރަސްކަން ކުރެއްވި ބޭފުޅެއް. ފިރްޢައުނު އެކަމަނާއާ ކައިވެނި ކުރީ ވެސް އެކަމަނާގެ އިއްޒަތާއި ގަދަރުގެ ބޭނުން ހިފައިގެން ފިރްޢައުނުގެ ވެރިކަން ވަރުގަދަ ކުރުމަށް." ގާޒީ ވިދާޅުވިއެވެ. އަދި އާސިޔަތުގެފާނުގެ ވާހަކަ ދަރިކަނބަލުން ސަލްމާއަށް ކިޔައި ދެއްވާން ފެށްޓެވިއެވެ.\n"ފަގީރުންނަށް ބެހުމަށް ޓަކައި ކާނާއާއި އެހެނިހެން ތަކެތި ގެނައިމުތަ؟" އާސިޔަތުގެފާނު ސުވާލު ކުރެއްވިއެވެ.\n"އާދެ މަ ސާހިބާ! ހުރިހާ އެއްޗެއް ހުރީ ވިދާޅު ވި ގޮތަށް ތައްޔާރު ކޮށްފަ." ބާނދީ ޖަވާބު ދިނެވެ.\n"ކަމަނާގެ އަމުރުފުޅެއްގެ އިންތިޒާރުގައި އަޅުގަނޑުމެން މި ތިބީ. ކަމަނާ ވިދާޅުވުމާ އެކު މައުކިބުގެ ދަތުރު ފެށޭނެ." ސިފައިންގެ މުގައްދިމެއް ކަމުގައި ވާ ބިތާހު ބުންޏެވެ.\n"މައުކިބެއް ތައްޔާރު ކުރާކަށް އަހަރެން ނުބުނަން. އަހަރެން ބޭނުމެއް ނޫން ކަންތައް ބޮޑުކޮށްލައިގެން އުޅޭ މީހަކަށް ވާކަށް." އާސިޔަތުގެފާނު ވިދާޅުވިއެވެ.\n"މަ ސާހިބާ! މިއީ ރައްކާތެރިކަމުގެ ގޮތުން އަޅުގަނޑުމެން ކުރާ ކަމެއް." މުގައްދިމު ބިތާހު ބުންޏެވެ.\n"އޭގެ ބޭނުމެއް އޮތް ކަމަކަށް އަހަންނަކަށް ނުފެނޭ." އާސިޔަތުގެފާނު ވިދާޅުވިއެވެ.\n"އަޅުގަނޑު އާދޭސްކޮށްފައި ދަންނަވަން. ކަމަނާގެ ރައްކާތެރިކަމަށް ޓަކައި އަޅާން ޖެހޭ ކަމަށް ފެންނަ ފިޔަވަޅުތައް އެޅުމަކީ ފާރަވެރީންނަށް ލާޒިމު ކަމެއް." ބިތާހު ބުންޏެވެ.\n"ބިތާހު! ބޮޑު ލަޝްކަރެއް ފަހަށް ޖައްސައިލުމަށް ކަލޭ އެކަނި ވެސް ފުދޭނެ. އެހެން ސިފައިން މި ވަގުތު ދިއުމަށް އަމުރު ކުރޭ." އާސިޔަތުގެފާނު ވިދާޅުވިއެވެ.\n"ވިދާޅުވި ގޮތެއް. މަތިވެރިވެގެންވާ ސާހިބާ! ސިފައިންނޭ! ދިއުމުގެ ހުއްދަ ދީފިން." ބިތާހު ބުންޏެވެ.\n"ތީތީ. ބާނދީންނަށް އަންގާ މި ތަނުގައި މަޑުކޮށްލައިގެން ތިބުމަށް. އަމީރާގެ އަރިހުގައި ބާނދީއެއްގެ ގޮތުގައި ދާނީ ކަލޭ އެކަނި." އާސިޔަތުގެފާނު ވިދާޅުވިއެވެ.\n"ކިޔަމަންތެރިކަމާ އެކު އަޑުއަހައިފިން. މަ ސާހިބާ!" ތީތީ ބުންޏެވެ.\n"މަންމާ! ފަގީރުން އުޅެނީ ކޮން ތަނެއްގައި ތޯ؟" އަމީރާ ސުވާލު ކުރެއްވިއެވެ.\n"ދަރިފުޅާ! އެމީހުން މި ގަނޑުވަރުގެ އިމުގެ ތެރޭގައި ނޫން ހުރިހާ ތަނެއްގައި ވެސް އުޅޭ." އާސިޔަތުގެފާނު ވިދާޅުވިއެވެ.\n"ކިހިނެއް ތޯ؟ އަޅުގަނޑު މީގެ ކުރިޔަކުން ފަގީރުންނެއް ނުދެކެން." އަމީރާ ވިދާޅުވިއެވެ.\n"ފާރަވެރީންނާއި ބާނދީންނާ އެކު ތަންތަނަށް ގޮސްގެން ރައްޔިތުންގެ ހާލަތު ރަނގަޅަކަށް ނުފެންނާނެ. ހަގީގީ މަންޒަރު ފެންނާނީ މި ގޮތަށް ނުކުމެގެން." އާސިޔަތުގެފާނު ވިދާޅުވިއެވެ.


Thaqvaaverikamuge Faraqaai burusooraige faraq ތަޤުވާވެރިކަމުގެ ފަރަޤާއި ބުރުސޫރައިގެ ފަރަޤު – Ilm Thaqvaaverikamuge Faraqaai burusooraige faraq\nތަޤުވާވެރިކަމުގެ ފަރަޤާއި ބުރުސޫރައިގެ ފަރަޤު\nޙަޤީޤީ މަތިވެރިކަމަކީ ﷲ ތަޢާލާއާ ކުއްތަންވުމެވެ. އަދި އެހެން މީހުންނާ ތިބާއާ ހުރި ފަރަޤަކީ ތަޤުވާވެރިކަމުގެ ފަރަޤެވެ.\n﴿يَا أَيُّهَا النَّاسُ إِنَّا خَلَقْنَاكُم مِّن ذَكَرٍ وَأُنثَىٰ وَجَعَلْنَاكُمْ شُعُوبًا وَقَبَائِلَ لِتَعَارَفُوا ۚ إِنَّ أَكْرَمَكُمْ عِندَ اللَّـهِ أَتْقَاكُمْ ۚ إِنَّ اللَّـهَ عَلِيمٌ خَبِيرٌ﴾ [سورة الحجرات ١٣]\nމާނައީ: ” އޭ މީސްތަކުންނޭވެ! ހަމަކަށަވަރުން، ތިމަންއިލާހު ތިޔަބައިމީހުން ހެއްދެވީ، ފިރިހެނަކާއި، އަންހެނެއްގެ ކިބައިންނެވެ. (އެބަހީ: އާދަމުގެފާނާއި، ޙައްވާގެފާނުގެ ކިބައިންނެވެ.) އަދި ތިމަންއިލާހު ތިޔަބައިމީހުން ތަފާތު ޤައުމުތަކަށާއި، ޤަބީލާތަކަށް ލެއްވީ، ތިޔަބައިމީހުން އެއްބަޔަކު އަނެއްބަޔަކަށް ތަޢާރުފުވުމަށްޓަކައެވެ. ހަމަކަށަވަރުން، ﷲގެ ޙަޟްރަތުގައި ތިޔަބައިމީހުންކުރެ އެންމެ މާތްކަންބޮޑީ، ތިޔަބައިމީހުންކުރެ އެންމެ ތަޤްވާވެރި މީހާއެވެ. ހަމަކަށަވަރުން، ﷲއީ، މޮޅަށް ދެނެވޮޑިގެންވާ، ޚަބީރުވަންތަ އިލާހެވެ.”\n«إِنَّ اللهَ لَا يَنْظُرُ إِلَى صُوَرِكُمْ وَأَمْوَالِكُمْ، وَلَكِنْ يَنْظُرُ إِلَى قُلُوبِكُمْ وَأَعْمَالِكُمْ» [رواه مسلم]\nމާނައީ: “ހަމަކަށަވަރުން ތިޔަބައިމީހުންގެ ޞޫރައަށާއި ތިޔަބައިމީހުންގެ މުދަލަށް ﷲ ތަޢާލާ ބައްލަވާ ވޮޑިގެންނުވެއެވެ. އެހެނަސް އެއިލާހު ބައްލަވާ ވޮޑިގެންވަނީ ތިޔަބައިމީހުންގެ ހިތްތަކަށާއި ޢަމަލުތަކަށެވެ.”\nأيها الناس: إن ربَّكم واحد، وإن أباكم واحد، كلكم لآدم وآدم من تراب، أكرمكم عند الله أتقاكم، وليس لعربي على عجمي فضل إلا بالتقوى، ألا هل بلغت؟ قالوا نعم. قال: فليبلغ الشاهد منكم الغائب.\nއޭ އެންމެހާ މީސްތަކުންނޭވެ! ހަމަކަށަވަރުން ތިޔަބައިމީހުންގެ ވެރި އިލާހަކީ އެއްކައުވަންތަ އިލާހެވެ. އަދި ހަމަކަށަވަރުން ތިޔަބައިމީހުންގެ ބައްޕައަކީ އެކަކެވެ. ތިޔަބައިމީހުން އެންމެން (އައިސްފައިވަނީ) އާދަމްގެފާނުގެ ފަރާތްޕުޅުންނެވެ. އާދަމްގެފާނު (ހެއްދެވިފައިވަނީ) މަށިންނެވެ. ތިޔަބައިމީހުންގެ ތެރެއިން ﷲގެ ޙަޟްރަތުގައި އެންމެ މަތިވެރިވެގެންވަނީ ތިޔަބައިމީހުންގެ ތެރެއިން އެންމެ ތަޤްވާވެރިމީހެކެވެ. އަދި ތަޤްވާއާނުލައި ޢަރަބިންނަށް ޢަރަބިން ނޫން މީހުންގެ މައްޗަށް އެއްވެސް މަތިވެރިކަމެއް ނެތެވެ. ތިމަންކަލޭގެފާނު ފޯރުކޮށް ނުދެއްވަމު ހެއްޔެވެ؟ އެބައިމީހުން (އެބަހީ ޞަޙާބީން) ދެންނެވިއެވެ. އާދޭހެވެ. ފޯރުކޮށް ދެއްވައިފީމުއެވެ. ޙަދީޘް ކުރެއްވިއެވެ. ޙާޟިރުވެހުރިމީހާ ޙާޟިރުވެނެތްމީހާއަށް ފޯރުކޮށްދޭހުށިކަމެވެ.\nމިދަލީލުތަކުން ހެކިދޭ ގޮތުގައި އެންމެ މާތް މީހަކީ އެންމެ ބޮޑަށް ތަޤުވާވެރިމީހާއެވެ. އެއްވެސް ހާލެތްގައި މީހާގެ ބުރުސޫރައަކަށް ނޫނެވެ.


Hayyaru kuraa irah dhookollanee, dhekolhun ves ihumaalu! | Mihaaru\nހައްޔަރު ކުރާއިރަށް ދޫކޮށްލަނީ، ދެކޮޅުން ވެސް އިހުމާލު!\n05 ޖޫން 2019 - 17:59 53 comments\nހުޅުމާލޭ ގެޔަކުން ތިން ކިލޯގެ މަސްތުވާތަކެއްޗާ އެކު އިއްޔެ ރޭ ހައްޔަރުކުރި ދެ މީހަކު 24 ގަޑިއިރު ތެރޭ ދެ ފަހަރު ހައްޔަރުކުރުމުން ވެސް ކޯޓުން އެ މީހުން ދޫކޮށްލުމާ އެކު ބޮޑެތި ސުވާލުތަކެއް ވަނީ އުފެދިފަ އެވެ. އެއްބަޔަކު ކޯޓު ކުށްވެރިކުރާއިރު ފުލުހުންގެ ވެސް އިހުމާލު މިކަމުގައި އޮތް ކަމަށް އަނެއް ބަޔަކު ދެކެ އެވެ.\nއުމުރުން 25 އަހަރުގެ ފިރިހެނަކާއި 52 އަހަރުގެ އަންހެނަކު މި މައްސަލާގައި ހުޅުމާލޭ މެޖިސްޓްރޭޓް ކޯޓުގެ އަމުރަކަށް ހައްޔަރުކޮށް، ބަންދުގެ މުއްދަތަށް ކްރިމިނަލް ކޯޓަށް ގެންދިއުމުން އިއްޔެ ދޫކޮށްލީ ހުޅުމާލޭ ކޯޓުގެ އަމުރުގައި ޖިނާއީ އިޖުރާއަތުގެ ގާނޫނުގައި ބުނާ، ކޯޓު އަމުރެއްގެ ޝަރުތުތައް ފުރިހަމަވެފައި ނެތުމުންނެވެ. އެނގިފައިވާ ގޮތުގައި މި ދެ މީހުންގެ ތެރެއިން އެކަކީ ޕްރޮސިކިއުޓާ ޖެނެރަލްގެ އޮފީހުގެ ވަކީލެއްގެ އާއިލާގެ މީހެކެވެ. އަނެކަކީ ކްރިމިނަލް ކޯޓުގެ މީހަކާ އާއިލީ ގުޅުން އޮންނަ މީހެކެވެ.\nމި މީހުން އެންމެ ފުރަތަމަ ހައްޔަރުކުރަން ނެރުނު އަމުރުގައި ގާޒީގެ ނަން ނެތް ކަމަށްވެ އެވެ. އެހެންވެ އެ ދެ މީހުން ދޫކޮށްލިތާ 12 ގަޑިއެއްހާއިރު ފަހުން ރޭގެ ވަގުތެއްގައި އަލުން އަނެއްކާވެސް ހައްޔަރުކުރި އެވެ. މިފަހަރު ވެސް އަމުރު ދިނީ ހުޅުމާލޭ ކޯޓުންނެވެ. އެކަަމަކު ބަންދުގެ މުއްދަތު އިތުރުކުރަން މިއަދު ހުޅުމާލޭ ކޯޓަށް ގެންދިއުމުން އަނެއްކާވެސް ދޫކޮށްލި އެވެ. މިފަހަރު ދޫކޮށްލީ ޖިނާއީ އިޖުރާއަތުގެ ގަވައިދުގައި ބުނާ ކަމެއް ފުލުހުންނަށް ފުރިހަމަކުރެވިފައި ނެތުމުން ކަމަށް ބުނެ އެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ބުނީ ބަންދުގެ މުއްދަތު އިތުރުކުރަން ފުލުހުން ހުށަހެޅީ ޖިނާއީ އިޖުރާއަތުގެ ގަވައިދުގެ 8 ވަނަ މާއްދާގެ ހ. އާ ހިލާފުވެގެން ކަމަށެވެ. އެ މާއްދާގައި ބުނަނީ "ޖިނާއީ އިޖުރާއަތުގެ ގާނޫނުގެ 58 ވަނަ މާއްދާގެ (ބ) ގައިވާ ގޮތުގެމަތިން ގާނޫނު ތަންފީޒުކުރާ އިދާރާ ތަމްސީލްކުރުމަށް ކޯޓަށް ހާޒިރުވާންވާނީ އެ މައްސަލައެއް ތަހުގީގުކުރުމުގެ މަސައްކަތާ ހަވާލުވެފައިވާ ފަރާތެއް" ކަމަށެވެ.\nއެކަމަކު އެ މީހަކަށް ކޯޓަށް ހާޒިރު ނުވެވޭ ނަމަ ތަހުގީގީ އިދާރާގެ ލިޔުމަކާ އެކު، އެހެން މީހަކަށް ހާޒިރުވެވިދާނެ ކަމަށް ވެސް އެ މާއްދާގެ ދަށުން ބުނެފައި އޮވެ އެވެ. މި މާއްދާއާ ހިލާފުވެގެން މީހުން ދޫކޮށްލި ނަމަ މާނަ އަކީ މައްސަލަ ތަހުގީގުކުރަން ފުލުހުންގެ އިދާރާ އިން ހަވާލުކުރި އޮފިސަރު ނޫން އެހެން އޮފިސަރަކު ބަންދުގެ މުއްދަތަށް އެދިފައި އޮތުމެވެ. ނަމަވެސް ބައެއް ވަކީލުން ވިދާޅުވަނީ މިއީ މައްސަލައެއް ނޫން ކަމަށެވެ.\nމީހުން ބަންދުން ދޫކޮށްލުމަށް ވުރެ، މީހުން ހައްޔަރުކުރި ގެއިން އަތުލައިގަތް މަސްތުވާތަކެތި ހެއްކަށް ފުދޭނެތޯ އުފެދޭ ސުވާލު އަދި މާ ބޮޑެވެ.\nފުލުހުން ރަސްމީކޮށް ހާމަކުރި މައުލޫމާތަށް ބަލާއިރު، ބަލައި ފާސްކުރުމުގެ އަމުރު ވެސް އޮތީ ގޯސްކޮށް ކަމަށް މާނަކުރެވެ އެވެ. އެއީ އެންމެ ފުރަތަމަ ބަންދުން ދޫކޮށްލުމުގައި ރިއާޔަތްކުރީ ޖިނާއީ އިޖުރާއަތުގެ ގާނޫނުގެ 32 ވަނަ މާއްދާ (ހ) ގެ 12 ވަނަ މާއްދާ އަށް ކަމަށް ބުނެފައި އޮތުމެވެ. އެއީ "ބަލައި ފާސްކުރުމުގެ ކޯޓު އަމުރު" ބަޔާންކުރާ މާއްދާ އެވެ. ބަންދުން ދޫކޮށްލި އަމުރުގައި އޮތް އެއްޗެއް ފުލުހުން ނުބުނެ އެވެ.\nބަންދުން ދޫކޮށްލަން ކްރިމިނަލް ކޯޓުން ނެރުނު އަމުރުގެ ކޮޕީއެއް "މިހާރު" އަށް ލިބިފައި ވާއިރު އޭގައި ހަވާލާދީފައި އޮތީ ޖިނާއީ އިޖުރާއަތުގެ ގާނޫނުގެ 41 ވަނަ މާއްދާގެ (ށ) އަށެވެ. ބުނެފައި އޮތީ އެ މާއްދާގައި ބުނާ ކޯޓު އަމުރެއްގައި ހުންނަން ޖެހޭ ކަންކަން ފުރިހަމަވެފައި ނެތް ކަމަށެވެ. އެހެންވެ އެ މީހާ ހައްޔަރުކުރީ ސައްހަ ކޯޓު އަމުރެއްގެ ދަށުން ކަމަށް ނުވާތީ ބަންދުގައި ބަހައްޓަން އަމުރު ކުރެވެން ނެތް ކަމަށް ގާޒީ ނިންމެވީ އެވެ. އެހެންވެ މިއީ ތަފާތު ދެ އަމުރެއްކަން އެބަ އެނގެ އެވެ.\nހައްޔަރުކުރަން ނެރުނު ކޯޓު އަމުރުގައި ނެތީ ހުއްދަ ދޭ ފަނޑިޔާރުގެ ނަން ކަމަށް އެނގިފައިވެ އެވެ.\nފުލުހުން ދިން މައުލޫމާތަށް ބަލާ ނަމަ، ޑްރަގްސް ހޯދީ ސައްހަ ނޫން ފާސްކުރުމުގެ އަމުރަކަށެވެ. އެހެންވެ އެ ގެއިން ހޯދި މަސްތުވާތަކެތި، ޣައިރު ގާނޫނީ ގޮތުން ހޯދި ހެއްކަށް ވާނެ އެވެ. އެކަމަކު ގާނޫނީ ބައެއް ބޭފުޅުން ގަބޫލުކުރައްވާ ގޮތުގައި މިފަދަ ކަމެއްގައި، ހުރިހާ ކަމެއް މާނަކުރަން ޖެހޭނީ ތުހުމަތުކުރެވޭ ފަރާތަށް ބުރަވާ ގޮތަކަށް ނޫނެވެ.\n"މީގައި އެންމެ ރަނގަޅު ގޮތަކީ ހުޅުމާލޭ ކޯޓުން އެންމެ ފުރަތަމަ ނެރުނު އަމުރުގެ މައްސަލަ ހައި ކޯޓުގައި އިސްތިއުނާފުކުރުން. އެއީ އަމުރު ނެރުން އެއީ ފުލުހުންގެ ބާރު އޮތް ކަމަކަށް ނުވެފައި، ކޯޓުން އެގޮތަށް ނެރުނު އަމުރު ބަދަލުކޮށް ސައްހަ އެއްޗެއްގެ ގޮތުގައި ކަނޑައަޅައިދެން އެދި. އެހެން ނޫނީ ގާނޫނީ ގޮތުން ވަރަށް ގިނަ ގޮންޖެހުންތައް ކުރިމަތިވާނެ،" ގާނޫނީ ވަކީލަކު ވިދާޅުވި އެވެ.\nHulhumale' drug massalaige2meehun anekka ves dhookollaifi\nމީގެ އިތުރުން އެންމެ ފަހުން މީހުން ދޫކޮށްލަން ހުޅުމާލޭ ކޯޓުން ނިންމި ގޮތް ވެސް އިސްތިއުނާފު ކުރެވިދާނެ ކަމަށް ވަކީލް ވިދާޅުވި އެވެ. އެއީ މައްސަލައާ ހަވާލުވެ ހުރި ފުލުހުންގެ އޮފިސަރު ނޫން އެހެން މީހަކު ބަންދުގެ އަމުރަށް އެދުނަސް އެކަން ބަލައިގަންނަން ޖެހޭނެ ކަމަށް، ޖިނާއީ އިޖުރާއަތުގެ ގާނޫނުގެ ގަވައިދުގެ ބައެއް މާއްދާތަކުން މާނަކުރެވޭތީ އެވެ.\nއެހެންވެ، ފުލުހުންނަށް ގޯހެއް ހެދިފައި ނެތްކަމުގެ ޔަގީންކަން އޮތް ނަމަ އިސްތިއުނާފަށް ނުދާންވީ ސަބަބެއް ނެތެވެ.\nކުރުކޮށް ބުނާ ނަމަ، ކޯޓު އަމުރެއް ނެރެންވީ ގޮތް ގާޒީއަކަށް ނޭނގުމާއި ކޯޓު އަމުރު ފުރިހަމަ ނުވާކަން ފުލުހުންގެ ތަހުގީގު އޮފިސަރަކަށް ނޭނގުމަކީ އެކަކު ވެސް ގަބޫލުކުރާނެ ކަމެއް ނޫނެވެ. މި ކަންކަމުން އެނގެނީ ދެ ފަރާތުގެ ވެސް މައްސަލަތަކެއް ހުރި ކަމެވެ. މިއީ ބޮޑެތި ކުށްތައް ކުރުމުގައި، ބާރުވެރި ފަރާތްތަކެއް ގުޅިގެން އުޅޭ ކަމަށް އާންމުން ކުރާ ތުހުމަތު އިތުރުވާ ކޭސްއެކެވެ.\nއިތުރު ލިޔުންތައް މަސްތުވާތަކެތި ޕޮލިސް ހުޅުމާލޭ ކޯޓް ކްރިމިނަލް ކޯޓް ކުށްކުރުން ޖުޑީޝަރީ


Lanka aai eku abadhuves Raajje\nރައީސް ނަޝީދު ލަންކާ ދަތުރުފުޅު\nރާއްޖޭގެ ވަފްދުގެ މަސައްކަތަށް އެ ގައުމުން ވަނީ ޝުކުރު އަދާކޮށްފައި\nއެޕްރީލް މަހުގެ 21 ވަނަ ދުވަހު ލަންކާއަށް ދިން ޓެރަރިސްޓް ހަމަލާއަށްފަހު، އެ ގައުމުގެ އިގްތިސާދު ވަނީ ދަށަށް ގޮސްފައި\nލަންކާގެ ބޮޑު ވަޒީރު އަދި ގާނޫނު ހަދާ މަޖިލީހުގެ ރައީސް ވަނީ، ރާއްޖޭގެ ވަފްދާއި ބައްދަލުކޮށްފައި\nކ. މާލެ | 17 ޖޫން 2019 | ހޯމަ 19:54 | 3,378\nރާއްޖޭގެ ވަފްދުގެ ޝަރަފުގައި ލަންކާގެ ބޮޑު ވަޒީރު ވަނީ ރޭގަނޑުގެ ފަރިކޮޅެއް ދެއްވާފައި - ރާއްޖެއެމްވީ\n1983 ވަނަ އަހަރުން ފެށިގެން 2009 ވަނަ އަހަރާއި ހަމައަށް ސްރީލަންކާ އަކީ ދާޚިލީ ހަނގުރާމައެއްގައި ތާށިވެފައި އޮތް ގައުމެކެއެވެ. 26 އަހަރު ފަހުން އެ ގައުމަށް ސުލްހަވެރިކަމާއި، ހަމަޖެހުން އައިސް ގައުމު ރައްޔިތުންގެ އާންމު ހާލަތު ވަނީ ރަނގަޅުވެފައެވެ. ދުނިޔޭގެ އެންމެ ސުލްހަ 100 ގައުމުތަކުގެ ތެރޭގައި ސްރީލަންކާ ހިމެނެއެވެ. ބޭރު ގައުމުތަކުގެ ބޮޑެތި ވިޔަފާރިވެރިން ލަންކާގައި އިންވެސްޓް ކުރަން ފަށާ، ފަތުރުވެރިކަމުގެ ދާއިރާއިން އެ ގައުމު އާ އުސްމިންތަކަކައް އަރަމުން ދަނިކޮށް، އެޕްރީލް މަހުގެ 21 ވަނަ ދުވަހު ޓެރަރިސްޓުންގެ ނުރައްކާތެރި ހަމަލާއެއް އެ ގައުމަށް ވަނީ އަމާޒުވެފައެވެ.\nމި ހަމަލާގައި 250 މީހުން މަރުވެ، 500 މީހުން ވަނީ ޒަހަމްވެފައެވެ. ގައުމުގެ އިގްތިސާދީ ހާލަތު ވަނީ ވަރަށް ބޮޑަށް ދަށަށް ގޮސްފައެވެ. ގައުމު ކުރިން އޮތް ހާލަތައް ރުޖޫއަވާން، ވަނީ ގިނަ މަސައްކަތްތަކެއް ކުރަން ޖެހިފައެވެ. މި ހާލަތުން އަރައިގަތުމަށް ދުނިޔޭގެ ގައުމުތަކުގެ އެހީތެރިކަން، ލަންކާއަށް ވަނީ އިންތިހާ ދަރަޖައަށް ބޭނުންވެފައެވެ. މި ދަނޑިވަޅުގައި ސްރީލަންކާ އާއި އެންމެ ގާތް އަދި އެންމެ އަވައްޓެރި، މި ކުޑަ ކުޑަ ދިވެހިރާއްޖެ، މިވަނީ ދުނިޔެއަށް މިސާލު ދައްކުވައިދީފައެވެ. ގާތް އަވައްޓެރިޔާ ހާލުގައި ޖެހޭ ދުވަހު އަމަލުކުރަންޖެހޭ ގޮތަކީ ކޮބައިކަން މުޅި ދުނިޔެއަށް ދައްކުވައިދީފައެވެ.\nމި މަހުގެ 14 އިން 16 އަށް ރާއްޖޭގެ 100 އަށް ވުރެ ދިވެހި ދައުލަތުގެ މަތީ ފަންތީގެ ބޮޑު ވަފްދެއް ވަނީ ސްރީލަންކާއަށް ޒިޔާރަތްކޮށްފައެވެ. ރާއްޖޭގެ ތާރީޚުގައިވެސް ދައުލަތުގެ އިއްޒަތްތެރިންގެ ތެރޭގައި ހިމެނޭ ގިނަ ބޭފުޅުން އެކުގައި ދަތުރުފުޅެއް ކުރެއްވި މިއީ ފުރަތަމަ ފަހަރުއެވެ. މި ވަފްދުގެ ބޭނުމަކީ ސްރީލަންކާ އަކީ އަމާން ރައްކާތެރި ގައުމެއްކަން މުޅި ދުނިޔެއަށް އަންގައިދިނުމެވެ. އަދި ދިވެހިން ތިބީ ދިވެހިންގެ އެންމެ ގާތް އަވައްޓެރިޔާ ހާލުގައި ޖެހުނު ދުވަހު، ގާތް އަވައްޓެރިޔާ އާއި އެކުގައި ކަން ހާމަކޮށް ދިނުމެވެ.\nޖޫން މަހުގެ 14 އިން 16 އަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު އާއި ރާއްޖޭގެ ނައިބް ރައީސް ފައިސަލް ނަސީމްގެ އިތުރުން މަޖިލީހުގެ ނައިބް ރައީސް އީވާ އަބްދުﷲ އާއި، އެމްޑީޕީގެ ޕާލަމެންޓްރީ ގްރޫޕްގެ ގިނަ އަދަދެއްގެ މެމްބަރުންނާއި، ރސަރުކާރުގެ މިނިސްޓަރުންނާއި، އެމްޑީޕީ ގައުމީ މަޖިލިސް މެމްބަރުން ވަނީ ސްރީލަންކާއަށް ޒިޔާރަތް ކުރައްވާފައެވެ. މި ޒިޔާރަތަކީ ސްރީލަންކާ އާއި އެކުގައި ދިވެހިން ތިބިކަމާއި، އަދި ލަންކާއަކީ އަމާންތަނެއްކަން މުޅި ދުނިޔެއަށް ހާމަކޮށްދިނުމެވެ.\nރާއްޖޭގެ ވަފްދުގެ މި މަސައްކަތް ސްރީލަންކާ ސަރުކާރުން ވަނީ ޝުކުރުވެރިކަމާއެކު ބަލައިގެންފައެވެ. ސްރީލަންކާގެ ބޮޑު ވަޒީރު ރަނިލް ވިކްރަމަސިންހަ ވިދާޅުވީ، އެ ގައުމަކީ ރައްކާތެރި އަމާން ގައުމެއްކަން ދުނިޔެއަށް ހާމަކޮށްދިނުމުގެ ގޮތުން، އެ ގައުމަށް ވަޑައިގެންނެވި ކަމަށްޓަކައި ރާއްޖޭގެ ވަފުދަށް ޝުކުރު އަދާކުރައްވާ ކަމަށެވެ. ބޮޑު ވަޒީރު ވިދާޅުވީ ގައުމެއްގެ އިއްޒަތްތެރިން އެކުލެވޭ ބޮޑު ވަފްދެއް އެކުގައި ވަޑައިގެންނެވުމަކީ، އެ ގައުމަކީ ރައްކާތެރި ގައުމެއްކަން ދުނިޔެއަށް ހާމަކޮށް ދިނުމަށް ދެވުނު ވަރަށް ރަނގަޅު މެސެޖެއް ކަމަށެވެ.\nބޮޑު ވަޒީރު މި މޭރުން ވިދާޅުވެފައިވާއިރު، ރާއްޖޭގެ ގާނޫނު ހަދާ މަޖިލީހުގެ ރައީސް މުހައްމަދު ނަޝީދު ވަނީ އެ ބަހުރުވައިން ވިދާޅުވެފައެވެ. ލަންކާގައި ހުންނަވާ މީޑިޔާތަކާއި ބައްދަލުކުރައްވާ ރައީސް ނަޝީދު ވިދާޅުވީ، ލަންކާ އަކީ ރައްކާތެރި ގައުމެއް ކަމަށާއި، އެ ގައުމަށް ޒިޔާރަތް ކުރުމަށް ދުނިޔޭގެ ހުރިހާ ގައުމެއްގެ ރައްޔިތުންނަށް ގޮވާލައްވާ ކަމަށެވެ. ރައީސް ނަޝީދު ވިދާޅުވެފައިވަނީ ދާޚިލީ ހަނގުރާމަ އޮތް ދުވަސްވަރު ލަންކާ އޮތް ހާލަތައް، އެ ގައުމު ނުދާނެ ކަމުގެ ޔަގީންކަން އެބަ އޮތް ކަމަށެވެ.\nސްރީލަންކާ ހާލުގައި ޖެހިފައި އޮތް ދަނޑިވަޅު ރާއްޖެއިން ދައްކުވައިދިން ނަމޫނާ އަށް، ސްރީލަންކާގެ ގާނޫނު ހަދާ މަޖިލީހުގެ ރައީސް ކަރޫ ޖަޔަސޫރިޔާ ވެސް ވަނީ ޝުކުރު އަދާކުރައްވާފައެވެ. ގާނޫނު ހަދާ މަޖިލީހުގެ ރައީސް ޖަޔަސޫރިޔާގެ ރަސްމީ ގެކޮޅުގައި ރާއްޖެއިން ލަންކާއަށް ވަޑައިގެންނެވި ވަފްދާ ބައްދަލުކުރައްވާ ވިދާޅުވީ، ސްރީލަންކާގެ އެންމެ ގާތް، އަދި އެންމެ އެކުވެރި އަވައްޓެރިޔާ އަކީ ދިވެހިރާއްޖެ ކަމަށެވެ. ސްރީލަންކާ އަކީ ރާއްޖެ އާއި ވަކިން އޮތް ގައުމެއް ކަމުގައި ވީ ނަމަވެސް، ޖެއޮގްރަފީ ގޮތުންނާއި، ތާރީޚީ ގޮތުން ދެ ގައުމުގެ ދެ މެދުގައި އެއް ގޮތް ގިނަ ކަންތައްތައް ހިމެނޭ ކަމަށް ގާނޫނު ހަދާ މަޖިލީހުގެ ރައީސް ޖަޔަސޫރިޔާ ވަނީ ވިދާޅުވެފައެވެ. އެގޮތުން ހެދުން އެޅުމާއި، ކެއުން ބުއިމާއި، ވާހަކަދެއްކުން ފަދަ ކަންތަކުގައި ގިނަ އެއް ގޮތް ކަންތައްތަކެއް ހިމެނޭކަން ގާނޫނު ހަދާ މަޖިލީހުގެ ރައީސް ކަރޫ ޖަޔާސޫރިޔާ ވަނީ ފާހަގަކުރައްވާފައެވެ.\nގާނޫނު ހަދާ މަޖިލީހުގެ ރައީސް ކަރޫ ޖަޔަސޫރިޔާ އާއި އެކުގައި ބޭއްވި ބައްދަލުވުމުގައި،ރާއްޖޭގެ ގާނޫނު ހަދާ މަޖިލީހުގެ ރައީސް މުހައްމަދު ނަޝީދު ވިދާޅުވެފައިވަނީ، ސްރީލަންކާއަށް ދިމާވެފައިވާ އިގްތިސާދީ އަނދަވަޅުން އަރައިގަތުމަށް މަސައްކަތް ކޮށްދެއްވާނެ ކަމަށެވެ. އެގޮތުން ފަތުރުވެރިން ސްރީލަންކާއަށް ޒިޔާރަތްކުރުން އިތުރުކުރުމަށް، އިނގިރޭސި ސަރުކާރާއި އެކުގައި މަޝްވަރާކުރައްވާނެ ކަމަށް ވިދާޅުވިއެވެ. އީސްޓާ އެޓޭކަށް ފަހު ސްރީލަންކާގެ ޓޫރިޒަމްގެ 80 ޕަސެންޓް ވަނީ ދަށްވެފައެވެ. ސަރުކާރުން ދަނީ ޓޫރިޒަމް އަލުން ނަގައި ކޮޅަށް ޖެހުމަށްޓަކައި އެކި ކަހަލަ ކެމްޕޭނުތައް ކުރަމުންނެވެ.\nރާއްޖޭގެ ވަފްދުގެ މަސައްކަތް މުޅި ދުނިޔެވެސް، މި ވަނީ ބަލައިގެންފައެވެ. އަދި މުޅި ދުނިޔޭގެ މީޑިޔާތަކުން މި ދަތުރުފުޅު ކަވަރކޮށް ޚަބަރުތައް ގެނެސް ދިނުމުގެ ސަބަބުން، ރާއްޖޭގެ ވަފްދުގެ މެސެޖް މި އޮތީ މުޅި ދުނޔެއަށްވެސް ދެވިފައެވެ. އަދި ދުނިޔޭގެ މީޑިޔާތަކުން މި ޚަބަރުތައް ގެނެސްދިނުމުގެ ސަބަބުން، މުޅި ދުނިޔޭގެ އެކި ކަންކޮޅުތަކުގައި ތިބި މީހުންނަށް، މި ގައުމަކީ ރައްކާތެރި ގައުމެއްކަން މި ވަނީ ހާމަ ވެގެންގޮސްފައެވެ.\nސްރީލަންކާ ހާލުގައި ޖެހުނުދުވަހު އެ ގައުމަށް އެހީތެރިވުމުގައި މިހާތަނަށް އެންމެ ބޮޑު މަސައްކަތް ކުރި، ގައުމެއްގެ ގޮތުގައި ފާހަގަވެގެން މި ދިޔައީ މި ކުޑަ ކުޑަ ދިވެހިރާއްޖެއެވެ. އަވައްޓެރިންނަށް އެހީވުމުގައި ލާމަސީލް ނަމޫނާއެއް ރާއްޖެ މި ވަނީ ދައްކާފައެވެ.\nއެހީތެރިކަން ފޯރުކޮށްދިނުމުގައި ކުޑަ ބޮޑު މިން ނޯންނާނެ ކަމަށާއި، އެންމެ ކުޑަ ގައުމަށްވެސް ކިތަންމެ ބޮޑު ގައުމެއް ހާލުގައި ޖެހުނަސް އެހީތެރިކަމެއްގެ އަތެއް ފޯރުކޮށްދެވޭނެކަން ރާއްޖެއިން މި ވަނީ ދައްކުވައިދީފައެވެ. ދިވެހިންނާއި އެތަކެއް ގޮތުން ގުޅިފައިވާ ލަންކާ އަށް ސުލްހަމަސަލަސް ކަން އޮތުމަކީ ދިވެހިންގެވެސް ވަރަށް ބޮޑު އެދުމެވެ.